SunOnline: #VAAHAKA: lavender 20\nއައިޝާ ނަސީމް 15 Nov 2021, 07:13\nއިމާމް އިބުން ތައިމާ ރަހިމަހުﷲ ވިދާޅުވިއެވެ."ﷲ މައުރިފާ ކުރުމާއި ޒިކުރުކުރުމާއި އަދި އެފަރާތަށް އަޅުކަން ކުރުމަށްވުރެ ބޮޑު ލައްޒަތެއް ލިބޭ ކަމެއް މިި ދުނިޔެއަކު ނުވެއެވެ."\nމަންމަ ނިޔާވިފަހުން އެތައް އަހަރުތަކެއް ފާއިތުވެއްޖެއެވެ. އަދި އިތުރު ދިހަ އަހަރު މަސައްކަތް ކުރަން ޖެހުނަސް އޭނަ މަންމައަށް އިންސާފު ހޯދާދޭނެއެވެ. ކިތަންމެ ޒަމާނަކުން ވިޔަސް އޭނައަށް ވަރިހަމައެވެ. އޭނަގެ ލަނޑުދަނޑިއެއް އެބައޮތެވެ. އެކަން ހާސިލުކުރަން ލައްކަ މަސައްކަތްކުރަން ޖެހެއެވެ. އޭގެ އަސްލަކީ ރުޅިވެރިކަމާއި ބަދަލުހިފުންކަމުގައި ވިޔަސް އޭނައަށް ފަރުވާލެއް ނެތެވެ. އެ ބޭނުންކަންތައް އޭނަ ހާސިލުކުރާނެއެވެ.\nނޯރާއާއި ކައިލް އަނެއްކާވެސް ދިމާވީ ކައިލް ބިޒިނަސް ކިޔަވަން ޒިއުރިކަށް ފުރި ދުވަހެވެ. އޭރު މައްސަރުތަކެއްވެސް ފާއިތުވެގެން ހިނގައްޖެއެވެ. ފުރުމުގެ ކުރިން ވިންޓަރފެލްއާއި ކައިރި ސަރަހައްދަށް ހިނގައިލަން ކައިލްއަށް ދެވުނީއެވެ. ނޯރާ ހުރީ އޭނަގެ އެންމެ ރީތި ހިނިތުންވުމުގައި ވިންޓަރފެލްގެ ހިތްގައިމު ބަގީޗާގައެވެ. އޭނައާއި ގާތުން ފެނުނީ ކައިލް ދެނެފަރިތަ މޫނެކެވެ. ކްލާހުގައި އެކީ ކިޔެވި ޒުވާނެއްކަމަށްވާ އައިޒަކްއެވެ. ނޯރާ ގާތުގައި ވަށިގަނޑެއް ހުރިއިރު އައިޒަކް ދޮންވެފައިވާ ރަތް އާފަލުތައް ބިނދެފައި ނޯރާގެ އަތަށް ދެމުން ދިޔައެވެ. ވީއިރު ނޯރާ ބުނި ވިންޓަރފެލްގެ އެކުވެރިޔާއަކީ އެއީތާއެވެ. ނޯރާ އަލުން ފެނިދާނެކަމަށް އޭނަ ހިޔެއް ނުކުރެއެވެ. އެވެސް ވިންޓަރފެލްގައެވެ. އަދި އައިޒަކްއާ އެކުގައެވެ. އޭނަގެ ސިކުނޑިއަށް ޝައްކާއި ވަހުމް ވަނެވެ. ބޭވަފާތެރިކަމުގެ އިހުސާސް އެދުވަހު ކުރެވުނެވެ. ނޯރާ އޭނަގެ ގެ ދޫކޮށްފައި އައީ މިގެއަށެވެ. ކައިލް އެހާވަރަށް ހަގީގަތް ކިޔާދީފައި ވަނިކޮށެވެ. ނޯރާގެ ބައްޕަގެ ގެއްލުމާއި އޭނަގެ މަންމަގެ މަރާއި އެ އާއިލާ ގުޅުމެއް އޮވެދާނެކަމަށް ބުނެފައިވަނިކޮށެވެ. އެންމެ ރަގަޅެވެ. އެކަން މިގޮތަށް އެ ހިނގީއެވެ. ނޯރާގެ އަމަލުތައް ކޮންމެ ގޮތަކަސް ހުއްޓަސް އޭނައާއި ކޮންކަމެއް ހެއްޔެވެ؟ އެކަމަކު މި އާއިލާއާއި އޭނަގެ މަންމަގެ މަރާއި ގުޅުމެއް އޮވެއްޖެއްޔާ އޭނަ މި އިމާރާތް ނައްތައިލާނެއެވެ. ގަލަކަށްފަހު ގަލެކެވެ. އޭނަގެ ދެ އަތުންނެވެ. ނޯރާ އެކަމާއި ރުހުނަސް ނުރުހުނަސް ގަބޫލުކުރިޔަސް ނުކުރިޔަސް ހެވެވެ.\nކައިލް ޒިއުރިކަށް ފުރީ ކުރިއަށްވުރެ އަޒުމް ވަރުގަދަވެފައި ހުރެއެވެ. އަށް އަހަރުވެގެން ދިޔައިރު އޭނަ ބިޒިނަސްއިން މޭޖާވެ ޕީއެޗްޑީވެސް ހާސިލުކޮށްފިއެވެ. އޭނަގެ ނަމުގައި އެތައް އިމާރާތެއް ހުއްޓެވެ. އަދި އޭނަގެ ނަން ވިޔަފާރީގެ ދާއިރާގައި ވިދާލިއެވެ. އެއީވެސް އިސްހާގުގެ އެހީއެއް ނެތިއެވެ. ހެދުން ފިހާރަތަކާއި ރެސްޓޯރެންޓް ފްރޭންޗައިސްކުރިއެވެ. އަދި ފަރުނީޗަރު ފިހާރަފަދަ ތަންތަންވެސް ހުޅުވިއެވެ. އެހުރިހާ ތަނަކަށްވެސް ކައިލް ނަންދިނީ ޕެޓްރިކޯއެވެ. ފުރަތަމަ އެނަން އިވުމުން ފޫހިވެ ތާކުންތާކުނުޖެހޭ ނަމެއްގެ ގޮތުގައި ދެކެވުނަސް އެއީ މިހާރު ދުނިޔޭގައި ބްރޭންޑެޑް ނަމެކެވެ. ހުރިހާ ތަނެއްގައިވެސް އެ ނަން ބަލައިގެންފައިވިއެވެ. އެ ވިޔަފާރިއާއި ވާދަކުރެވެނީވެސް މަދު ބަޔަކަށެވެ. އޭގެ ތެރޭގައި އައިޒަކްގެ ކުންފުނި އޮރޭލިއާ ހިމެނުނެވެ. އައިޒަކްވެސް ވަނީ ކާމިޔާބު ވިޔަފާރިވެރިއަކަށްވެފައެވެ. މަދު މުނާސަބާއެއްގައި އެދެމީހުން ދިމާވެ އަދި ދެމީހުން އެކީގައި ކިޔެވިކަން ހަނދާން ހުއްޓަސް ކޮންމެހެން ދައްކަން ޖެހޭ ވާހަކައެއް ފިޔަވާ ދައްކާނަހަދައެވެ.\nއައިޒަކްގެ ވިޔަފާރި ފުޅާވީ ހުޅަނގުގެ މުއްސަދި ވިޔަފާރިވެރިއެއްކަމަށްވާ ޔޫސުފްގެ އަންހެންދަރިއަކާއި ކައިވެނިކޮށްގެންނެވެ. ޔޫސުފް ކުރިން ވަނީ އައިޒަކް އަދި ކައިލްގެ ވިޔަފާރިއަށްވެސް އިންވެސްޓްކޮށްފައެވެ. ޔޫސުފްގެ ދަރިފުޅު އައިޒަކްއާއި ކައިވެނިކުރުމުން އޭނަވަނީ ކައިލްގެ ވިޔަފާރިން އޭނަގެ ހިއްސާ ނަގާފައެވެ. އެކަމުން ކައިލްއަށް ގެއްލުމެއް ނުލިބުނީ ވިޔަފާރި ކުރިއަށް ގޮސްފައިވާ ވަރުން ކޮންމެފަދަ ކަމަކާއި ކުރިމަތިލުމުގެ ގާބިލުކަން ހުރީމައެވެ. ކައިލްގެ އުއްމީދުތައް އޭނަ އެވަނީ ފުރިހަމަކޮށްފައެވެ. މިހާރު ވިންޓަފެލް އާއިލާއާއި ކުރިމަތިލެވޭނެހާ ބާރާއި ނުފޫޒު އެބަހުއްޓެވެ. ވަގުތު ޖެހުނީއެވެ.\nނަވާރަސަތޭކަ ނުވަދިހަހަތްވަނަ އަހަރުގެ ފިނި މޫސުމްގައި ކައިލް ޒިއުރިކްގައި ވިޔަފާރީގެ ކަންތައް ނިންމައިލުމަށްފަހު މިކާލްއާއެކު ޕްރައިވެޓް ޖެޓްގައި ދަތުރުފެށީ ލުޒާންއަށް ދިޔުމަށެވެ. ލުޒަންއަށް ފޯރުމާއެކު ބައްދަލުވުމަކަށް ދާން ޖެހިފައި އޮތެވެ. އެ އިމާރާތަށް ވަނުމާއެކު ސާމިރު އޭނައާއި ބައްދަލުކުރަން އައިސް ހުރި ޚަބަރު ލިބުނީއެވެ. ސާމިރަކީ އައިޒަކްގެ ޕާސަނަލް އެސިސްޓެންޓެވެ.\nކޮފީ މޭޒުމައްޗަށް ސާމިރު ދޫކޮށްފައި ދިޔަ ކާޑާއި ދިމާލަށް ނަޒަރު ހުއްޓާލައިގެން ކައިލް އިނެވެ. ލެވެންޑާ ކުލައިގެ ކާޑެކެވެ. އެކާޑުގައި ބަރަނިފަށެއްގެ އެހީގައި ލެވެންޑާ މާ ކޯންޏެއް ހަރުކޮށްފައިވިއެވެ. ކޮންމެވެސް ސަބަބަކާއިހުރެ ކައިލްގެ ޝައުގުވެރިކަން ދަމައިގަތީ އެކުލައެވެ. އޭނާ އެ ހުޅުވައިލުމުން އެއީ ކައިވެނީގެ ދައުވަތެއްކަން އެނގުނެވެ. އައިޒެކްގެ ނަމާއި ޖެހިގެން އިން ނަން ފެނުމާއެކު އެތެރޭގެ ކޮންމެވެސް ދިމާލަކުން އެއްޗެއް އުތުރިގަތްކަހަލަ އިހުސާސެއްވިއެވެ. އިރުގަނޑެއް ވާންދެން ކައިލް ޚިޔާލަކަށް ގެއްލިފައި އިނެވެ.\nކައިލް ތެދުވެ ލައިޓަރު ނެގުމަށްފަހު ކާޑުގައި ރޯކޮށްލުމާއެކު ހުޅުގަނޑު ހިފައިގަތެވެ. އޭނާ ކުޑަދޮރު ހުޅުވައިލުމުން ފިނިފިނި ވައިރޯޅިއެއް އޭނާގެ މޫނުގައި ބީހިލާފައި ހިގައްޖެއެވެ. ކާޑު އަޅިއަށްވެ ކުޑަދޮރުން ބޭރަށް ބުރަ ބުރައިގެން ދިޔަގޮތަށް ހުދުކަމުގެ ތެރެއަށް ގެއްލުނެވެ. ވެހެމުން ދިޔަ ސްނޯއަށް ނަޒަރު ހުއްޓާލައިގެން ހުރިއިރު މާދުރުގެ ހަދާނެއް ހޭލައިގަތެވެ. ތޭރަ އަހަރު ކުރިން ހަމަ ފިނި މޫސުމްގެ ހަދާނުން ނުފިލާނެ ފަދަ ދުވަހެކެވެ.\nޚިޔާލެއްގެ ތެރެއަށް ފީނައިގެން އިރުގަނޑެއްވާންދެން އިނދެފައި ކައިލް ތެދުވެ ކޯޓު ގަޔަށް މަހާލުމަށްފަހު އޮފީހުން ނުކުތެވެ.\n"ކައިލް ދަނީތަ؟" އަދިވެސް މިކާލްގެ އުމުރުން އަށާރަ އަހަރެކޭ އޭނަގެ އުޅުމާއި ވާހަކަދެއްކުން ތަފާތެއްނެތެވެ. އެކަމަކުވެސް ކޮންމެވެސް ވަރެއްގެ ހަރުކަމެއްވެސް ހުރެއެވެ. ބައެއްފަހަރު ފަރުވާކުޑަކޮށް އަދި އުދަގޫތައް ޖެއްސިކަމުގައި ވިޔަސް އެއީ ކައިލްގެ އެންމެ އިތުބާރުކުރެވޭ އެކުވެރިޔާ އަދި މުވައްޒަފުވެސް މެއެވެ. އޭނަގެ ބުޅި މުށިކުލައިގެ އިސްތަށިގަނޑު ކުރުކޮށް ކޮށާލާފައި އަގުބޮޑު ސޫޓެއް ލައިގެން ހުރިއިރު އޭނަ ވެފައިވަނީ ހިތްދަމައިގަންނަ ރީތި މީހަކަށެވެ. ނަމަވެސް އޭނަގެ ސޭކު ހިނިތުންވުމާއި އަންހެންކުދިންނާއި ދިމާކުރާގޮތްގަނޑު ހުރުމުގެ ސަބަބުން އަންހެންކުދިން ދުވަނީ ދުރަށެވެ. ފުދުންތެރިކަމާއެކު ދެއްކުންތެރިކަން ހުއްޓަސް މިކާލްގެ އަމަލުގައި ސާދާކަމެއް ހުރެއެވެ. ސަބަބަކީ ފައިސާއަށް އޭނަގެ އެހާ ޝައުގެއް ނެތީމައެވެ.\n"އަހަރެންގެ ކާރު ގެނެސްދީބަލަ މިކާލް. ގެއަށް ދާންވެއްޖެ..." ކައިލްއަށް އަދަބު އަދާކުރުމުގެ ގޮތުން މަސައްކަތް މެދުކަނޑާލާފައި ގުދުވެގެން ތިބި މީހުންނާއި އަޅާލުމެއް ނެތި އޭނަ ކިޔައިލިއެވެ.\n"އަހަރެންވެސް ގެންދޭ." އެހެން މީހުންނަށް އަޑު އިއްވަން އޭނަ އަވަސްއަވަހަށް ލަފުޒެއް އިތުރުކުރިއެވެ."ސަރ......"\nދެމީހުން އެކަނިތިބޭއިރު އެފަދަ އެއްވެސް ރަސްމީ ކަމެއްނެތަސް މުވައްޒަފުންނަށް އޭނަ ކައިލްއަށް އިހުތިރާމް އަދާކުރާކަން އަންގަން ވާހަކަދައްކަނީ އަދަބާއި އިހުތިރާމްއާއެކުގައެވެ. އެމީހަކަށްވުރެ އިސް މީހުންނަށް އިހުތިރާމްކުރުމަކީ މުހިއްމުކަމެއްކަން އެންމެނަށް ހަނދާންކޮށްދޭން އޭނަ ބޭނުންވެއެވެ.\n"ގެއަށް ނާންނަތާ ކިހާ ދުވަހެއްވެއްޖެ؟"މިކާލް ސުވާލުކުރިއެވެ."ހަގީގަތުގައިވެސް އަށް އަހަރު ވެއްޖެތަ؟"\n"ކިތަންމެ ފަހަރު އަތުވެއްޖައިން. ހަނދާން ނެތުނީތަ؟"ކައިލް ބުނެލިއެވެ.\n"އެކަމަކު އެއީ ވިޔަފާރި ދަތުރުތަކުގައި. ދުވަހަކު މަޑުނުކުރަމެއްނު..."\n"މަޑުކުރުމުގެ ސަބަބެއް ނެތެއްނު"ކައިލް ކުރުކޮށް ބުނެލިއެވެ. އެކަމަކު މިހާރު މަޑުކުރަނީ ސަބަބެއް އޮތީމައެވެ. އޭނަ ހިތާހިތުން ކިޔައިލިއެވެ. ނުނިމި އޮތް ވިޔަފާރިއެއް ލުޒާންގައި އެބައޮތެވެ.\n"އަހަންނަށްވެސް އެނގިއްޖެ. ޒިއުރިކްގައި ދިރިއުޅުމަށްފަހު މި ކުޑަ ޝަހަރުގައި އުޅެން މަ ވެސް ބޭނުމެއްނުވޭ. ހުރިހާ ތަނެއްވެސް......ހުދާއި އަޅިކުލައިގާ މިވަނީ ލުޒާންގައި...."މިކާލް ކާރުގެ ކުޑަދޮރުން ބޭރަށް ބަލައިލިއެވެ.\n"ހުދާއި އަޅިން ފެންނަނީ ފިނިމޫސުމްވީމަ.."ކައިލް ހަނދާންކޮށްދިނެވެ. ލުޒާންއަކީ ބަހާރު އަދި ހޫނު މޫސުމްގައި ކުލަތަކުން ފުރިފައިވާ ޝަހަރެކެވެ. އަދި ޚަރީފުގައި ރަނާއި މުށިކުލައިގާ އެހާ ހިތްގައިމެވެ. އެއްގޮތުން ބަލާއިރު ޒިއުރިކަށްވުރެ މާ ހިތްގައިމެވެ. ޒިއުރިކަކީ ހަލަބޮލި މަޑުޖެހުމެއްނެތް އަދި ކައިލް ރުހޭވަރަށްވުރެ ކުލަތަކުން ފުރިފައިވާ ސިޓީއެކެވެ. ލުޒާންގައި އިންސާނުން ފަރުމާކޮށްފައިވާ އިމާރާތްތަކަށްވުރެ ގިނައީ ގުދުރަތުން ޒީނަތްތެރިވެފައިވާ ތަނެވެ. ކައިލްގެ ކަޅުކުލައިގެ މާސިޑީޒް ބެންޒު އެރަށުގެ މަގުތަކުން ދުއްވާލާފައި ދިޔައިރު މީސްތަކުން ނުކުމެ ކުޅިބަލަން ތިބީ އަގުބޮޑު ކާރެއް އޭރު ފެނުން ނާދިރުކަމަކަށްވާތީއެވެ. އެއީ އެ އަހަރު ނިކުތް އެންމެފަހުގެ މޮޑެލްގެ ކާރެވެ. މީހުންގެ ސަމާލުކަން ދަމައިގަތުމަކީ އަޖައިބެއް ނޫނެވެ.\nކައިލްގެ ކާރު މަޑުކޮށްލީ މާސިންގާ ދޮރާށްޓެއްގެ ކައިރިއަށެވެ. ކަޅު ދަގަނޑުން ހަދާފައިވާ އެ ދޮރާށި ސިފަވަނީ ފޮތްތަކުގައި ހަވޭލީ ސިފަކޮށްދޭފަދައިންނެވެ. ރީތިވެފައި ކުރެހުމެއްފަދައިންނެވެ. ބަހާރު އަދި ހޫނު މޫސުމްގައި އެ ދޮރާށީގެ އެތެރެއިން ފެންނާން އޮތް ބަގީޗާގެ ރީތިކަން ބަޔާން ނުކުރެވޭހާ ފުރިހަމައެވެ. ފިނިމޫސުމްކަމުން ބަރަހަނާ ގަސްތަކާއި ހުދުބިންތައް ފެންނަނީ ސިއްރުވެރި ހިތްފަސޭހަ ތަނެއްގެ ގޮތުގައެވެ. އެ ހައިބަތުހުރި ގޭގެ ނަމަކީ ވިސްޓީރިއާއެވެ. މިކާލް ކާރުން ފޭބުމަށްފަހު ތަޅުދަނޑިއަކުން ފިތާލުމާއެކު ދޮރާށި ހުޅުވުނެވެ.\n"މޭން. ޒިއުރިކްގައިވެސް މިހާ ހައިބަވަންތަކަން ބޮޑު ގަނޑުވަރެއްނެތް. ވަރަށް ހިތްގައިމު.."މިކާލް ތައުރީފުކުރިއެވެ. އަދި ކާރަށް އަރާ އިށީނެވެ. ބޮޑު ހަވޭލިއާއި ހަމަޔަށް ދާން އޮތް މަގުން ކާރު ދުއްވައިލިއިރު ދެފަރާތުގައި ހުރި ގަސްތަކުގެ ގޮފިތައް ގަނޑުފެނުގެ ބުރަދަން ހިފަހައްޓައިނުލެވިގެން ލެނބިފައެވެ. ކައިލް ކާރުން ފޭބިއިރަށް އިސްތިގުބާލަށް އައީ ހުދާއި ކަޅުގެ ޔުނިފޯމުގައި ހުރި ދެބައި އުމުރުގެ މީހެކެވެ. އެ މުނާސަބާއަށް ތައްޔާރުވުމުގެ ގޮތުން އޭނަ ހުރީ ނުރަވަމުން ދިޔަ އިސްތަށިގަނޑު ނިކަން ރީތިކޮށް އޮމާންކޮށްފައެވެ.\n"މަރުހަބާ ކުޑަ ސާހަބް..." ކައިލްގެ ބަޓްލާ ބިންޔާމިން އަދަބު އަދާކުރުމުގެ ގޮތުން ކުޑަކޮށް ގުދުވެލިއެވެ.\n"ކިހިނެއް ބިންޔާމިން؟"ކައިލް ކުޑަކޮށް ބޯ ޖަހައިލަމުން އަހައިލިއެވެ.\n"ވަރަށް ރަގަޅޭ އަޅުގަނޑު ބުނާނީ ކުޑަ ސާހަބް..." ބިންޔާމިން ގެ ލޮލުން އުފާވެރިކަމުގެ ވިދުވަރު ފެނުނެވެ. ބިންޔާމިން އޭނަގެ ސާހިބާދެކެ އިންތިހާއަށް ރުހެއެވެ. ހުރިހާ ޚާދިމުންނާއި އަޅާލާ ރަގަޅު ޒުވާނެކެވެ. ބައެއްފަހަރު އެމީހުން ޖެހިލުންވެ ބިރުގަންނަގޮތްވިޔަސް އަދި ކައިލްއާއި ދިމާވާ ފަހަރު ކިތަންމެ ބަސް މަދުކަމުގައިވިޔަސް އެފަދަ ކޮންމެ ފަހަރަކު ބިންޔާމިންގެ ހިތަށް އުފާވެރިކަން ލިބެއެވެ.\nކައިލްގެ ގަނޑުވަރު އެންމެ އަގުހުރި ވަކަރުން ބިނާކޮށް ޑިޒައިންކޮށްފައިވަނީ ދުނިޔެ ދުށް އެންމެ މަޝްހޫރު ފަރުމާވެރިންގެ ތެރެއިން ހޮވާލެވޭ މީހެކެވެ. ފުޅާ އަދި ޗާލުކަމެއް ހުރި އެ ސިޑިބަރީގައި ހުރި މުށިކުލައަށް ބޮޑު ޗާންދަލިޔާގެ އަލި އެޅުމުން އެ ގެނުވާ ލޮލަށް ފިނިކަން ލިބޭ ރީދޫ އަލިން މުޅި ހިސާބަށް ދިރުން ގެނުވައެވެ. ދިގު އަދި ފުޅާ އަގުހުރި އާސާރީ ކުޑަދޮރުތަކުގެ ހިތްގައިމުކަން އިތުރުކޮށްދެނީ ޖަރީކޮށްފައިވާ ގޮތާއެކު ޒަމާނީ އާއި އާސާރީކަންވެސް ދައްކުވާތީއެވެ. ކަނައަތްފަޅީގައި ބޮޑުކޮޓަރި އަދި ވައަތްފަޅީގައި ބަދިގެއާއި ކާ ބަޔެވެ. މަތީގައި އެތައް ކޮޓަރިތައްވަނީ މެހުމާނުން ގިނަވިޔަސް ފުދޭވަރަށެވެ.\nމިކާލް މިސްރާބު ޖެހީ ބަދިގެއާއި ދިމާލަށެވެ. ކައިލްއާއި ބިންޔާމީން ސިޑިބަރި ކަޑައްތުކޮށް މަތީ ބަޔަށެވެ.\n"ހެނދުނު ހޭލީއްސުރެ އިންތިޒާރުގައި އިނީ..." ބިންޔާމީން ކޮޓަރިއެއްގެ މަހޮގަނީ ވަކަރުން ހަދާފައިވާ ދޮރު ހުޅުވައިލަމުން މަޑުމަޑުން ބުނެލިއެވެ. އެކޮޓަރީގައި ރީދޫ އަދި ޕާސްޓްލް ނޫކުލަވެސް އެކުލެވެއެވެ. ދިގު ބިއްލޫރި ދޮރުތަކުން ފެންނަ މަންޒަރު ކިތަންމެހާވެސް ހުވަފެނީއެވެ. ދުރުދުރަށް ދާންދެން ފަރުބަދަތަކެވެ.އަރާމު ގޮނޑިއެއްގައި އިނދެ ހަތަރު މޫސުމްގެ ރީތިކުލަތައް ދެކެލާ ރިލެކްސްކޮށްލަން އެންމެ ފުރިހަމަ ތަނެވެ. އިރުއަލީގެ މަޑު ފިޔާތޮށިކުލައިގެ ވިދުން ސްނޯއިން ފުރިފައިވާ ފަރުބަދައިގެ މައްޗަށް އޮހި ޕައިން ގަސްތަކުގެ ކުރީގައި ބޮސްދެމުން ދިޔައީ އާޝޯޚުވާހާ ފުރިހަމައަށެވެ.\n"މާމާ..."ކައިލް ހިނިތުންވެލިއެވެ. ޒާފިރާ އިނީ ކުޑަދޮރު ކައިރީ ހުރި އުނދޯއްޔެއްފަދަ ގޮނޑިއެއްގައެވެ. މަޑުމަޑުން ހެއްލަމުން ދިޔައެވެ. ތަސްބީހަ އަތުގައި އޮތެވެ. ތާއަބަޒި ޒިކުރުކުރުމުގައި ވަރުބަލިކަމެއް ނެތެވެ. އެމޫނުގައިވަނީ ނޫރާނީކަމެކެވެ. ޒާފިރާ އެނބުރި ހީލިއިރު ލޮލުގެ ކަނުގައި ކުދި ރޫތައް ފައުޅުވިއެވެ.\n"ކައިލް...މާމަގެ ކޮއިފުޅު އައީ...." ޒާފިރާ އަތް ދިއްކޮށްލައިފިއެވެ. ކައިލްގެ އަންގި ލައްވާފައިވާ އަތްތިލަ މާމަގެ އަތުގެ ތެރޭގައި ބޭއްވިއެވެ. ޒާފިރާ މަޑުމަޑުން ފިރުމައިލިއެވެ. ޒާފިރާގެ އަތް ނަގާ އެ އަތް ވަށައިލެއްވީ ލިލީ މާ ބުކޭއަކުންނެވެ. ޒާފިރާ އެ މާބޮނޑި ނޭފަތާއި ކައިރިކޮށްލުމާއެކު ލޮލުގެ ރޫތައް ފުންވިއެވެ. ލިލީގެ މީރުވަސްދެކެ އިންތިހާއަށް ލޯބިކުރެއެވެ.\nކައިލް ލުޒާންގައި ގިނަދުވަހަށް މަޑުނުކުރިޔަސް ކޮންމެ ދަތުރެއްގައ މާމައާއެކު ގިނަވަގުތ ހޭދަކުރަން އިސްކަންދެއެވެ. ޒާފިރާވެސް ދަތުރުކުރަން ލޯބިކުރާކަމުން ކިތަންމެ ފަހަރަކު ޒިއުރިކަށްގޮސް ކައިލްއާއެކު ވަގުތު ހޭދަކުރިއެވެ. ޒާފިރާގެ އިސްތަށިގަނޑު އެއްކޮށް ހުދުވެ ސްނޯކޮޅަކަށްވިޔަސް މޫނުމަތިން އުމުރަށްވުރެ ހަނގުކަމަށް ދައްކައެވެ. ކޯތާފަތް ފިޔާތޮށިކުލަ އަރާފައި ސިއްހަތު ރަގަޅުކަމަށްވެސް ދައްކައެވެ.\n"މާމައަށް ފިންޏެއް ނުވޭތަ؟" ޒާފިރާ މާމަގެ ކަނދުރާގައި އިތުރު ޝޯލެއް އޮޅާލަދިނެވެ. އަދި ކަކޫ ޖައްސާލައިގެން ކައިރީގައި އިށީނެވެ.\n"މާމަ މުޅިން ރަގަޅު. ކޮއިފުޅާ އެއްޗެއް ކައިފިންތަ؟ބަދިގޭގައި އުޅޭ ކުދިންކޮޅު ކައިރީ މާމަ ބުނިން ކޮއިފުޅަށް މީރު އެއްޗެހި ތައްޔާރުކުރާށޭ..." ޒާފިރާގެ ނަޒަރު އެހެން ދިމާލަށް ހޫރުނަސް އޭނަ ކައިލްގެ އަންގި ލެއްވި އަތުގައި ހިފަހައްޓާލައިގެން އިނެވެ. ދުނިޔޭގެ ހުރިހާ މުދާތައް އެއްކުރިކަމުގައި ވިޔަސް ޒާފިރާގެ ލޮލުގެ ފެނުން އަނބުރާ އަންނާނެ ކަމެއް ނޭގެއެވެ. އެއީ ކައިލްގެ ހިތަށް ތަދުވާ ކަމެކެވެ. އޭނަގެ މާމަގެ ލޮލަށް ފެނުމަށް ކައިލް ހާދަ ވަރަކަށް އެދެއެވެ. އެކަމަކު އެކަމާ ޒާފިރާ ދުވަހަކުވެސް ޝަކުވާއެއްނުކުރެއެވެ. އޭގެ ބަދަލުގައި ޒާފިރާ ބުނީ އެއީ ނިއުމަތެއް ކަމުގައެވެ. ސަބަބަކީ މީހުންގެ ރަހުމެއްނެތް އަނިޔާވެރި އަމަލުތައް ދުށުމުން ލޯ މަހުރޫމް ވެފައިވާތީއެވެ. އެހެންވުމުގެ ސަބަބުން ހިތަށް ހަމަޖެހުމެއް ލިބިފައިވިއެވެ. ދަރިފުޅު އަނާލިއާއަށް ދެވުނު ތަދު އޭނަގެ ލޮލުގެ ފެނުން ގެއްލުމާއި އަޅާ ނުވެސް ކިޔޭނެއެވެ. އެކަން ދަންނަނީ ހަމައެކަނި ޒާފިރާއެވެ. ހުރި ހަމައެކަނި އަންހެންދަރިފުޅު އަނާލިއާގެ މަތިން ހަނދާން ނުކުރާ އެންމެ ދުވަހެއްވެސް ވޭތުވެގެނެއް ނުދެއެވެ. އިންސާފު ލިބެންދެން ހަނދާން ނުނެތޭނެކަމަށް ޒާފިރާ އުއްމީދުކުރެއެވެ. ހިތަށް ހަމަޖެހުން ލިބޭނީ އެ ދުވަހަކުންނެވެ. ކައިލް ހުރިހާ ކަމެއް ރަގަޅުކުރާނެކަން އޭނައަށް އެނގެއެވެ. އެއީ އެންމެ ފުރިހަމަ މާމަ ދަރިފުޅެވެ. އެންމެ ފުރިހަމަ ފިރިހެން ދަރިފުޅެވެ. އަނާލިއާ އެކަން ދެކެން ހުރިނަމައެވެ.\n"މިފަހަރު ކިހާ ދުވަހެއްވާންދެން މަޑުކުރާނީ؟" ޒާފިރާ ސުވާލުކުރިއެވެ.\n"މާމަ ބޭނުންހާ ދުވަހަކަށް. ޒިއުރިކްގެ މަސައްކަތްތައް ނިންމާލައިފިން.."ކައިލް ޒާފިރާގެ އަތަށް ފިތާލައިފިއެވެ. މާމައަކީ އޭނަގެ ހުރިހާވެސް އެއްޗެކެވެ. އޭނަގެ މިދުނިޔޭގައިވާ ހަމައެކަނި މީހަކީ އެއީއެވެ. ފަހަރެއްގައި ހަމައެކަނި މީހާއެއް ނޫނެވެ. ފަހަތުން މީހަކު ކަރުކެހިލުމުން ކައިލް ހިތާހިތުން ކިޔާލިއެވެ.\n"އިސްހާގު..."ކައިލް ތެދުވަމުން ގޮވައިލިއެވެ.\n"ވެލްކަމް ހޯމް ދަރިފުޅު....."އިސްހާގު ކައިލްއާއި ސަލާމްކޮށްލިއެވެ. އެވަގުތު މިކާލް ދޮރުން ބޯ ދިއްކޮށްލިއެވެ."ކާ އެއްޗެހި ހިހޫވަނީ"\nކައިލްގެ ވަށައިގެންވަނީ އޭނައަށް އަޅާލާ މިހުރިހާ ދުވަހު އޭނައަށް ހިތްވަރު ދިން މީހުންނެވެ. ލޯބިވާ އަޅާލާ އާއިލާއެއް އޭނަ ހޯދައިފިއެވެ. އިސްހާގުވެސް އެތައް ދިގު ސެޝަންތަކުގެ ފަރުވާއިން ސަލާމަތްވިއެވެ. ބޭސްނިމުނުއިރު ވަރަށް ބޮޑަށް ހިކި ކޯތާފަތް ވަޅުވަދެއްޖެއެވެ. އުމުރުން މާ ދުވަސްވީކަމަށް ދެއްކިއެވެ. އެކަމަކުވެސް ﷲ ސުބުހާނަހޫ ވަތައާލާ އޭނައަށް ޝިފާދެއްވިއެވެ. އޭނަ ދިރި ލެހެއްޓެވީތީ ހުރިހާ ހަމްދެއް އެފަރާތަށެވެ. އެވަރުން ހިތްހަމަޖެހެއެވެ.\nއިސްހާގު ކައިލްގެ ގަނޑުވަރުގައި ދިރިއުޅެމުން ލުޒާންގައި ކައިލްގެ ވިޔަފާރިއަށް އެހީތެރިކަން ފޯރުކޮށްދިނެވެ. އަމިއްލަ މަންމައަކާއިމެދު އަޅާލާވަރަށް އޭނަ ޒާފިރާއަށްވެސް އަޅާލާ މަންމަ ކަމުގައި ދެކުނެވެ. ޒާފިރާގެ ދަނބިދަރިއެއްގެ މަގާމު އެއް އިރެއްގައި ނުލިބުނީ ހަމަ ކިރިޔާއެވެ. ޒާފިރާވެސް އޭނައާއިމެދު ދެކެނީ ދަރިއެއްފަދައިންނެވެ. އަދި އޭނަ އިސްހާގަށް މާފުވެސްކޮށްފިއެވެ. ކައިލްއަށް އެހީތެރިވެ އޭނައަށް މަގުދައްކައިދިނީ އިސްހާގުކަން ޒާފިރާއަށް އެނގުނެވެ. އެކަމާއި ޒާފިރާގެ ހިތް ޝުކުރުން ފުރުނެވެ. އަދި އިސްހާގުއާއި އަނާލިއާގެ ކައިވެނިކޮށްދެވުނު ނަމައޭ ހިތަށް އެރިއެވެ. އެދެމީހުން ކައިވެނިކުރިނަމަ ކަންތައްވެގެން ދިޔައީހީ ހާދަ ތަފާތުކޮށެވެ.\n"އެނގޭތަ؟މާމަ މިދުވަސްކޮޅު ނިކަން ހޮސްޕިޓަލަށް ދާހިތުން އުޅޭ."އިސްހާގު އެވާހަކަ ފެށުމުން ޒާފިރާ އަމިއްލަ ތުންފަތުގައި އިނގިލި ޖައްސައިލަމުން ނިތްކުރިއަށް ރޫ އަރުވާލިއެވެ.\n"ކިހިނެއްވީ؟ މާމަ ބަލީތަ؟"ކައިލް ނުތަނަވަސްވި ވަރު މޫނުމަތިން ފެނުނެވެ.\n"މާމަ ގަޔާވާފަދަ ޑޮކްޓަރެއް އެތާ މަސައްކަތްކުރާތީ.." އިސްހާގު ހިނިގަނޑެއް ޖަހައިލުމުން މިކާލް ތުނބުން ފުމެލިއެވެ." އަހަރެމެންގެ ޒާފިރާ އާންޓީގެ ހިތް އަތުލައިގަތް ޗާމިން ފިރިހެނާއަކީ ކާކުތަ؟"\n"ކޮންކަހަލަ މޮޔަ ވާހަކައެއް؟" ޒާފިރާގެ ތުންފަތަށް ފަނޑު ހިންޏެއް ވެރިވިއެވެ.\n"މަންމައަށް އެނގޭތަ؟ މަންމަވެސް އަދި އެފަދަ ކަމަކަށް އެހާ މުސްކުޅިއެއްނުވެއޭ...." އިސްހާގުވެސް ލޯ މަރައިލިއެވެ.\n"ތިހާ މުސްކުޅި ފިރިހެންދަރިއެއްގެ މަންމައަކަށް އަހަރެން ވާނީ ކިހިނެއްތަ؟" ޒާފިރާ ޗައް ކަނޑައިލިއެވެ. މާމަ ހިނިތުންވެ ސަމާސާ މިޒާޖެއްގައި އިންތަން ފެނި ކައިލްގެ ހިތަށް އުފާވެރި އިހުސާސްތަކެއް ކުރެވުނެވެ. މާމަ ދުވަހަކުވެސް މިހާ އުފަލުން އިންތަނެއް އޭނަ ނުދެކެއެވެ. އެމީހުން ތަންކޮޅެއް ކުރިން އުޅުނު ހާލާއިއެކު އޭރު ދުނިޔެވެސް ރަހުމެއް ނުކުރިއެވެ. އެކަމަކު މިހާރު އެމީހުންނަށް ތަނަވަސް ދިރިއުޅުމެއް ދެއްވައިފިއެވެ. އެންމެ އުހާއި ހަމަޔަށް ދެވެން މަދު ފިޔަވަޅުތަކެވެ. އަދިވެސް އެއްކަމެއްހެ ހައްލު ނުހޯދެއެވެ. މަންމަގެ މަރެވެ. އޭރުން ޒާފިރާއާއި ކައިލްއަށްވެސް ދާއިމީ ހަމަޖެހުމެއް ލިބިދާނެއެވެ.\n"އެ ފިރިހެނާއަކީ ކާކުތަ؟" މާމައާއި ފިރިހެނަކު އެގޮތަށް ދިމާކުރުމުން ނުރުހިފައި ކައިލްގެ ބުމަ ކައިރިކޮށްލުމުން އިސްހާގު ކޮނޑު އަރުވާލާފައި ތުންފަތުގައި ޝަހާދަތް އިނގިލި ޖައްސައިލިއެވެ.\nވިންޓަރފެލްގެ ގޭޓް ހުޅުވާލުމާއެކު ކާރު ކުރިއަށް ދުއްވާލައިފިއެވެ. ކާރު މަޑުކޮށްލުމާއެކު ޑްރައިވަރު ކާރުގެ ދޮރުފަތް ހުޅުވައިލަދިނެވެ. އައިޒަކް ހުރީ އަގުބޮޑުސޫޓެއްގައެވެ. އިސްކޮޅުގައި ހަ ފޫޓް ތިން އިންޗި ހުރިއިރު އޭނަވީ ހިތްތައް ދަމައިގަންނަފަދަ ރީތި ޒުވާނަކަށެވެ. މުށިކުލައިގެ އިސްތަށިގަނޑުވެސް ކަނދުރާއާއި ހަމަޔަށް ފޯރައެވެ. ގިނަ ގަޑިތައް މޫދާއި އަވީގައި އުޅުމުގެ ސަބަބުން ހަންގަނޑަށް ރަންކުލަ ވެރިވެފައި ފިނީގެ ސަބަބުން އަނެއްކާ ކުލަ ފަނޑުވާން ފަށައިފިއެވެ. ސައުވީސް އަހަރުގައި އޭނަގެ ތުނބުޅިވެސް ކޮންމެވެސް ވަރަކަށް ފަޅައިފިއެވެ. އޭނަ އެދެނީ ތުނބުޅި ދިގުވުމަށެވެ. ތުނބުޅިއަކީ ފިރިހެނާގެ އެންމެ ފުރިހަމަ ސިފަ ނޫންހެއްޔެވެ؟ އައިޒަކް އަވި އައިނު ނެގުމުން އޭނަގެ އަޅި ލޯ ފައުޅުވިއެވެ. ގޭތެރޭގައި ފައި އެޅުމާއެކު ޖޫލީ އައިގޮތަށް އޭނަގެ ކޯޓު އަތުލިއެވެ. އޭނަ މިއައީވެސް ސިއެނާއާއި އެކުވެރިންނާއެކު ޑައުންޓައުންގައި ހުރި ރެސްޓޯރެންޓެއްގައި އޭނަގެ އުފަންދުވަސް ފާހަގަކޮށްފައެވެ. ސިއެނާގެ ވެނީލާ ސެންޓްގެ ވަސް އޭނަގެ ހެދުމުގައި ހަރުލާފައި އަދިވެސް ވިއެވެ. އަންހެންކުދިންނާއި އެކުދިންގެ ސެންޓްތަކެވެ.\nއައިޒަކް ކިނބިހި އެޅިތަނުން އޭނަގެ މަންމަވެސް އެތަނަށް އައެވެ.\n"އޯ.....ޑިއަރ. ރޯގާ ޖެހުނީތަ؟އައިޒަކް. މަންމަ ބުނަމެއްނު ފިނި ދުވަސްތަކުގައި ހީފިލާވަރަށް ހެދުން ލާށޭ....."ޔާސްމީނު ކަންބޮޑުވުމާއެކު ދަރިފުޅުގެ ނިތްކުރީގައި އަތް ޖައްސައިލިއެވެ.\n"މަންމާ ކާއެއްޗެއް ލިބިދާނެތަ؟ އައިމް ސްޓާވިން.." އައިޒަކް މަންމަގެ ކަންބޮޑުވުންތަކަށް ސަމާލުކަން ނުދީ އަވަހަށް އެތަނުން ދާން އުޅުނެވެ."މިދަނީ ރޫމަށް އެއްޗެހި ބަދަލުކުރަން.."\n"ދަރިފުލު ސާރާއާއި ބައްދަލުކޮށްބަލަ. ކޮންއިރެއް އެކުއްޖާ އިންތިޒާރުކުރާތާ...."ޔާސްމީނުގެ ލޮލުގައި ވިދުމެއްވިއެވެ. އައިޒަކްއަށް އެނަމުގެ އަޑު އިވުމުން ފޫހިވިކަން އަންގަން ވަގުތުން ކަޅި އަނބުރާލައިފިއެވެ.\n"ގެއަށް އަންނަތަނުން އޭނަގެ ވާހަކަ ދައްކަނީ ކީއްވެ މަންމާ..މަންމާ އެކަމެއްނުވާނެ. ވަރަށް ވަރުބަލިވެފައި މިހިރީ..." މަންމަގެ ޖަވާބަކަށް އިންތިޒާރުކުރުމެއްނެތި އޭނަ ހިނގައިގަތީ ފުޅާ ސިޑިބަރިއާއި ދިމާލަށެވެ. ޔާސްމީން ލަސްލަހުން ބޯ ހޫރައިލިއެވެ. އައިޒަކްގެ އެހެރީ ހަމަ ބައްޕަގެ މިޒާޖެވެ. އޭނަގެ ހަރުދަނާކަމާއި ލިބުނު ކުރިއެރުންތަކާއިމެދު ޔާސްމީން ފަޚުރުވެރިވެއެވެ. އެކަމަކު ދަރިފުޅު ހާދަ ގޮތްދޫނުކުރެއެވެ.\nދެ ވިޔަފާވެރި ގުޅުވައިލުމުގެ ގޮތުން އައިޒަކްގެ ބައްޕަ ޔަޒީދު އަދި ބޮޑުބޭބެ ހައިތަމްވަނީ އެމީހުންގެ އެކުވެރިޔާ ޔޫސުފްއާއި އޮތް ގުޅުން އިތުރު ފަތްތަރަކަށް ގެންދާން ނިންމާފައެވެ. އަދި އެގޮތަށް އާއިލީ ގުޅުމަކަށް ގެންދެވޭނީ ކައިވެނިންނެވެ. ހަގީގަތުގައި އެދެބެންގެ މަންމަ ޒައިނަބު ބޭނުންވީ އާވާއާއި ޔޫސުފްގެ ފިރިހެންދަރިފުޅާއި ގުޅުވުމެވެ. އެކަމަކު އާވާގެ ހުންނަ ޅަގޮތްގަނޑާއި އެއްޗެހި އެނގި ޔޫސުފްގެ ތައުލީމީ ސީރިޔަސް ފިރިހެންދަރިފުޅު ވަގުތުން އެކައިވެންޏަށް އިންކާރުކުރިއެވެ. އައިޒަކްގެ ނަސީބު ދެރަކަމަށް އޭނަ ނިންމީ ޔޫސުފްގެ އަންހެންދަރިފުޅު ސާރާ އޭނައާއި ރުހޭކަން އެނގުމުންނެވެ. ސާރާ އެކަން ސިއްރުކޮށްގެން ހުއްޓާ އެކުއްޖާ ލިޔެފައިވާ ނޯޓަކުން ސާރާގެ މަންމައަށް އެ ހަގީގަތް ފައުޅުވީއެވެ. ސާރާއަކީ އެދެމަފިރިންގެ ލޮލުގެ ނޫރެވެ. އެދެމަފިރިން ދަރިއަކު ނުލިބިގެން އެތައް އަހަރެއްވާންދެން މަސައްކަތްކުރިއެވެ. ސާރާގެ މަންމަ ބޭނުންވީ އަންހެންދަރިއެކެވެ. ސާރާއަކީ އެދެމަފިރިންނަށް ލެއްވި ރަހުމަތެކެވެ. އެކުއްޖާގެ ހިތް މީހަކަށް ދެވުނުކަން އެނގުމުން އެކަން ކާމިޔާބުކޮށްދޭން އެމީހުން މަސައްކަކުރިއެވެ.އައިޒަކްއާއި ސާރާގެ ކައިވެނި ކުރެވުނު ސަބަބަކީ އެއީއެވެ.\nއައިޒަކްއާއި ސާރާގެ ކައިވެނި ކުރެވުނީ ވިންޓަރފެލްގައި ކުޑަ ހަފްލާއެއްގައެވެ. ސާރާ އެހާ ބޮޑު ހަފްލާއަކަށް ގަބޫލެއްނުވިއެވެ. އެދެމީހުންގެ ކައިވެންޏަށްޓަކާ އާއިލާއިން ޚަރަދުކުރަން އުޅުނުހާ ފައިސާތައް ސާރާ ދިނީ ސަދަގާތުގެ ފަންޑަށެވެ. މަޖުބޫރު ކައިވެންޏަކަށް ވުމުގެ އިތުރުން ސާރާއަކީ އައިޒަކް ގަޔާވާވައްތަރުގެ އަންހެންކުއްޖެއް ނޫނެވެ. އެހާ އަޅުވެރިއެވެ. އައިޒަކްއަށްވުރެ އުމުރުން ދެ އަހަރު ހަނގުވިޔަސް ދުނިޔެއާއިމެދު އޭނަ ދެކޭ ގޮތާއި އެކު ހަރުގޮތެއްވެސް ހުރެއެވެ. ބުއްދިވެރި ކުއްޖަކަށްވިޔަސް މައުސޫމްވެފައި މޮޔަކަންތައް ކޮށްލާފަހަރުވެސް އާދެއެވެ. މާ ބޮޑަށްވެސް މައުސޫމްއެވެ. ކައިވެންޏަށްފަހު ސާރާ ބޭނުންވިފަދަ ދިރިއުޅުމެއް ނުލިބުމުންވެސް އެކުއްޖާގެ އެހެރަ "ސްވީޓް"ކަމުން އައިޒަކް ރުޅިގަނޑު ފަޅައިގެންދާވަރުވެއެވެ. އޭނަ ކައިވެނި ކުރަން ބޭނުންވީ ސާރާއަކާ ނޫނެވެ. އެހެން ކުއްޖަކާއެވެ.\nއައިޒަކްގެ ލޯ އޭނަ ދެކެން ބޭނުންވާ ފަރާތެއް ހޯދަން ހޯލްތެރެ ސްކޭން ކޮށްލިއެވެ. ނުފެނުމުން އޭނަ ހިނގައިގަތީ ކޮޓަރިއާއި ދިމާލަށެވެ. އޭނަ ކައުޗުގައި ޖައްސާލުމަށްފަހު ޓައީއަށް ދޫކޮށްލިއެވެ. ގަޑިވެސް ޗެކްކޮށްލީ ތާރީޚު ބަލައިލުމަށެވެ. ކައިވެންޏަށް އޮތީ ބަރާބަރު އެއްމަހެވެ. އެނދުމައްޗަށް ފޯނު އެއްލައިލުމަށްފަހު ގަމީހުގެ ގޮށްތައް ނައްޓަން ފެށިއިރު ތުންފަތުގައި ވީ ހިނިތުންވުމެކެވެ.\n"ގޯޝް.....ޓަކި ނުދެވެނީތަ؟" އައިޒަކް ހަޅޭއްލަވައިގެންފާ އަވަހަށް ގަމީސް އޮޅާލާ އޭނަގެ މޭމަތި ފޮރުވާލައިފިއެވެ. އެއީ ސާރާއެވެ. އައިޒަކް އޭނަގެ ނަޒަރު ވަގުތުން ޖެހިލުން ކުޑަކަން އަންގާގޮތަކަށް ބަދަލުކޮށްލީ ކާކުކަން އެނގުމުންނެވެ.\n"ހެލޯ...." އޭނަ އަތް ހޫރައިލަމުން ހިނިތުންވުމެއް ތުންފަތަށް ވެރިކުރުވިއެވެ.


ރިލްވާންގެ މައްސަލާގައި ސީޕީ ކޮމިޓީއަށް ހާޒިރުކޮށްފި | Help Find Ahmed Rilwan (@moyameehaa)\nރިލްވާންގެ މައްސަލާގައި ސީޕީ ކޮމިޓީއަށް ހާޒިރުކޮށްފި\nމިމަހުގެ ހަތް ވަނަ ދުވަހުގެ ރެއިން ފެށިގެން ގެއްލިގެން ހޯދަމުންދާ މިނިވަން ނިއުސްގެ ނޫސްވެރިޔާ އަހްމަދު ރިލްވާނުގެ މައްސަލާގައި ޕޮލިސް ކޮމިޝަނަރު ހުސައިން ވަހީދު، ރައްޔިތުންގެ މަޖިލީހުގެ ގައުމީ ސަލާމަތާބެހޭ ކޮމިޓީއަށް މިރޭ ހާޒިރުކޮށްފި އެވެ.\nމިރޭ 7:30 ގައި ބޭއްވި އެ ކޮމިޓީ އަށް ޕޮލިސް ކޮމިޝަނަރުގެ އިތުރުން އެސިސްޓެންޓް ކޮމިޝަނަރު އޮފް ޕޮލިސް ހަސަން ހަބީބު ވެސް ހާޒިރުކުރި އެވެ. ނަމަވެސް ބައްދަލުވުން ކުރިއަށް ގެންދިޔައީ ސިއްރުކޮށްގެންނެވެ. އެހެންވެ މީޑިއާ ވެސް އެ ބައްދަލުވުމަކަށް ނުވެއްދި އެވެ.\nއުމުރުން 28 އަހަރުގެ ރިލްވާން ގެއްލުނު މައްސަލަ ކޮމިޓީ އަށް ހުށަހެޅީ އެމްޑީޕީންނެވެ.\n“މެމްބަރުން ބޭނުންފުޅުވި ހުރިހާ ސުވާލަކަށް ސީޕީ ޖަވާބު ދެއްވި” ކަމަށް، ޕީޕީއެމްގެ އަޣުލަބިއްޔަތު އޮންނަ މި ކޮމިޓީގައި ހިމެނިވަޑައިގަންނަވާ އެ ޕާޓީގެ މެމްބަރަކު ވިދާޅުވި އެވެ.\nސީޕީގެ އިތުރުން ރިލްވާންގެ މައްސަލާގައި ހޯމް މިނިސްޓަރު އުމަރު ނަސީރު ވެސް ކޮމިޓީ އަށް ހާޒިރުކުރަން ވަނީ ނިންމައިފަ އެވެ. ނަމަވެސް މި ދުވަސްވަރު ހޯމް މިނިސްޓަރު މާލެއަކު ނޫޅުއްވަ އެވެ.\nރިލްވާން ގެއްލުނު މައްސަލަ ގައުމީ ސަލާމަތާ ބެހޭ ކޮމިޓީގެ އިތުރުން ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ރައްޔިތުންގެ މަޖިލީހުގެ ކޮމިޓީ އާއި ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) އަށް ވެސް އިދިކޮޅު އެމްޑީޕީން ވަނީ ހުށަހަޅައިފަ އެވެ.\nރިލްވާން އެންމެ ފަހުން ފެނިފައިވަނީ މި މަހުގެ ހަތް ވަނަ ދުވަހުގެ ރޭ ހުޅުމާލެއަށް ދިއުމައްޓަކައި އެރޭ 12:45 ހާއިރު، މާލޭ ފެރީ ޓާމިނަލަށް ވަންނަނިކޮށެވެ. އެ މަންޒަރު ޓާމިނަލްގެ ސީސީޓީވީ ކެމެރާ އަށް ރެކޯޑްވެފައި ހުއްޓަސް، އެރޭ އޭނާ ހުޅުމާލެ އަށް ދިޔަ ކަމެއް ފުލުުހުން އަދި ކަށަވަރެއް ނުކޮށްދެ އެވެ. ނަމަވެސް އެރޭ 2:00 ހާއިރު، ރިލްވާން އުޅޭ އެޕާޓްމެންޓްގެ ކުރިމަތިން މީހަކު ގަދަކަމުން ކާރަކަށް އަރުވައިގެން ދިޔަ މަންޒަރު މީހަކަށް ފެނިފައިވެ އެވެ.


Master plan ge amazakee mulhi Raajjeah tourism fathuraalun: Miniter\nޓޫރިޒަމް ފުޅާކުރާނީ ތިމާވެއްޓާ ރަހުމަތްތެރިކޮށް\nމި އަހަރު ގިނަ މަަޝްރޫއުތަކެއް ފަށާނެ\nރާއްޖެއަށް ޖަރުމަނަކީ މުހިންމު މާކެޓެއް\nއައިޓީބީ ފެއާގައި ބޭއްވި ނިއުސް ކޮންފަރެންސުގައި މިނިސްޓަރު ޒަމީރު (ކ2) އަށް.--\nޓޫރިޒަމް މާސްޓާ ޕްލޭންގެ އަމާޒަކީ ރާއްޖޭގެ އުތުރާއި ދެކުނަށް ޓޫރިޒަމް ފަތުރައިލުން ކަމަށް ޓޫރިޒަމް މިނިސްޓަރު މޫސާ ޒަމީރު މިއަދު ވިދާޅުވެއްޖެ އެވެ.\nޖަރުމަނުގެ ވެރިރަށް ބާލިންގައި މާދަމާ ފަށާ "އައިޓީބީ ފެއާ 2016" ގެ ކުރިން އޮފިޝަލް ސްޕޮންސާގެ ހައިސިއްޔަތުން ދާދިދެންމެއަކު ބޭއްވި ނިއުސް ކޮންފަރެންސުގައި ޒަމީރު ވިދާޅުވީ ރާއްޖޭގެ އުތުރާއި ދެކުނަށް ޓޫރިޒަމް ފަތުރާލުމަކީ ރައީސް އަބްދުﷲ ޔާމީން ސަރުކާރުގެ މުހިންމު އަމާޒެއް ކަމަށެވެ.\n"ޓޫރިޒަމް ތަރައްގީގެ އެކި މަސައްކަތްތައް ކުރުމަށް ވަނީ ހަމަޖެހިފައި. މީގެ ތެރޭގައި މެރީނާ ހެދުން ހިމެނޭ. މެރީނާގެ ސަބަބުން ރާއްޖެއަށް އަންނަ ކްރޫޒްލައިންތައް އިތުރުވަމުންދާނެ،" ހުޅުމާލޭގައި ހަދާ ކްރޫޒްލައިން ޓާމިނަލްއާ ބެހޭ ގޮތުން، ޒަމީރު ވިދާޅުވި އެވެ.\nމިނިސްޓަރު ޒަމީރު ވިދާޅުވީ ތިމާވެއްޓާއި ރަހުމްތެރި ގޮތަކަށް ރާއްޖޭގެ ޓޫރިޒަމް ތަރައްގީ ކުރުމަށް ސަރުކާރުން ވަރަށް ބޮޑު އަހަމިއްޔަތު ކަމެއް ދޭނެ ކަމަށެވެ. އެކަމަށް އަމާޒުކޮށް "ގްރީން ރިސޯޓު" އެވޯޑު ދޭން ނިންމާފައިވާ ކަމަށް މިނިސްޓަރު ފާހަގަ ކުރެއްވި އެވެ.\nޓްރެވަލް އެންޑް ޓޫރިޒަމް ދާއިރާގެ ގިނަ ނޫސްވެރިންނާއެކު ބޭއްވި ނިއުސް ކޮންފަރެންސުގައި މިނިސްޓަރު ޒަމީރު ވިދާޅުވީ ޖަރުމަނުވިލާތަކީ ރާއްޖޭގެ ޓޫރިޒަމްގެ މުހިންމު މާކެޓެއް ކަމަށެވެ.\n"ރާއްޖެއަށް ޖަރުމަނަކީ އެންމެ މުހިންމު އެއް މާކެޓު،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ޖަރުމަނުން މިދިޔަ އަހަރު 105،134 ޓޫރިސްޓުން ޒިޔާރަތްކޮށްފައިވާއިރު، ރާއްޖެއަށް ދެވަނައަށް އެންމެ ގިނަ ޓޫރިސްޓުން ޒިޔާރަތްކުރީ ވެސް އެ ގައުމުންކަން މިނިސްޓަރު ފާހަގަ ކުރެއްވި އެވެ.\nބާލިންގައި 9-13 އަށް ކުރިއަށްދާ މި އަހަރު އައިޓީބީ ފެއާގައި ރާއްޖެއަކީ މެއިން ސްޕޮންސާ އެވެ. އެގޮތުން މި ފެއާގައި ރާއްޖޭގެ ޓޫރިޒަމް އިޝްތިހާރު ކުރަން ގިނަ ހަރަކާތްތަކެއް ހިންގާނެ އެވެ.\nޓޫރިޒަމް މޫސާ ޒަމީރު އައިޓީބީ ފެއާ


Real estate kunfunyeh muvahhzafunnah 10 million dollar ge bonus dheefi - One Online\nބޯނަސް ދިން ކުންފުނީގެ ވެރީން އަދި މުވައްޒަފުން ---\nރިއަލް އެސްޓޭޓް ކުންފުންޏަކުން އެތަނުގެ މުވައްޒަފުންނަށް 10 މިލިޔަން ޑޮލަރުގެ ބޯނަސް ބަހައިފިއެވެ.\nސެއިޓް ޖޯން ޕްރޮޕަޓީސް އިން ބޭއްވި އެނުއަލް ޕާޓީގައި މުވައްޒަފުންނަށް ހަވާލުކުރީ ރަތް ކުލައިގެ ސިޓީ އުރަތަކެކެވެ. އޭރަކު މުވައްޒަފުންނަށް އެއީ ކޮންއެއްޗެއް ކަމެއް ނޭގެއެވެ.\nހުރިހާ އެންމެނަށް ސަޕްރައިޒެއް ލިބިގެން ދިޔައީ ސިޓީ އުރަ ހުޅުވިއިރު އޭގައި ގިނަ އަދަދަކަށް ފައިސާ ހުރުމުންނެވެ.\n"ސިޓީ އުރަ ކެނޑުމަށްފަހު ހުރެވުނީ ގަބޫލު ނުކުރެވިފަ، ބަސް ހުއްޓިފަ ހުރެވުނީ. މީ ވަރަށް ސަޅި ކަމެއް. އަދިވެސް މިހިރީ ޝޮކެއްގަ. މީގެ ސަބަބުން އަހަރެންގެ ދިރިއުޅުމަށް ވަރަށް ބޮޑެތި ބަދަލުތަކެއް އަންނާނެ" އެ ކުންފުނީގައި އެސިސްޓަންޓް ޕްރޮޖެކްޓް މެނޭޖަރަކަށް މަސައްކަތް ކުރާ މުވައްޒަފަކު ބުންޏެވެ.\nކުންފުނީގެ ރައީސް ލޯރެންސް މެއިކްރެންޓްޒް ސީއެންއެންއަށް ދިން އިންޓަވިއުގައި ބުނީ ކުންފުނި ވަނީ މިއަހަރު 20 މިލިއަން އަކަފޫޓްގެ ރިއަލް އެސްޓޭޓްގެ ވިޔަފާރި ކޮށް އެމީހުންގެ އަމާޒަށްވުރެ އިތުރަށް ކާމިޔާބީ ހޯދާފައި ކަމަށެވެ. އެއީ 14 އަހަރުގެ ވިޔަފާރީގެ ދެގުނަ އަދަދެއްކަމަށް ލޯރެންސް ބުންޏެވެ.\n"އެހެންވެ ބޭނުންވީ މުވައްޒަފުން ކުރި ބުރަ މަސައްކަތުގެ އަގު ވަޒަން ކުރަން. އެމީހުންގެ ސަބަބުން މި ކާމިޔާބީ ހާސިލުވީ. ބޮޑު ކަމެއް ކޮށްދޭން ބޭނުންވީ" ލޮރެންސް ބުންޏެވެ.\nމުވައްޒަފުންނަށް ބޯނަސް ލިބިފައިވަނީ އެމީހަކު ކުންފުނީގައި ވަޒީފާ އަދާކުރި މުއްދަތަށް ބަލާފައެވެ. އެގޮތުން އެންމެ ކުޑަ އަދަދަކަށް 100 ޑޮލަރު ވަނީ އެއް މުވައްޒަފަށް ލިބިފައެވެ. އޭނާ އަކީ އަލަށް ވަޒީފާއަށް ވެއްދި މުވައްޒަފެކެވެ. އަދި މަސައްކަތްވެސް ކުރަން ފަށާފައެއް ނުވެއެވެ. އެންމެ ބޮޑު އަދަދެއްގެ ބޯނަސް އަކަށް ލިބިފައިވަނީ 270،000 ޑޮލަރެވެ. މުޅި ޖުމުލަ 198 މުވައްޒަފުންގެ ބޯނަސް 10 މިލިޔަން ޑޮލަރަށް އަރައެވެ.\n"މިއީ ލައިފްގަ ދިމާވި އެންމެ އުފާވެރި އެއް ރޭ. ސްޓާފުން އައިސް އުފަލުން ބައްދާލާ އެމީހުނަށް ލިބުނު ބޯނަހުން ކުރާނެ ކަންތައްތައް ދިޔައީ ހިއްސާކުރަމުން. އެންމެންވެސް ތިބީ ވަރަށް އުފަލުން. އެއް ބައެއްގެ ދަރަނިތައް ހަލާސް ކުރެވޭއިރު، މޯގޭޖްތައްވެސް ދައްކާ ނިންމާލެވޭނެ ކަމަށް ބުނި. ކްރެޑިޓް ކާޑު ބިލްތަކާ، ދަރިންގެ ކޮލެޖް ފީތައް ދެއްކޭނެ ކަމަށް ބުނި. ސްޓޫޑަންޓް ލޯން އާއި ޓިއުޝަން ފީތައް ދެއްކޭނެކަމަށް ވެސް ބުނި" ލޮރެންސް އިތުރަށް ބުންޏެވެ.\nކުންފުނީގެ އެހެން މުވައްޒަފަކު ބުނީ އޭނާއަށް ލިބުނު ބޯނަހުން އޭނާ އުޅޭ ގެ ބޮޑު ކުރުމާއި އިންވެސްޓް ކުރުމުގެ ވިސްނުން ގެންގުޅޭކަމަށެވެ.\nމިއީ މި ކުންފުނީގެ އަށް ބްރާންޗަކުން ހުރިހާ މުވައްޒަފުން އަލަށް އެއް ހަފުލާއެއްގައި ބައިވެރިވި ފުރަތަމަ ފަހަރެވެ.\nލޮރެންސް ބުނި ގޮތުގައި މުވައްޒަފުންނަކީ ކުންފުނީގެ މައި ތަނބުކަމަށާއި ކުންފުނީގެ ހުރިހާ ކާމިޔާބީއެއްގައި އެންމެ ބޮޑު ހިއްސާ އަދާކުރާ ބަޔަކީ އެމީހުން ކަމަށެވެ.


ޕްރިސްކޯގެ މެންބަރުންނަށް ރޯދަ ހަދިޔާ ދީފި\nޕްރިޒަން ކޯޕަރޭޓިވް ސޮސައިޓީ (ޕްރިސްކޯ)އިން އެ ސޮސައިޓީގެ ހުރިހާ މެންބަރުންނަށް ރޯދަ ހަދިޔާ ދީފިއެވެ.\nމިގޮތުން މޯލްޑިވްސް ކަރެކްޝަނަލް ސަރވިސްގެ ހެޑް އޮފީހުގައި މަސައްކަތްކުރާ ޕްރިސްކޯ މެންބަރުންނަށް ރޯދަ ހަދިޔާ ހަވާލުކޮށްފައިވަނީ ހެޑް އޮފީހުން ރޭ ބޭއްވި މާހެފުމުގެ ހަފްލާގައެވެ. އެހެން ޖަލުތަކުގައިތިބި ޕްރިސްކޯގެ މެންބަރުންނަށް ރޯދަ ހަދިޔާ ހަވާލުކޮށްފައިވަނީ އެޖަލުތަކުގައި ބޭއްވި އެކި ޙަފްލާތަކުގައެވެ.\nމި ހަފްލާ ޝަރަފްވެރިކޮށްދެއްވީ ކޮމިޝަނަރ އޮފް ޕްރިޒަންސް އަޙްމަދު ޝިހާންއެވެ.\nމި ޙަފްލާގައި ޕްރިސްކޯގެ ޗެއަރމަން، ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލްއާއި ޕްރިސްކޯގެ ބޯޑުގެ މެންބަރުންގެ އިތުރުން ޖަލުތަކުގެ ވެރިންނާއި ހެޑް އޮފީހުގެ އޮފިސަރުންނާއި މުވައްޒަފުން ވަނީ ބައިވެރިވެވަޑައިގެންފައެވެ.\nޕްރިސްކޯ އަކީ މޯލްޑިވްސް ކަރެކްޝަނަލް ސަރވިސްގެ އޮފިސަރުންނާއި މުވައްޒަފުންގެ ވެލްފެއަރގެ ކަންތައްތަކުގައި ވަރަށްބޮޑެތި އެހީތެރިކަމެއް ފޯރުކޮށްދެމުންގެންދާ ފަރާތެކެވެ. އަދި އޮފިސަރުންނާއި މުވައްޒަފުންނަށް ހިންގާ އެކިއެކި ޙަރަކާތްތަކުގައިވެސް ގިނަގުނަ އެހީތެރިކަމެއް ފޯރުކޮށް ދެމުންގެންދާ ފަރާތެކެވެ.


SunOnline: lavender 39\nއައިޝާ ނަސީމް 20 Jan 2022, 09:12\n" އީމާންކަން ވަރުގަދަ ކުރާނެ އެއްގޮތަކީ ތިމާގެ އަމިއްލަ މަރު މަތިން ހަނދާންކުޅައުމެވެ."\n"އައިމް ސޮރީ ނޯރާ. އައި ޑިޑްންޓް މީން ޓު......" އައިޒަކް ކާރު ދުއްވައިލަމުން ވާހަކަދައްކަން ފެށިއެވެ.\nއާވާއާއި ނޯރާ އިށީދެލައިގެން ތިބީ ފަހަތު ސީޓުގައެވެ. އާވާ އިނީ ނޯރާގެ އަތުގައި ހިފަހައްޓާލައިގެންނެވެ. ވީގޮތެއް ނޭގުނަސް ނޯރާގެ މޫނުން ފެނުނު މޮޅިވެރިކަމުން އޭނަގެ ހިތްހަމަޖައްސައިދޭން އާވާ ބޭނުންވީއެވެ. ނޯރާ އަނގައިން ނުބުނުމުން އާވާ އައިޒަކްއާއި ދިމާލަށް ކަޅި އެޅިއެވެ.\n"ކީއްކުރީތަ އައިޒަކް؟" އާވާ ބުމަ ކައިރިކޮށްލިއެވެ.\nއައިޒަކް ފުން ނޭވާއެއް ދޫކޮށްލިއެވެ. ބައެއްފަހަރު ކަނޑީގެ މިޔައަށްވުރެ ބައެއް ލަފުޒުތަކުން ޒަޚަމްވާލެއް މާ ފުންވާނެއޭ ބުނަނީ ތެދެކެވެ. އަނބުރާ ނުގެނެވޭވަރަށް ނޯރާއާއި ދިމާލަށް ބަސްތައް ބުނެވިއްޖެކަމާއިމެދު އައިޒަކް ބިރު ހީވިއެވެ. އޭނަގެ ހިތަށް މިހާރު ވަރަށް ތަދުވެއްޖެއެވެ.\n"ނޯރާގެ ބައްޕަ ދުނިޔޭގައި ހުރި ވާހަކަ ނުބުނީ ކީއްވެތަ؟" އައިޒަކްގެ އަނެއް ސުވާލުން ނޯރާއަށް ހަށިގަނޑު ސީދާކޮށްލެވުނެވެ.\n"ހޫމް...އަހަރެމެން ގާތު ބުނަން ހުރީ ކޮންއިރަކު؟ އަހަރެމެން އާއިލާ އިން ހޯދަމުންނޭ ދަނީ........"\n"އެކަން ސިއްރެއްގެ ގޮތުގައި ބާއްވަދީފާނަންތަ؟ޕްލީޒް...."ނޯރާގެ ޖުމްލައާއެކު އައިޒަކްއަށް ކާރުގެ ލޯގަނޑުން ނަޒަރު ހުއްޓައިލެވުނީ ނޯރާގެ މުށި ދެލޮލަށެވެ. އެލޮލުގައި ވީ އާދޭހެވެ.\n"އަހަރެން އެއްވެސް މީހެއްގެ ގާތު ނުކިޔާނަން. އެކަމަކު ވާނުވާ ކިޔާދީބަލަ.ނޯރާ؟"\nއާވާއަށް ބަލައިލެވުނީ ނޯރާގެ މޫނަށެވެ.\n"ކައިލްއާއި ނާޔަލްއަށްވެސް އެނގޭ. އަހަރެންވެސް ވެގެން އުޅޭގޮތް އެނގެން ބޭނުން. އޭރުން އެހީވެވޭނެ. އެނގެއެއްނު އަހަރެން ހުންނާނީ ނޯރާއާއިއެކު ކަން."\n"ކައިލް އެކުރަނީ ކޮންކަމެއްކަން އެނގޭ. އަހަރެން ސެންޓު ވިޔަފާރީގެ ކަންތައްވެސް ޗެކްކޮށްފިން. ސަބަބަކީ ކޮންމެވެސް ކަމެއް ގޯސްކަން އިހުސާސްވީ. އަހަންނަށް ހީކުރެވުނީ ރަގަޅަށް. ކައިލް އަންކަލް ހައިތަމްއާއި ވިންޓަރފެލްގެ ވިޔަފާރިއާއި އެއްކޮޅަކަށް ނޫން ހުރީ." އައިޒަކްއަށް އެނގުނުކަންތައް ހާމަކުރިއެވެ." އަހަންނަށް އޭނަ އެ ކުޅެނީ ކޮން ގޭމެއްކަން ނޭގޭ އެކަމަކު އެއީ ނުރައްކާތެރިކަމެއް. އެންމެ ހަފްތާއެއް އެވީ. އެކަމަކު ބިލިއަން ޑޮލަރުގެ އަގުހުރި ސެންޓްފުޅިތައް ބަހާލައިފި. އަންކަލްއަށް ދާދިއަވަހަށް އެކަން ފަޅާއަރާނެ..."\n"ބިލިއަން ޑޮލަސް؟ވާއު....." އާވާއަށް އަނގައިގާ އަތް އެޅުނެވެ. އައިޒަކް އުއްމީދުކުރި ގޮތާއި ޚިލާފަށް އެރާގު ހުރީ ޕޮޒިޓިވްކޮށެވެ.\n"އާވާ. މިދައްކަނީ އާވާގެ ބައްޕަގެ ވިޔަފާރީގެ ވާހަކަ. ޔޫ ޑޯންޓް ކެއަރ؟"\n"ވެލް. އެއީ ބައްޕައަށް ހައްގު ވާ އަދަބެއް. " އާވާ ކޮނޑު އަރުވައިލިއެވެ." އެއިން ފިލާވަޅެއް ލިބިއްޖެއްޔާ. އަދި އެހެން ދިމާވާ ކޮންމެ މުއްސަދި ފިރިހެނަކާ ކައިވެނި ކުރުވަން މަޖުބޫރު ނުކުރުވަންޏާ އެއީ ރަގަޅުކަމެއް."\n"އައިޒަކްއަށް އެނގެންޏާ ބޮޑުބޭބެއަށް ނާންގާ ތިހިރީ ކީއްވެތަ؟" ނޯރާ އެހިއެވެ.\n"އައި ޑޯން ނޯ...." އައިޒަކް ތެދުބަހުން ޖަވާބުދިނެވެ. ހަގީގަތުގައިވެސް އެވީ ބޮޑު ގެއްލުމުގެ ވާހަކަ ބޮޑުބޭބެއާއި އާއިލާއަށް ބުނެދިނުން ހުއްޓުވީ ކޯނޗެއްކަމެއް އޭނައަކަށް ނޭގުނެވެ. އޭގެ ބަދަލުގައި ކައިލް އެކަން ކުރިޔަށް ގެންދަން އޭނަ އެހެރީ ދޫކޮށްލައިގެންނެވެ.\n"އަހަރެން ބުނަންވީތަ؟" ނޯރާ ބޯ ހޫރައިލިއެވެ." އަހަރެން ވެގެން އުޅޭގޮތް ކިޔާދީފާނަން. އެކަމަކު ދެމީހުންވެސް މިކަން ސިއްރުކޮށްދެއްޗޭ..."\nނޯރާ އައިޒަކްއާއި އާވާއަށް އިތުބާރުކޮށް ކަންތައް ހިނގިގޮތް ކިޔައިދިނެވެ. ފުރަތަމަ ދުވަހުންފެށިގެން އޭނަ ކައިލްއާއި ދިމާވި ގޮތާއި، ކައިލްގެ މަންމަގެ މަރުގެ ހާދިސާ، ނޯރާގެ ބައްޕަގެ ވަކިވުން އަދި ކައިލް ބައްޕަ ހުރިތަން ހޯދި ގޮތްވެސް މެއެވެ. ނޯރާ އެވާހަކަ ކިޔާދީ ނިމުނުއިރު ނޯރާ ކައިލްއާއި އެހާ ރުހުނީ ކީއްވެކަން އެނގުނެވެ. ނޯރާގެ ލޯބި ކައިލްއަށް ހައްގެވެ. އައިޒަކްގެ އަމިއްލަ ހިތަށްވެސް ބަރުވިއެވެ. ކައިލްގެ އެ ދަތި ދިރިއުޅުން އަދި މަންމަގެ ގާތިލުންގެ ފަރާތުން ބަދަލުހިފަން ކުރާ މަސައްކަތާއި އިންސާފު ހޯދަން ކުރާ މަސައްކަތްވެސްމެއެވެ.\nބަލިކަށި ހިތެއްލިބިފައިވި އާވާ އަޑު ވީއްލާ ރުޔެވެ. ކައިލްއަށްޓަކާ ހަގީގަތުގައިވެސް އޭނަ ވަރަށް ދެރަވިއެވެ. އެހާ ޅައިރު އެހުރިހާކަމެއް ތަހައްމަލުކުރާނީ ހާދަ ވަރުގަދަވީމައެވެ. ގިނަފަހަރު އެލޮލުން އެއްވެސް ޖަޒުބާތެއް ނުފެންނަކަމާއިމެދު ހައިރާނެއްނުވެއެވެ. ކައިލްއަކީ ޝައިތާނީ މީހެއްކަމަށް ދެކެ އެލޮލަކީވެސް ޝައިތާނީ ލޮލެއްކަމަށް ލޭބަލް ކުރެވުނީތީވެސް އާވާ ހިތާމަކޮށް އަމިއްލަ ނަފުސް ކުށްވެރިކުރިއެވެ.\nލަވެންޑަރގައި މަހުމޫދު ތަކުރާރުކޮށް އެ ޖުމްލަ ކިޔަމުން ދިޔައެވެ. އެންމެފަހުން ކައިލް ނާޔަލްއަށް ގުޅުމުން ނިންދަވަން ދިން ބޭހުގެ ސަބަބުން ފުން ނިންޖަކަށް ގެނބުނެވެ. އަނާލިއާ މަރައިލީ އޭނަ ކަމުގައި މަހުމޫދު ބުނި ކަމުގައިވިޔަސް އޭނައަކީ އަނާލިއާ މަރައިލަން އަމުރު ހިފައިގެން ދިޔަ މީހާ ކަމުގައި ވުމަކީ އެކަށީގެންވާ ކަމެކެވެ. ހަގީގަތުގައި ވީ ކަމެއް އޮޅުން ފިލާނީ މަހުމޫދުގެ ހުރިހާ ހަނދާންތައް އަނބުރާ އައުމުންނެވެ. އެމީހުން ޖެހޭނީ އިންތިޒާރުކުރާށެވެ. އަދި ދުވަސްކޮޅަކަށް ނަމަވެސް މެއެވެ.\nޒައިނަބު އޭނަގެ ޅީ ދަރިންނާއި އާއިލީ އެކުވެރިންތަކެއް ގޮވައިގެން މޯލަށް ދިޔައީ ހެދުންތައް ހެޔޮވަރުކުރުވުމަށެވެ. ފިނިގަދަ ދުވަހަކަށް ވުމުން އެންމެން ތިބީ ބޯ ކެހެރި ހެދުންތަކުން ހިމާޔަތް ހޯދައިގެންނެވެ. ސިއެނާ އޭނަގެ މަންމަގެ ފަހަތު އަޅުވާލައިގެން ދިޔައެވެ. ބާޒާރުކުރުމަށް ދުވަހަކުވެސް ނޫނެކޭ އޭނައަކަށް ނުބުނެވޭނެއެވެ. އެފަދަ ކޮންމެ ފުރުސަތެއްގެ ބޭނުން އޭނަ ހިފާނެއެވެ.\n"ނޯރާ ޔަތީމު ކުއްޖަކަށް ވިކަމީ ހިތާމަހުރި ކަމެއް ޒައިނަބު. އެކަމަކު ކަމަނާގެ ލޯތްބާއި އަޅާލުމުގެ ސަބަބުން ނޯރާ ސްމާޓް ޑޮކްޓަރަކަށްވީ......." އެތަނުން އަންހެން ކަނބަލަކު ބުނެލިއެވެ.\nއެހެން އަންހެންވެރިންވެސް ޚުޝާމަދުކުރުމާއި ތައުރީފުކުރުމާއިގެން އުޅުނުއިރު ޒައިނަބު ހިނިގަނޑު ޖަހައިލައެވެ.\n"ނޯރާއަކީ ޔަތީމެއް ނޫން. ނޫންތަ ޒައިނަބު އާންޓީ؟ ބައްޕަ ދުނިޔޭގައި ހުއްޓާ އޭނަ ޔަތީމަކަށް ވާންވީ ކީއްވެތަ؟" ސިއެނާ ނިކަން އާދައިގެ ގޮތަކަށްބުނެލިއެވެ. އޭނަގެ އެ ޖުމްލަ ނުލާހިކު މައުސޫމެވެ. ވާނީ ކޮން ގެއްލުމެއްހެއްޔެވެ؟ އޭނަ އޭރު ދިޔައީ ހެދުންތައް އަޅުވާފައި ހުރި ހަރުގަނޑުތަކުގެ ދޭތެރެއިން ހިނގާލާފައެވެ. ސިއެނާ ކުރާކަމަކަށް ނޫނީ ބުނާ އެއްޗަކަށް އެހެން އަންހެނެއްގެ މާ ބޮޑު ފަރުވާލެއްނެތެވެ. ޒައިނަބު ފިޔަވައެވެ. އޭނަ ލަސް ފިޔަވަޅުތަކެއްގައި ސިއެނާއާއި ކައިރިއަށް އައެވެ.\n"ކޮންތަނަކުން ނޯރާގެ ބައްޕަ ދެކުނީ؟"ޒައިނަބު ހައިރާންކަމާއެކު ބުމަ ކައިރިކޮށްލިއެވެ.\n"ޔެޕް. ކައިލްގެ ގެއިން. ޒައިނަބު އާންޓީއަކަށް ނޭގޭތަ؟ ނާޔަލްއާއި ނޯރާވެސް އެގޭގައި ވި.." ސިއެނާ ޖަވާބުދީފައި ހެދުންތައް ޗެކްކުރަމުން ދުރަށް ހިނގައިގަތީ ޒައިނަބުގެ ދެފައިން ވާގި ހުސްކޮށްލާފައެވެ. ޒައިނަބު އަރިއަޅައިލި ވަގުތު އޭނަގެ ހަށިފާރަވެރިން ވަގުތުން ހިމާޔަތަށް އައެވެ.\n"އަހަރެންގެ ކާރު ތައްޔާރުކުރޭ. އަހަންނަށް ހީވަނީ އަހަރެންގެ ހާލު ރަގަޅުނޫންހެން. ގޭގައި އަރާމުކޮށްލާނީ..."\nނޯރާގެ މަސައްކަތުގެ ފުރަތަމަ ދުވަސް އާދަޔާ ޚިލާފަށް އަވަދިނެތި އުޅުނު ދުވަހަކަށްވިއެވެ. އެތައް ގަޑިއިރުވާންދެން ނޭވާލާނެ ދަނޑިވަޅެއްވެސް ނުލިބުނޭ ބުންޏަސް ދޮގަކަށް ނުވާނެއެވެ. އެންމެ ފަހުގެ ބަލިމީހާ ނިމުނުއިރު ފުދޭވަރަކަށް ލަސްވެއްޖެއެވެ. ނޯރާ ހަށިގަނޑު ދަމާލަންވެގެން އޭނަގެ ގޮނޑިއަށް ލެނގިލާ މޯޅިއަކަށް ދެމިލިއެވެ. އަދި ކުޑަދޮރުން ބޭރަށް ބަލައިލިއިރު ފެނުނީ އިރުއޮއްސެމުންދާއިރު އުޑުމަތި ފަވަމުން ދިޔަ ރީތި ކުލަތަކެވެ. އޭނަގެ ފޯނު ރިންގުވާންފެށުމުން ނެގިއެވެ.\n"ޑޮކްޓަރ، އަދި ބަލިމީހަކު އެބައިން.."\nނޯރާ ވަގުތުން އެދުނީ އެމީހަކު އެތެރެއަށް ފޮނުވުމަށެވެ. އެތެރެއަށް ވަން ބަލިމީހަކީ ކައިލްއެވެ. އޭނައައީ ގަހެއް ޖަހާފައި ހުރި މުށިގަނޑެއް ހިފައިގެންނެވެ. ނޯރާއަށް ބަސްހުއްޓިފައި އެ ގަހާއި ދިމާލަށް ނަޒަރު ހުއްޓާލައިގެން ހުރެވުނެވެ.\n"ކައިލް...."ނޯރާ ގޮނޑިން ތެދުވުނެވެ."ކިހިނެއްވީތަ؟"\n"ކްވީން އޮފް ދަ ނައިޓް؟ އެ ކުރު ސްޓޯރީ ހަނދާންވޭތަ؟"ކައިލް އެ ވަށިގަނޑު ބެހެއްޓީ ނޯރާގެ މޭޒުމަތީގައެވެ."މިއީ ހައިބްރިޑްއެއް. ހައިބްރިޑް ގަހެއްވީމަ ގިނައިރުވަންދެން މާތައް ފޮޅިފައި ހުންނާނެ އެންމެ ރެއަކު ނޫން. މުޅި އަހަރުގައިވެސް....."\n"ދުނިޔޭގައި ހުރި އެންމެ އަގުބޮޑު މާ ކަމުގައި ނޯރާ ލޭބަލް ކުރި މި މަލަށް ކިހާވަރަކަށް ޕޭއި ކުރަން ކެރިދާނެ؟"\nކައިލްގެ އަޑުގައިވި ސީރިޔަސްކަމަކުން ނޯރާ އެއްޗެއް ބުނަން އަނގަ ހުޅުވާފައިވެސް ލައްޕާލައިފިއެވެ.\n"ތިއައީ އަހަންނަށް މި ދޭންތަ؟" އެންމެ ފަހުން ނޯރާއަށް ވާހަކަދެއްކުނެވެ. ހުދުކުލައިގެ އެ މަލަށް ނަޒަރު ހުއްޓާލައިގެން ހުރީ މޮޔަވާވަރުވެފައެވެ."ހާދަ ރީއްޗޭ..."\n"އާނ...އަދި....."ކައިލް ކޯޓުގެ ޖީބުން އެއްޗެއް ނެގިއެވެ."މިއަށް ޑީއެންއޭ ޓެސްޓެއް ހެދިދާނެތަ؟"\nވައި ބަންދު ކޮތަޅަކަށްލާފައި އޮތް ސިގްރެޓް ގުލުއަކާއި އެންމެ އިސްތަށްޓެއްވެސް އޭގައި އޮތެވެ.\n"މިއީ ކާކުގެ؟"ނޯރާ އެހިއެވެ.\n"ކެން ޔޫ ޑޫ އިޓް؟"ކައިލް އަނެއްކާވެސް ކުރީ ސުވާލެކެވެ. ނޯރާ ބޯ ޖަހައިލިއެވެ.\n"ދެދުވަސްވަރު ވާނެ.." ނޯރާގެ ސިކުނޑިއަށް ފުރަތަމަ ވެރިވީ އިސްހާގުގެ ނަމެވެ. އިސްހާގުއަކީ ދުންފަތުގެ އިސްތިއުމާލު ކުރި މީހެކެވެ. މިހާރުގެ ގޮތެއް ނޭގެއެވެ. ނޯރާ އެ ބޭކަރީގައި މަސައްކަތްކުރިއިރު ޔަގީނުންވެސް އޭނަ އެކަން ކުރިއެވެ.\nކައިލް ދާންވެގެން އެނބުރިލާފައިވެސް ދެފިކުރެއްގައި ހުރިފަދަ ގޮތަކަށް އެނބުރުނެވެ." އަދި ނޯރާ....އަހަރެން.."\nނޯރާއަށް ކައިލްގެ މޫނުމަތީގެ ކުލަ ބަދަލުވީތަން ފެނި ނުތަނަވަސްވެފައި ކައިރިއަށް ދެވުނެވެ."ތިއުޅެނީ ބަލިވެތަ؟"\nކައިލްގެ ހުން ހުރިތޯ ބަލަންވެގެން ނިތްކުރީގައި އަތްލާން އުޅުމާއެކު ހަގީގަތް އޭނަގެ ސިކުނޑީގައި ޖެހިގަތުމާއެކު ފަހަތަށް ފިޔަވަޅެއް އަޅައިލެވިއްޖެއެވެ. ކައިލްއަކީ އެއްވެސް މީހަކަށް އަތްލެވޭނެ ޒުވާނެއްނޫނެވެ.\n"އެހެން ކަމެއް ބޭނުންތަ؟ކޮންކަމަކާ ތިވިސްނަނީ؟" ނޯރާއާއި ހަތަރުކަޅިހަމަނުކޮށް ކުޑަދޮރުން ބޭރަށް ނަޒަރު ހުއްޓާލައިގެން ހުންނަން ފެށުމުން ނޯރާއަށް އަހައިލެވުނެވެ.\nކުރީގެ ޚިޔާލުތައް ކައިލްގެ ސިކުނޑީގައި އެނބުރެމުން ދިޔައެވެ. ބަދަލު ހިފުމާއި މަތިމައްޗަށް އުފެދިފައިވި ނަފްރަތު، އޭނަގެ މަންމަގެ ގާތިލު ބަރުބާދުކޮށްލުމުގެ އެދުމުން ފެށިގެންގޮސް ކިތަންމެ ކަމެކެވެ. މަންމަގެ މަރުވެފައިވާ ހަށިގަނޑުގެ އެ އިހުސާސްވެސް ހިތުން ފޮހެވިގެން އަބަދަށްޓަކާ ދާން ޖެހެއެވެ. އަދި މަންމަގެ ދިރުމެއްނެތް އެމޫނުގެ ތަސްވީރުވެސް ހަނދާނުން ދުރަށް ދާން ޖެހެއެވެ. މަންމަ މަރުވިކަން އެނގުމުން މާމަގެ އެރުއިމުގެ އަޑުވެސް ހަނދާނުން އަބަދަށްޓަކާ ހިމޭންކުރަންވެސް ބޭނުންވެއެވެ. އެކަމަކު އެވަގުތު އެހެން ޚިޔާލެއް ތަފާތު ބޭނުމެއް އޭނަގެ އެތެރެހަށީގައި އަނދަންފެށިއެވެ. ފުރަތަމަ ފަހަރަށެވެ. މަރުހަބާ ނުކިޔާއިރުވެސް މެއެވެ. ނޯރާ އޭނަގެ މުށި ލޮލާއި ދިގު އެސްފިޔަތަކާއެކު ކަޅިވެސް ޖަހާނުލާ ބަލަން އަދިވެސް މިހިރީ ކުރިމަތީގައެވެ. ޖީބަށް ޖަހާލެވިފައިވާ އަތް މުށްކެވުމާއެކު އޭނަ ކޮނޑު އަރުވައިލިއެވެ.\n"ނޫން. އިތުރުކަމެއްނެތް. އެ މަސައްކަތް ނިމުނީމަ އަންގާލައްޗޭ....އޯ....ބައިދަވޭ އާވާ ވަރަށް ރުހޭކަމަށްވޭ ނޯރާގެ ބޭބެދެކެ އެކަމަކު އޭނައަށް އެކަން ރޭކާލާހެނެއް ހިޔެއްނުވޭ. އާވާ ބޭނުންވަނީވެސް އެކަން ސިއްރުކުރަން..."\n"ރިއަލީ؟"ޝައުގުވެރިކަމާއެކު ނޯރާގެ ލޯ ދިއްލުނެވެ." ތިކަމާ ކޮންމެވެސް ކަމެއްކުރަން އެބަޖެހޭ. އަހަންނަށްވެސް އާވާ ވަރަށް ކަމުދޭ. ތި ޚިޔާލު ނާޔަލްގެ ބޮލުތެރެއަށް ވައްދަން ޖެހޭނީ..."\n"ޔެސް އެގްޒެކްޓްލީ. އެހެންވެ މި ވާހަކަ މިބުނީ. ހުރިހާ އެންމެންގެ ކަންތައްތަކުގެ ތެރެއަށް ނޯރާގެ ނޭފަތް ކޮށްޕަންޖެހޭނެ ވިއްޔަ."ކައިލްގެ އަޑުގައި މިފަހަރުވީ ސަމާސާގޮތެކެވެ. އެކަމަކު ނޯރާއަށް ދޭހަވީ ކައިލްވެސް އާވާ ބޭނުންވާ މީހަކު ހާސިލުކޮށްދޭން އެހީވާތަނެވެ. އެކަމަކު ކީއްވެހެއްޔެވެ؟ ކައިލްއާއި އާވާ ގެ ގުޅުން އެހާ ގާތްވީ ކޮންއިރަކުހެއްޔެވެ؟ އާވާއަށް ހަސަދައިގެ ނަޒަރަކުން ބަލަން ނޯރާ ބޭނުމެއްނުވެއެވެ.\nކައިލް ދާތަން ބަލަން ހުރެފައި ނޯރާ މާވަށިގަނޑަށް ނަޒަރު ހުއްޓައިލީ ހިނިތުންވެލައިގެން ހުރެއެވެ.\nޖެހިގެން އައި ދުވަހު ކައިލްއަށް ޒައިނަބުގެ ސިޓީއެއް ލިބުނެވެ. ސާފު އަތު ލިޔުމުން ލިޔެފައިވާ ސިޓީގައި ކައިލްގެ ގެއަށް ދާން އެދޭކަމުގައި ބަޔާންކޮށްފައިވެއެވެ. އެންގޭޖްމެންޓް ހަދިޔާތަކެއް ދޭން ބޭނުންވާކަމަށް އޭނަ ލިޔުނެވެ. ކައިލްއަށް ޔަގީނެވެ. އެމީހުންގެ މަތީގައިވަނީ ކަށި ދަތުރުކުރަމުންދާ ޓައިމް ބޮމެކެވެ. އޭތި ގޮވާނީ އޭނަ ނުވަތަ އެމީހުންގެ ބޯމަތީގައިހެއްޔެވެ؟ ކައިލް ޖަވާބުގައި ލިޔުނީ އެ ސިޓީއާއިމެދު ހިތްހަމަޖެހުނު ކަމަށާއި އަދި ޒައިނަބު އެގެއަށް މެންދުރު ކެއުމަކަށް ދައުވަތުދީފައެވެ.\nޒައިނަބު ލަވެންޑަރގެ ގޭތެރޭގައި އެޅި ފިޔަވަޅާއެކު ހިތްވަނީ ނުތަނަވަސްވެފައެވެ. ހިތުގެ ހަމަޖެހުމެއް ނެތްކަމުން އެގޭގެ ހިތްގައިމުކަމާއިމެދުވެސް ވިސްނައެއްނުލެވުނެވެ. މަހުމޫދު ދިރިއުޅެނީ ހަގީގަތުގައިވެސް މިގޭގައި ހެއްޔެވެ؟ މަހުމޫދުއަކީ ޒަމާންތަކެއް ވާންދެން އެމީހުންގެ ޓެކްސީ ދުއްވަން އުޅުނު މުވައްޒަފެކެވެ. އޭނަ ދިރިހުރީހެއްޔެވެ؟\n"އެކަނިތަ އައީ ޒައިނަބް އާންޓީ؟" ކައިލް ދޮރުމަތިން ޒައިނަބްއަށް ސަލާމްކުރިއެވެ. އެކަމަކު ގާތުގައި ހުރި ސާމިރު ފެނުނުކަމަށްވެސް ހަދައިނުލިއެވެ. ކައިލް ޒައިނަބް އެތެރެއަށް ވަންނަން ތަންދެއްކިއެވެ. ސާމިރު އެތެރެއަށް ވަދެގެން ދިޔައީ ފަޚުރުވެރިވެފައި ހުރެ ކޮނޑު ފުޅާކޮށްލައިގެންނެވެ. ޒައިނަބުގެ ހަށިފާރަވެރިއަކަށް އެދުވަހު ހަމަޖެއްސި މީހަކީ އޭނައެވެ.\n"އެކަމާއިމެދު ފަރުވާލެއް ނުބަހައްޓާނެކަމަށް އުއްމީދކުރަން. އާއިލާގެ އެހެން އެންމެން ކައިރިވަމުން އަންނަ ކައިވެނިތަކަށް ތައްޔާރުކުރުމުގައި އަވަދިނެތި..." ޒައިނަބު މާފަށް އެދުނުއިރު ވަށައިގެން ލޯ ހިންގަމުން ދިޔައީ މަހުމޫދުގެ ނިޝާނެއް ފެނިލާތޯއެވެ.\n"އެ ރަގަޅުވާނެ. އަޅުގަނޑުމެންނާއެކު ކެއުމުގައި ބައިވެރިވާނެ އެހެން މެހުމާނަކުވެސް އެބަހުރި....ބިންޔާމީން. އޭނައަށް ގޮވާބަލަ....."ކައިލް އެދުނެވެ.\nކައިލް ޒައިނަބުއަށް ނަޒަރު ހުއްޓައިލިއެވެ. ކަންފަތާއި ހަމަޔަށް އިސްތަށިގަނޑުކޮށާލާފައިވާއިރު އެ ރާޅުބާނިތައް ރަންމުށިކުލައިގާ އަޅި ރޮގުތައް ދެމިފައިހެން އޮތެވެ. އުމުރަށްވުރެ މާ ހަނގުކަމަށް ދައްކައެވެ. ކަޅިވެސް އަޅިކުލައަށް ބަދަލުވެ ފޭދެމުންދާއިރު ވިސްނުންތޫނުކަން ފެންނާން ހުއްޓެވެ. ކަކުލުން ތިރިއަށް އޮތް ހެދުމަކާއިއެކު ކަނދުރާއާއި ކަންފަތް ޒީނަތްތެރިކޮށްލާފައިވަނީ އަގުބޮޑު ގަހަނާތަކުންނެވެ. ހަތްދިހައިގެ އަހަރުތަކުގައި އަމިއްލަ ނަފުސަށް އިތުބާރުކުރާ އަދި ރީތި އަންހެނެކެވެ.\nޒައިނަބު އިށީދެލައިގެން އިންއިރު އެތުނި ތުންފަތުގައި ލިޕްސްޓިކުން ދަމާލެވިފައިވާ ރޮގަކާއެކު ލޮލާއި ހަމަޔަށް ނުފޯރާ ހިނިތުންވުމެއްވިއެވެ. ކާކޮޓަރިއަށް ވަން މަހުމޫދު ފެނުމާއެކު ޒައިނަބުއަށް އެތެރެއަށް ނޭވާ ލެވުނެވެ. މަހުމޫދު ގެ ސިއްހަތު ރަގަޅުވެފައި ފަޓުލޫނަކާއި ގަމީހެއްލައިގެން ހުރިއިރު ތުންފަތުގައި ހިނިތުންވުމެކެވެ. ސާމިރުއަށްވެސް ޝޮކެއް ލިބުނެވެ. މަހުމޫދަކީ ސާމިރުގެވެސް އެކުވެރިއެކެވެ. އޭނަހީކުރީ އެކުވެރިޔާ އަބަދަށްޓަކާ މި ބިންމަތިން ގެއްލުނީކަމުގައެވެ.\n"މަހުމޫދު؟" ޒައިނަބުއަށް ކޮޅަށް ތެދުވެވިއްޖެއެވެ."ކިހިނެއް....."\nއޭނައަށް މަހުމޫދުގެ މޫނުން ނަޒަރު ވަކިކޮށްލެވުމާއެކި ކައިލްއަށް ބަލައިލެވުނީ ސުވާލުގެ ނަޒަރަކުންނެވެ.\n"ނޯރާ ބުނީ ތިގޭގައި ޓެކްސީ ޑްރައިވަރަކަށޯ އުޅުނީ. އެކަމަކު އެދުވަސްވަރުގެ ހަނދާންތައް ގެއްލިފައިވަނީ. ޒައިނަބު އާންޓީގެ މަތިން ހަނދާން ހުރިހެނެއް ހިޔެއްނުވޭ.ނޯރާއާއި ނާޔަލް އެކަން ސިއްރުކޮށްގެން އުޅެނީ އެހެންވީމަ ކަން ނޭގޭ..." ކައިލްގެ ވާހަކަތައް ޒައިނަބުއަށް ދާދި ފަސޭހައިން ގަބޫލުކުރެވުނެވެ. މަހުމޫދު ހަގީގަތުގައިވެސް ހަނދާންތައް ފޮހެވިއްޖެއެވެ. އެހެންނޫންނަމަ އެގޮތަށް ހީލައިގެން އޭނަ މިތާ އިންނާނެހެއްޔެވެ؟ އޭނަ އެކުރި ކަންތައްތަކަށް ފަހުގައެވެ.\nލަވެންޑަރގެ ޑައިނިން ހޯލްގައި އެންމެން މެންދުރުގެ ކެއުމަށް އިންސާފު ކުރަމުން ދިޔައިރު ޒައިނަބަށް މަހުމޫދުގެ ހަރަކާތްތަކަށް ބެލުނެވެ. އޭނަ ކައިލްގެ ގެއަށް އައީ ކިހިނެއްކަމާއިމެދުވެސް ވިސްނައިލެވުނެވެ. އޭނަ އަބަދުވެސް އުޅުނީ މިތާހެއްޔެވެ؟\n"ކައިލް....މަހުމޫދު ފެނުނީ ކިހިނެއްކަން އަހާލެވިދާނެތަ؟ އަހަރެމެން ނޯރާއާއި ނާޔަލްއަށްޓަކާ އެވަރުކޮށްދޭން ބޭނުންވި. އަހަރެމެންގެ އާއިލާއިން މަހުމޫދު ހޯދުން ހުއްޓައެއްނުލަން.." ޒައިނަބުއަށް ގެރިމަސްކޮޅު ދިރުވައިލަންވެސް ކުއްލިއަކަށް އުދަގޫވިއެވެ. ކަރުތެރެ އެއްކޮށް ހިކި އަރުތެރެ ބެދިއްޖެއެވެ. މަހުމޫދު އޭނައަށް ބަލާލާފައި ހިނިތުންވެލުމަށްފަހު ނިކަން ހަމަޖެހިލައިގެން އިނދެ ކަމުން ދިޔައީ އެއްވެސް ފަރުވާލެއްނެތް ފަދަ ގޮތަކަށެވެ.\n"ފަހަރެއްގައި މިކަން ނޭގި އޮވެދާނެ.އަޅުގަނޑު ސްކޫލް ދުވަސްވަރުން ފެށިގެން ނޯރާ ދަންނަން. އެހެންވެ ނޯރާއަށް އޭނަގެ ބައްޕަ ހޯދައިދިނުމުގެ މަސައްކަތްވެސް ކުރިން. މަހުމޫދު ފެނުނުކަމަށް އަޅުގަނޑުގެ އެކުވެރިއަކު ރިޕޯޓްކުރީ. ވަރަށް ގިނަ ކަންތައް ހިނގާ ދިޔުމަށްފަހު މަހުމޫދުއަށް އެންމެ ފަހުން އާދެވިފައި މިހިރީ މިގެއަށް. ނާޔަލްއާއި ނޯރާ ބޭނުންވީ މަހުމޫދު މިތާ ބަހައްޓަން ސަބަބަކީ މިގޭގައި ހުރިހާ ވަސީލަތްތަކެއް ހުރީމަ. އެމީހުން ބޭނުންވީ މަހުމޫދުގެ ސިއްހަތާއިހަނދާންތައް އަނބުރާ އައިސް މުޅިން ރަގަޅުވުމުން ދެން ޕަބްލިކާއި ފޭސްކުރަން...."ކައިލް ބުނެދިނެވެ.\n"އަޅުގަނޑު އަޑުއަހާފައިވާގޮތުން ނޯރާ އުޅެނީ ކަމަނާގެ މާމަދަރިފުޅާއި ކައިވެނިކުރަން. އެއީ އަޅުގަނޑަށް ލިބުނު ޝަރަފެއް.."މަހުމޫދު ބުނެލިއެވެ."އަޅުގަނޑުގެ ދަރިފުޅު....ކަމަނާގެ ލޯބިވާ ދަރިފުޅާއި އަޅުގަނޑުގެ ދަރިފުޅު އެކަށީގެންވާކަމަށް އުއްމީދުކުރަން...."\nމަހުމޫދު ހީލުމުން ޒައިނަބު ކަންބޮޑުވެފައިވާ ގޮތަކަށް ހޭންފެށިއެވެ.\n"އޮފްކޯޒް. އެއީ ހަމަ ވަރަށް ރަގަޅު އަންހެންކުއްޖެއް.." ޒައިނަބުގެ ގޮނޑީގެ ފަހަތުގައި ކޮޅަށް ހުރި ސާމިރު ކުއްލިއަކަށް ތޫނު އަޑަކުން ހަޅޭއްލަވައިގެންފާ ދުރަށް ފުންމައިގަތްގޮތުން ޒައިނަބު އިށީީދެގެން އިން ގޮނޑިވެސް އަރި އަޅައިލުމުން ސަލާމަތްވީ ހަމަ ކިރިޔާއެވެ. އެވަގުތު ޒައިނަބުގެ ލޮލާއި ހަތަރުކަޅި ހަމަވީ ރީދޫކުލައިގެ ތޫނު ލޮލެކެވެ. އަދި ޒައިނަބުގެ މައިބަދައިން ހީބިހި ނެގިއެވެ.މިއީ މި ކަޅު ދެލިގަނޑެއްފަދަ މަޚުލޫގުއާއި ދިމާވި ފުރަތަމަ ފަހަރެއް ނޫނެވެ. އެރޭގެ ކެއުމާއި އަލިފާނުގެ ހާދިސާ ޒައިނަބުގެ ސިކުނޑީގައި ވިދުވަރެއް ފަދައިން ކަނޑައިގެން ދިޔައެވެ. ކުއްލިއަކަށް އޭނަ ކެއްސައިގަތުމުން ކައިލް ފެންތަށްޓެއް ދިއްކޮށްލިއެވެ.\n"ޔޫ ސީމް އަންވެލް...."\n"އާނ މިދުވަސްކޮޅު....އެހާ ރަގަޅެއްނޫން. ޔޫ ނޯ...މި އުމުރަށް ދިޔައީމަ....އެހެންވީމަ މިހާރު ދެން ގެއަށް ގޮސްލާނަން. އިނގޭ ކައިލް ވަރަށް ފުރިހަމަ ކެއުމެއް...." ޒައިނަބު އެހެން ބުނެލިކަމުގައިވިޔަސް އެތަށީގައި އޭނަ ކިރިޔާ އަތްލިކަމެވެ.\n"މަހުމޫދު. އަދި ދިމާވާނެ. އަވަސް ޝިފާއަކަށް އެދެން...."ޒައިނަބު އެންމެނާއި ވަކިވުމުގެ ސަލާމްކޮށްފައި ނުކުތެވެ.\nކާރު ވިންޓަފެލްއާއި ދިމާލަށް ދަތުރުކުރަމުން ދިޔައިރު ޒައިނަބު އިނީ ފިކުރުގެ ކަނޑެއްގައެވެ. އޭނަ އަތުގެ އިނގިލިތައް މަހައިލަމުން ދޫކޮށްލަމުން ދިޔައީ އުދަގުލެއްވެފައިވާ ހެންނެވެ. ކޮންމެވެސް ކަމެއް އެބަހިނގައެވެ. ވަރަށް ބޮޑު ގޯހެއް ހިނގަމުން އެބަދެއެވެ.\n"ސާމިރު. އަހަރެން ވިންޓަރފެލް އިމާރާތަށް ގެންދޭ..." ޒައިނަބު އަމުރުކުރިއެވެ. ގެއާއި ދިމާލަށް ދިޔުމުގެ ބަދަލުގައި އެހެން މަންޒިލަކަށް ކާރު އަނބުރާލައިިފިއެވެ.\nއޮފީހަށް ވަދެފައި ޒައިނަބު ވަގުތުން އެންގީ ސެންޓުގެ ރިޕޯޓްތައް ދެއްކުމަށެވެ. ގަނޑަކަށްފަހު ގަނޑެއް އެއްލަމުން ދިޔައީ އަތަށް ބާރުލާފައެވެ. ދެލޯ ފުންމާލަފާނެހެން ހީވާހާ ބޮޑުކޮށްލައިގެން ހުރެއެވެ. އެމޫނުމަތިން ފެނުނީ ބިރުވެރިކަމެވެ. ހަމަ ކުއްލިއަކަށް މޫނުމަތިން ރޫތައް ގިނަވެއްޖެއެވެ. އެންމެ ގަޑިއެއްގެ ތެރޭ އޭނަގެ އުމުރުން ދުވަސްވީފާޑު ޖަހައިފިއެވެ. ކުއްލިއަކަށް މުށް ކަވައިލުމާއެކު އެ ކަރުދާސްތައް މޭޒުމައްޗަށް ޖަހައިލިގޮތުން ސާމިރުވެސް ސިހިފައި ފަހަތަށް ޖެހުނެވެ.\n" އެ ކައިލް....އޭނަ އަހަރެމެން އެންމެން މޮޔަ ހައްދާލައިފި. ކެހިދީފި. އެއީ ކާކުތަ؟ ލަދެއް ހަޔާތެއް ނެތް ސޮރެއް.." ޒައިނަބު ވިސްނައިލިއެވެ. އެލޮލުން އަލިފާން ކަނި ބުރަމުން ދިޔައެވެ.\n"މާފެއް ނުދެވޭނެ.." ފިނިއަޑަކުން ޒައިނަބު ކިޔައިލިއެވެ. ކަޅުކުލައިގެ ހީލްއިން މުށިމަތީގައި އަޑު ގޮއްވަމުން ހިނގަމުން ޒައިނަބު ސާމިރުއަށް އަމުރުކުރީ ވަގުތުން އޭނަގެ ދަރިފުޅު ހައިތަމްއަށް ގުޅުމަށެވެ.


Cavani neiyythan Uruguay in nudhakkane: Suarez\nކަވާނީ ނެތްތަން އުރުގުއޭއިން ނުދައްކާނެ: ސުއަރޭޒް\nކަވާނީއަށް އަނިޔާވީ ވާރލްޑް ކަޕްގެ ދެވަނަ ބުރުގައި 2-1 އިން ޕޯޗުގަލް އަތުން އުރުގުއޭ މޮޅުވި މެޗުގައި\nކ. މާލެ4ޖުލައި 2018 | ބުދަ 19:56 2,846\nކަވާނީ އަދި ސުއަރޭޒް އުރުގުއޭގެ ގައުމީ ޓީމާއެކު - ގެޓީ އިމޭޖާސް\nއެޑިންސަން ކަވާނީ ނެތްތަން އުރުގުއޭގެ ޓީމުން ނުފެންނާނެ ކަމަށް އެޓީމުގެ ފޯވާޑް ލުއިސް ސުއަރޭޒް ބުނެފިއެވެ.\nކަވާނީއަށް އަނިޔާވީ ވާރލްޑް ކަޕްގެ ދެވަނަ ބުރުގައި 2-1 އިން ޕޯޗުގަލް އަތުން އުރުގުއޭ މޮޅުވި މެޗުގައެވެ. އެ މެޗުގައި އުރުގުއޭއިން ޖެހި ދެ ލަނޑު ވެސް ޖެހީ ކަވާނީއެވެ. ކުއާޓާ ފައިނަލުގައި ފްރާންސާއި ދެކޮޅަށް ކުޅޭ މެޗުގެ ކުރިން ބޭއްވި އުރުގުއޭގެ ފަރިތަކުރުންތަކުގައި ބައިވެރިނުވާ ހަމައެކަނި ކުޅުންތެރިޔަކީ ކަވާނީއެވެ. މި ފަރިތަކުރުންތަކުގައި ސުއަރޭޒްއަށް ވެސް ކުޑަ އަނިޔާއެއްވި ނަމަވެސް އޭނާ ވަނީ ފަހުން އެއްވެސް އަނިޔާއެއް ނެތްކަމަށް ބުނެފައެވެ.\nފަރިތަކުރުންތަކަށްފަހު ވާހަކަ ދައްކަމުން ސުއަރޭޒް ބުނީ އޭނާއަކީ އުރުގުއޭގެ ތިން މިލިއަން ރައްޔިތުންނެކޭ އެއްގޮތަށް ކަވާނީއަށް ކުޅެވޭނެ ކަމަށް އުއްމީދުކުރާ މީހެއް ކަމަށެވެ. އޭނާ ބުނީ ކަވާނީއަށް ކުޅެވޭނެ ކަމާމެދު އަދި އެއްވެސް ޔަގީންކަމެއް ނެތް ކަމަށާއި އަނިޔާއިން ރަނގަޅުވާން އިތުރު ދުވަސްތަކެއް ބޭނުންވާނެ ކަމަށެވެ. އޭނާ ބުނީ ކުއާޓާގައި ފްރާންސްއާ ދެކޮޅަށް ކުޅެން ކަވާނީ މަސައްކަތްކުރާނެ ކަމަށައި އޭނާ މަސައްކަތްކުރި ނަމަވެސް އޭނާ ކުޅުމާއި މެދު ގޮތެއް ނިންމާނީ ޓީމުގެ ކޯޗު ކަމަށެވެ.\nވާރލްޑް ކަޕް ކޮލިފައިންގައި ކުޅުނު 15 މެޗުގައި ކަވާނީ އުރުގުއޭއަށް 10 ލަނޑު ޖަހައިދިނެވެ. 2015 ވަނަ އަހަރު ކުޅުނު ވާރލްޑް ކަޕްގެ ފުރަތަމަ ކޮލިފައިން ދެ މެޗުގައި ބޮލީވިއާ އަދި ކޮލޮމްބިއާ އާއި ދެކޮޅަށް ކުޅުނު މެޗުތަކުގައި ކަވާނީ އަދި ސުއަރޭޒް ވެސް ކުޅެފައެއް ނުވެއެވެ. މިފަދަ ނަތީޖާއަކުން ދައްކަނީ އުރުގުއޭއަކީ ހަމައެކަނި ދެ ކުޅުންތެރިޔަކަށް ބަރޯސާވާ ޓީމެއް ނޫން ކަމަށް ސުއަރޭޒް ވަނީ ބުނެފައެވެ.\nސުއަރޭޒް ބުނީ ކަވާނީއަކީ ޓީމަށް ވަރަށް މުހިންމު ކުޅުންތެރިޔެއް ކަމަށާއި ގައުމީ ޓީމަށް ކުޅުނު ކޮންމެ މެޗެއްގައި ވެސް އޭނާ އެކަން ސާބިތުކޮށްދީފައިވާ ކަމަށެވެ. އޭނާއަކީ ޓީމަށް ކުޅުވައިދޭ ކުޅުންތެރިޔެއް ކަމަށާއި އޭނާ ޓީމަށް ގެނެސްދޭ ކަންކަމަކީ ވަރަށް މުހިންމު ކަންކަން ކަމަށް އޭނާ ބުނެފައިވެއެވެ. މިއީ ވާރލްޑް ކަޕް ކަމަށާއި އޭނާ ހުރުމަކީ ކޮންމެހެން ބޭނުންތެރި ކަމެއް ކަމަށް ސުއަރޭޒް ބުނެފައިވެއެވެ.\nއެހެން ނަމަވެސް އެއްވެސް ކަމަކީ އެއް ކުޅުންތެރިޔަކަށް ބަރޯސާވެފައި އޮންނަން ޖެހޭ ކަންކަން ނޫން ކަމަށާއި އެންމެން އެކުގައި މަސައްކަތްކޮށްގެން ނަތީޖާ ނެރެވޭނެ ކަމަށް ސުއަރޭޒް ބުނެފައިވެއެވެ.\nމި ވާރލްޑް ކަޕްގެ ގްރޫޕް ފިޔަވަހީގައި ކުޅުނު ހުރިހާ މެޗެއް އުރުގުއޭއިން ކާމިޔާބުކުރިއިރު އެޓީމުގެ ކޮޅަށް ލަނޑެއް ވެސް ވަދެފައެއް ނުވެއެވެ. އުރުގުއޭ ވެގެންދިޔައީ 1998 ވަނަ އަހަރު ކުޅުނު އާޖެންޓީނާގެ ފަހުން ގްރޫޕް ފިޔަވަހީގެ ހުރިހާ މެޗެއް ބައިކޮޅަށް ލަނޑެއް ވަނަނުދީ ކާމިޔާބުކުރި ފުރަތަމަ ޓީމަށެވެ. ދެވަނަ ބުރުގައި ޕޯޗުގަލްއާ ދެކޮޅަށް ކުޅުނު މެޗުގައި އުރުގުއޭގޭ ފަރާތުން ފެނުނު ކުޅުމާއި ގުޅިގެން އެޓީމަކީ ވާރލްޑް ކަޕްގެ ފެވަރިޓެއްގެ ގޮތުގައި ގިނަ ބަޔަކު މިހާރު ދެކެއެވެ.\nކުއާޓާ ފައިނަލުގައި ފްރާންސާއި ދެކޮޅަށް އުރުގުއޭ ކުޅޭ މެޗު ކުޅުމަށް ހަމަޖެހިފައިވަނީ ހުކުރު ދުވަހުގެ ރޭ ރާއްޖެ ގަޑިން 19:00 ގައެވެ.


Parking Ah Haassa Imaaraaithakuge Massakkai Mi Aharu Therey Fesheyne: Muizzu - Vaguthu\nޕާކިންގއަށް ހާއްސަ އިމާރާތްތަކުގެ މަސައްކަތް މިއަހަރު ތެރޭ ފެށޭނެ: މުއިއްޒު\nމާލޭގައި ދިމާވެފައިވާ ޕާކްކުރުމުގެ މައްސަލަ ހައްލުކުރުމަށް މިއަހަރު ތެރޭ ޕާކިންގއަށް ހާއްސަ އިމާރާތްތަކެއް އެޅުމުގެ މަސައްކަތް ފަށާނެ ކަމަށް މާލެ މޭޔަރު ޑރ. މުހައްމަދު މުއިއްޒު ވިދާޅުވެއްޖެއެވެ.\n"ދިވެހި ޗެނަލް" ގެ ޕްރޮގްރާމެއްގައި ވާހަކަދައްކަވަމުން މުއިއްޒު ވިދާޅުވީ މާލޭގެ ތޮއްޖެއްހުން ކުޑަކޮށް، މަގުތައް ފުޅާކުރުމަށްޓަކައި ޕާކް ކުރާނެ އިމާރާތްތަކެއް އަޅަން ޖެހޭ ކަމަށެވެ. 10 ނުވަތަ 12 ބުރިއަށް އަޅާ މި އިމާރާތްތައް ހުންނަ ސަރަހައްދުތައް ކަނޑައަޅާނީ މާލެ ރައްޔިތުންނާއި މަޝްވަރާ ކުރުމަށްފަހު، ލޭންޑް ޔޫސް ޕްލޭން އެކުލަވާލުމުގެ މަސައްކަތުގެ ތެރެއިން ކަމަށް މުއިއްޒު ވިދާޅުވިއެވެ.\nމޭޔަރު ވިދާޅުވި ގޮތުން ޕާކް ކުރުމަށް ހާއްސަކޮށްގެން އެޅޭ މި އިމާރާތްތަކުގެ ބައެއް ފަންގިފިލާތައް ދޫކުރަނީ ވިޔަފާރީތައް ހިންގުމަށެވެ. އެއީ އެ އިމާރާތްތައް މަރާމާތުކުރުމާއި، ބެލެހެއްޓުމުގެ ރީކަރަންޓް ހަރަދުތައް ބެލެހެއްޓުމަށް ކަމަށްވެއެވެ.\nމި އިމާރާތްތައް އެޅުމުގެ އިތުރުން މީޓަރު ޕާކިންގ ސިސްޓަމްތަކެއް އެކި ސަރަހައްދުތަކުގައި ގާއިމް ކުރުމަކީވެސް އޭނާގެ އަމާޒެއް ކަމުގައި ވިދާޅުވިއެވެ. އެގޮތުން ކާނިވާ ސަރަހައްދުގައާއި، ފުޑްކޯޓު ސަރައްދުގެ އިތުރުން ފެރީ ޓާމިނަލްތައް ކައިރީ ގާއިމް ކުރާ މި ޕާކިންގް ނިޒާމްތައް އެޅުމުގެ މަސައްކަތް ކުރާނެ ބަޔަކު ހޯދުމަށް ވަރަށް އަވަހަށް އިއުލާނު ކުރާނެކަން ފާހަގަކުރެއްވިއެވެ.\nމީޓަރު ޕާކިގް ސިސްތަމްއަކީ ތަރައްގީވެފައިވާ ބޮޑެތި ގައުމުތަކުގައި ހުންނަ ޕާކިގް ނިޒާމެކެވެ. މި ނިޒާމް ގާއިމްކުރާނީ ބޮޑެތި ފިހާރަތަކާއި މޯލްތައް ކައިރީއެވެ. މި މީޓަރު ބޯޑުތަކުން ޕާކްކުރާ ޓިކެޓް ނެނގޭނެއެވެ. ޖާގަ ހުރި މިންވަރަކުން އެ ޓިކެޓް ދޫކުރާނީ ވަކި ވަގުތަކަށެވެ.\nމާލޭގެ ޕާކިންގްއަށް ހައްލެއް ހޯދުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ. މި މައްސަލަ ހައްލުކުރުމަށްޓަކައި ޕާކިންގް އިމާރާތްތަކެއް ގާއިމް ކުރާނެ ކަމަށް 2019 ގެ ޑިސެމްބަރު މަހު ޓްރާންސްޕޯޓް މިނިސްޓަރު، އައިޝަތު ނަހުލާ ވިދާޅުވިއެވެ. އަދި އެ މަސައްކަތް ކުރުމަށް ފައިސާ ހޯދާނީ ބޭރުގެ އެހީގައި ކަމަށް ވެއެވެ. އެހެންނަމަވެސް މިއަދާއި ހަމައަށް އައިރުވެސް އެ އިމާރާތްތައް ތަރައްގީކުރުުމުގެ މަސައްކަތް ފަށާފައެއް ނުވެއެވެ.\nޖޫން 26, 2021 18:13\nސާބަހޭ މުއީޒު، މުއީޒު މިކަންކަން ކޮއްދީފިނަމަ މުއީޒް ނޫން މީހަކަށް އަހަރުމެން މޭޔަރު ކަމެއް ނުދޭނަން\nޖޫން 26, 2021 18:41\nރަނގަޅު ކަމެއް އަންޝް ﷲ. އާދައިގެ ޕާކިންޒޯން ތަކަކީ މާލެކަހަލަ ބިން ކުޑަ ތަނަކަށް ވަރައް ގެއްލުން ދައްކާނެ ތަންތަން\nޖޫން 27, 2021 03:26\nސާބަހޭ މުއިއްޒު ރައީސްޔާމީންގެ ވިސްނުންފުޅު ބަހަށްޓަވާ ތިޔައީ މޭޔަރަކީ ..\nޖޫން 27, 2021 09:10\nކުރިން މިނިސްތަރ ކަމުގަ އެޅި ދަގަނޑު ސިސްޓަމް ތައް ބޭނުން ނުކުރެވި ކަޓްބައި ޖީބައްލާފަ ޕަރކެއް ނުކުރެވުނެ މިފަހަރު ކިހާވަރެއް ޖީބައް ލާނެބާ\nޖޫން 27, 2021 10:46\nތިކަން ކުރާނަމޭ ކިޔާ ކުރީ ދައުރުގަ އަގުބޮޑުކޮށް މާލެއާއި ހުޅުމާލޭގެ ޖެހި މެކޭނިކަލް ޕާކޮންއޭ ކިޔާ ދަގަނޑު ތަކުގެ މަތިން މަ އަދިވެސް ހަނދާން ނުނެތޭ. ދައުރު ނިނުއިރުވެސް އަތުރާ ނުނިމޭ، އެތަކެތި ބާދަނޑަށް ކިރާލީތޯ؟\nޖޫން 27, 2021 12:49\nމޮޔަނުގޮވާ. ޕާކިންތަކާއި މޯލްތަކާއި އަދިވެސް ތަރައްގީވެފައިވަ ތަންތަގުގެ މިސާލު ނަގައިގެން މުއިއްޒު ހެދި ޕާކްކްރެވޭ ލިފްޓްތަ ކޮބާއިތަ. ކަންކަންކުރެވޭނީ ކޮއްފައި ދެއްކީމަ.


America aa Greece askaree gulhun dhamahattanee\nއެމެރިކާއާ ގުރީކުން އަސްކަރީ ގުޅުން ދަމަހައްޓަނީ\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން: ގުރީކާއެކު އަސްކަރީ އެއްބަސްވުން ދަމަހައްޓާނެ\nއެމެރިކާއާ ގުރީކާ ދެމެދު އޮންނަ "މިއުޗުއަލް ޑިފެންސް އެންޑް ކޯޕަރޭޝަން އެގްރީމަންޓް" ގެ މުއްދަތު އިތުރު ކޮށްފި އެވެ. މިކަމާ ގުޅޭ ގޮތުން ދެ ގައުމުން ވެސް ބުނީ އެއީ ސަރަހައްދީ ރައްކާތެރި ކަމަށްޓަކައި ކޮންމެހެން އަޅަންޖެހިފައި އޮތް ފިޔަވަޅެއް ކަމަށެވެ.\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން ވިދާޅުވި ގޮތުން އަސްކަރީ ގޮތުން އެއްބާރުލައިގެން ތިބުމަކީ ނުރައްކާ ކުޑަކޮށްދޭ ކަމެކެވެ. އަދި ވަކި މުއްދަތެއް ނެތް ގޮތަށް އަސްކަރީ ރަހުމަތްތެރިކަން ދެމެހެއްޓުމަކީ ގުރީކު އަސްކަރިއްޔާ ތަމްރީން ކުރުމަށް ފަސޭހަ މަގެކެވެ.\nގުރީކާ އެމެރިކާއާ ދެމެދު އަސްކަރީ އެއްބަސް ވުމުގައި ފުރަތަމަ ސޮއިކުރީ 1990 ވަނަ އަހަރު އެވެ. އެއަށް ފަހު ދޭތެރެ ދޭތެރެއިން މި އެއްބަސްވުމުގެ މުއްދަތު ވަނީ އިތުރު ކޮށްފަ އެވެ. މި އެއްބަސްވުން އެންމެ ފަހުން މުއްދަތު އިތުރުކުރީ 2019 ގައެވެ.\nތުރުކީއަށް ފެންނަ ހިސާބުގައި އެމެރިކާއިން ގުރީކާ އަތު ގުޅާލައިގެން އުޅުމުގެ ބޭނުމަކީ އެ ސަރަހައްދުގައި ތުރުކީ ދައުރު ހަނި ކުރުމެވެ. އެމެރިކާގެ ޖެޓްތައް ބޭނުން ވަގުތެއްގައި ގުރީކު އަސްކަރީ އެއާޕޯޓްތަކަށް ޖައްސައި ފުރައިގެން ދިއުމަކީ ވެސް ތުރުކީއަށް ދަތިކުރަން ކުރާ ކަމެކެވެ.\nއެމެރިކާއިން އެ ސަރަހައްދުގައި ގާއިމުވުމަކީ ރަޝިއާއަށް ވެސް އޮތް ނުރައްކަލެކެވެ. ގުރީކަށާއި ޔުކްރޭނަށް އެހީތެރި ވުމަށް ކަމަށް ބުނެ އަސްކަރީ ފައުޖުތައް އެ ސަރަހައްދުގައި ގާއިމު ކުރުމަކީ ޖާސޫސް ކުރުން ފަދަ އަމަލެއް ކަމަށް ރަޝިއާގެ ރައީސް ލަޑިމިއާ ޕޫޓިން ވެސް އޮތީ ވިދާޅުވެފަ އެވެ.\nއިނގިރޭސިވިލާތުގެ އަސްކަރީ މަނަވަރެއް ކަޅުކަނޑު ތެރެއިން ޔުކުރޭން ކަނޑަށް ވަދެ ރަޝިއާއާށް ފެންނަ ހިސާބަށް ތިލަވި ދުވަހު ވެސް ގުރީކު އަސްކަރީ އެއާބޭސްތަކުގައި އެމެރިކާ ފައުޖުތައް ފޯރިމެރި އެވެ. އަދި އެމެރިކާގެ އަސްކަރީ ޖެޓްތައް އެ ސަރަހައްދުގައި ހަރަކާތްތެރިވާތަން ރަޝިއާގެ ރާޑަރަށް ވަނީ އަރާފަ އެވެ.\nއެމެރިކާ ރަޝިޔާ ތުރުކީ + ޕޮލިޓިކްސް ގްރީސް\nތުރުކީ ޖެޓްފައިޓާތައް އެމެރިކާއިން ޒަމާނީ ކޮށްދެނީ\nއިންޑިއާއަށް ދަތި ކުރަން ނުވިސްނަން: އެމެރިކާ\n"ޗައިނާއާ ޑީލްކުރަން އެމެރިކާއަށް އިތުބާރެއް ނުކުރެވޭ"\nނޭޓޯއިން ކަޅުކަނޑުގައި، ރަޝިއާއަށް ފާރަ ލަނީ


Nasheed anekkaa ves Lanka ah | Mihaaru\nކުރީގެ ރައީސް މުހައްމަދު ނަޝީދު ވާހަކަފުޅު ދައްކަވަނީ: އެ މަނިކުފާނު މިހާރު ހުންނެވީ ލަންކާގައި-- ފޮޓޯ: ރައީސް އޮފީސް\n13 އެޕްރީލް 2017 - 18:01 35 comments\nމިއީ ކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލާގައި 13 އަހަރަށް ޖަލަށް ލާފައި ވަނިކޮށް، ބޭސްފަރުވާ އަށް ކަމަށް ވިދާޅުވެ އިނގިރޭސި ވިލާތަށް ވަޑައިގެން އެ ގައުމުން ސިޔާސީ ހިމާޔަތް ހޯއްދެވި ފަހުން، ނަޝީދު ލަންކާ އަށް ވަޑައިގެންނެވި ހަތަރު ވަނަ ފަހަރެވެ.\nއެ މަނިކުފާނު ވަނީ މިދިޔަ މަހުގެ 19 ގައި ވެސް ލަންކާ އަށް ވަޑައިގެންފަ އެވެ. އެ ފަހަރު އެނބުރި އިނގިރޭސި ވިލާތަށް ވަޑައިގަތީ މިދިޔަ މަހުގެ ފަހުކޮޅު އެވެ. އެއީ އިނގިރޭސި ވިލާތުގެ އޮކްސްފޯޑް ޔުނިވަސިޓީގައި އޮތް ބައްދަލުވުމަކަށެވެ.\nNasheed anekkaa ves Lanka ah vadaigenfi | Mihaaru\nނަޝީދު ލަންކާ އަށް ވަޑައިގެންކަން އެމްޑީޕީން ޔަގީންކޮށްދިން ނަމަވެސް، އެ ދަތުރުފުޅުގެ ބޭނުމެއް ނުބުނެ އެވެ. އަދި ލަންކާގައި ހޭދަކުރައްވާނެ މުއްދަތެއް ވެސް ހާމައެއް ނުކުރެ އެވެ.\nރައީސް އަބްދުﷲ ޔާމީން ހައްޔަރުކުރި މައްސަލާގައި ވެސް ނަޝީދުގެ މައްޗަށް ވަނީ ޓެރަރިޒަމްގެ ދައުވާ އުފުލައިފަ އެވެ. އެކަމަކު ކޯޓަށް ހާޒިރުވުމުގެ އަމުރު އެމަނިކުފާނާ ހަވާލު ނުކުރެވޭތީ ޝަރީއަތުގެ ފުރަތަމަ އަޑުއެހުން ވަނީ ކެންސަލް ކޮށްފަ އެވެ.\nނަޝީދަށް ދައުވާކުރަނީ އެމަނިކުފާނުގެ ވެރިކަމުގައި ޖޫން، 2010 ގައި ރައީސް ޔާމީން ހައްޔަރުކޮށް، ކ. އާރަށުގައި ބެހެއްޓި މައްސަލައިގަ އެވެ.\nނަޝީދު އެންމެ ފަހުން ލަންކާއަށް ވަޑައިގެންނެވީ ސިޔާސީ ބައްދަލުވުންތަކެއް ބާއްވަވައި، ލަންކާގައި ތިއްބަވާ ބައެއް ސިޔާސީ އިސް ފަރާތްތަކާ އެކު ވާހަކަތައް ބޭއްވުމަށެވެ. އެ މަނިކުފާނު އެ ގައުމަށް ކުރެއްވި ދަތުރުފުޅެއްގައި ލަންކާގެ ރައީސް މައިތިރްޕާލާ ސިރިސޭނާއާ ވެސް ބައްދަލު ކުރެއްވި އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ސްރީ ލަންކާ ރާއްޖެ-ލަންކާ\nނަޝީދާއި އިބޫ، ބައިވެރިވާ ޚާއްސަ ޖަލްސާއެއް ލަންކާގައި


Gaumee thaareekh kiyadhey Calender eh!\nއުރީދޫގެ ޑެސްކްޓޮޕް ކަލަންޑަރު ފޯނުން ވީޑިއޯ ކުރުމުން ފެންނަ ގޮތް -- އަވަސް ވީޑިއޯ\nރާއްޖޭގައި ބޮޑެތި ކުންފުނިތަކާއި އަދި އަމިއްލަ ބައެއް އެހެން ފަރާތްތަކުން ވެސް އާ އަހަރާއި ދިމާކޮށް ތަފާތު ކަލަންޑަރުތައް ނެރެއެވެ. އަހަރު ފެށުމާއެކު ކަލަންޑަރުތައް ލިބޭން ފަށަ އެވެ. އެހެންވެ އެންމެ ތަފާތު އަދި ސަޅި ކަލަންޑަރު ނެރުނީ ކޮން ބައެއްތޯ ބެލުން ވެސް އޮވެ އެވެ. މި ވީޑިއޯކޮޅުގައި އެވަނީ މި އަހަރުގެ މޭޒުމަތީ ކަލަންޑަރެެކެވެ. އެއީ މުއާސަލާތީ ކުންފުނި އުރީދޫގެ ކަލަންޑަރެކެވެ.\nއުރީދޫގެ މި ކަލަންޑަރަށް ބަލައިލާއިރު މިއީ ކުރެހުން ހިމެނޭ އާދައިގެ ކަލަންޑަރެއްހެން ހީވެ އެވެ. އެކަމަކު މި ކަލަންޑަރުން "ތާރީހުގެ ތެރެއިން ދިވެހިރާއްޖެ" ވާކަތަކެއް އެބަ ބުނެދެ އެވެ.\nމި ކަލަންޑަރުގެ ކޮންމެ ސަފްހާއެއްގައިވާ ކޯޑު ސްނެޕްޗެޓް މެދުވެރިކޮށް ފޯނުން ސްކޭން ކޮށްލުމުން އެ ސަފްހާއެއްގައި ކުރަހާފައިވާ މަންޒަރުތައް "ދިރިގެން" އާދެ އެވެ. އެ މަންޒަރުތަކުގައި ފެންނަ މީހުން ހަރަކާތް ކުރަން ފަށަނީ އޭގައި ބޭނުން ކޮށްފައިވާ އޮގްމެންޓަޑް ރިއަލިޓީގެ ސަބަބުންނެވެ. ކުރެހުންތަކަށް ދިރުން ލިބޭ އިރު އެ މަންޒަރާއި ގުޅޭ އަޑުވެސް އަހައި ލެވެއެވެ.\nމިގޮތަަށް ކަލަންޑަރުގެ މަންޒަރުތަކަށް ބަލައިލުމުން 1800 އިގެ އަހަރުތަކުގެ ދިވެހިރާއްޖެއަކަށް "ޓައިމް ޓްރެވެލް" ކުރެވުމުގެ އިހްސާސެއް ވެއެވެ. މިއީ ރާއްޖޭގައި އޮގްމެންޓެޑް ރިއަލިޓީ ޓެކްނޮލޮޖީގެ ބޭނުން ކޮށްގެން މި ފެންވަރަށް ކަލަންޑަރެއް ނެރުނު ފުރަތަމަ ފަހަރެވެ. އަދި ކަލަންޑަރުގެ ކޮންމެ ސަފްހާއަކުން ތާރީހު ކިޔައި ދީފައިވާ ތަސްވީރާ ގުޅޭ ތަފްސީލު ލިޔެފައި ވެއެވެ.\nކަލަންޑަރު ދައްކުވައި ދެނީ ތާރީހުގެ ތަންތަންކޮޅުން ދިވެހި ދައުލަތާއި ދިވެހިރާއްޖޭގެ ދިމަ ދިމާ އެވެ. ދަންނަބޭކަލުންނާއި އިލްމާއި އުނގެނުމަށް ދިން މުހިއްމު ކަމާއި ސިޔާސީ އެކި އެކި ގަޑުބަޑުތަކާއި ސަރުކާރު ހިންގި ބައެއް ގޮތްތަކާއި ދިވެހިންގެ ފަންނުވެރިކަމާއި ސަގާފަތާއި އަދި އާދަކާދަ އެވެ.\nދިވެހި ދައުލަތާއި ދިވެހިރާއްޖެ\nއަހަރުގެ ފުރަތަމަ މަސް، ޖެނުއަރީ ހާއްސަ ކޮށްފައި ވަނީ ކޮއިމަލާ ކަލޯއަށެވެ. ދިވެހިރާއްޖޭގައި ފުރަތަމަ ދައުލަތެއް ގާއިމް ކުރެއްވި ކޮއިމަލާ ކަލޯގެ ކުރެހުމާއެކު ގަނޑުވަރުކޮޅުގެ މަންޒަރެއް ދައްކުވައި ދެއެވެ. ތަހުތުގައި ކޮއިމަލާކަލޯ އިންނަވާ އިރު ފަހަތުގައި ތިބޭ މީހުން ފިނިކުރުމަށް ވިހޭ މަންޒަރު ކަލަންޑަރުން ފެންނަ އިރު ވިހޭ މީހުން ހަރަކާތްކުރާ މަންޒަރު ފޯނުން ފެންނާނެ އެވެ. އަދި އަަރިހަށް ވަޑައިގެން ތިއްބެވި މީހުންގެ ހަރަކާތްތައް ފެނެއެވެ.\nފެބުރުއަރީ މަސް ހާއްސަ ކޮށްފައި ވަނީ ދިހަ ވަނަ ގަރުނުގެ ތެރޭގައި ދެކުނު އިންޑިޔާގެ ޗޯޅާއިންގެ ރަސްގެފާނު ރާޖާރާޖާ ދި ގްރޭޓް ދިވެހިރާއްޖޭގެ އުރުތު ހިފައި އަޅުވެތ ކުރި ހާދިސާއަށެވެ. އޭގެ ސަތޭކަ އަހަރު ފަހުން ކުރިއަށް ދިޔަ "ޗޯޅާ ހަނގުރާމަ" އަށްފަހު ރާއްޖެ ޗޯޅާއިންގެ ކިބައިން މިނިވަންވެ އެއް ދައުލަތެެއްގެ ގޮތަށް ބަދަލުވެއެވެ.\nތާރީހަށް ބަލާއިރު މި ކަލަންޑަރުން 2021 ވަނަ އަަަހަރުގެ ދުވަސްތކުގެ އިތުރުން ރާއްޖޭގެ ފެށުން ކިޔައިދޭކަހަލައެވެ. ސްމާޓް ފޯނު ނަގާ މި މަންޒަރު ބަލާލެވެއެވެ.\nދަންނަ ބޭކަލުންނާއި އިލްމާއި އުނގެނުން ބުނެދޭ\nއަހަރު ދެބައިކޮށްލާ ޖޫން މަހުގައި ގެނެސްދީފައިވަނީ ރާއްޖެއަށް އިލްމުގެ ނޫރުން އަލިކޮށް ދެއްވި ވާދޫ ދަންނަކަލޭގެފާނުގެ ވާހަކައެވެ. ހުވަދުއަތޮޅު ވާދޫގައި މިސްކިތުގައި ކިޔަވައިދެއްވުމަށް ފެއްޓެވި ވާދޫ ދަންނަކަލޭގެފާނަކީ އަބަރި ބޮޑެތި ދަންނަ ބޭކަލުންގެ އަރިހުން ދީން އުނގެނިގެން ވަޑައިގެންނެވި ބޭފުޅެކެވެ. މި މަންޒަރު ކަލަންޑަރުން ފެންނަ އިރު ފޯނުން ބަލާއިރު މިސްކިތު ބޭރު ފެންނާނެ އެވެ.\nވާދޫ ދަންނަ ކަލޭގެފާނުގެ އިތުރުން ގާދިރިީ ކަލޭގެފާނު ވާހަކަ ވެސް ކިޔައި ދެއެވެ. މިއީ އައްޑުއަތޮޅު މަރަދޫ ފުއްޓަރު ފަރާތަށް ބެހިގެން އުރުނު ނަވެއްގެ ތެރެއިން ހުންނެވި ބޮޑު ދަންނަބޭކަލަކެވެ. މަރަދޫ އިސްލާމް ކުރެވި ކަމުގެ ޝަރަފު ލިިބިވަޑައިގަތީ އެކަލޭގެފާނަށެވެ. އެކަލޭގެފާނު ދިރިއުޅުއްވައި އަވަހާރަވީ ވެސް މަރަދޫގައެވެ.\nތާރީހުގައި ހިނގާފައިވާ ހާދިސާތަކާއި މުހިއްމު ޝަހުސިއްޔަތުގެ އިތުރުން ދިވެހިންގެ މެދުގައި އިހްތިރާމް ލިބިފައިވާ މަގާމުފުޅެއް ކަމުގައިވާ ކެންދޫ މަގާމުފުޅު މި ކަލަންޑަރުން ޖާގަ ހޯދާފައި ވެއެވެ. ޝަމްސުއްދީން ރަދުންގެ ޒަމާނުގައި ކުޑަރިކިލު ނައިބު ކަލޭގެފާނު، މުހައްމަދު މަނިކުގެ މޭސްތިރިކަމުގެ ދަށުން ދިވެހީންގެ ރޭނުމުގެ ހުނަރު ދައްކައިދޭ ހާއްސަ ތަނަކީ ކެންދޫ މަގާމުފުޅެވެ. މިއީ ރާއްޖެ އިސްލާމް ކުރެއްވި ތަބްރޭޒުގެފާނުގެ ކެންދޫއަށް ވަޑައިގެން އަޅުކަން ކުރައްވަން އިންނެވި ތަނުގައި ހަދާފައިވާ މަގާމެކެވެ.\nސިޔާސީ ގަޑުބަޑުތަކާއި ސަރުކާރު ހިންގި ގޮތް\nދެވަނަ ބޮޑު ހަނގުރާމާ ދުވަސްވަރުގެ "ބޮޑު ތަދާއި" ގުޅިގެން މާލޭގެ އުތުރުން އުފަންވި "އުތުރު ގަޑުބަޑު" ގެ ވާހަކަ ކަލަންޑަރުން ކިޔައި ދެއެވެ. ރިޔާ ނެގި ދޮނިތަކެއް މަންޒަރުން އޯގަސްޓް މަަސް ހާއްސަކޮށްލީ މި ތާރީހު ކިޔައިދޭށެވެ. ކުޅުދުއްފުށީ ބޮޑު މުހަންމަދު ކަލޭގެފާނަކީ މި ގަޑުބަޑުން މަޝްހޫރުވި ޝަހުސިއްޔަތެއް ކަމުގައި ކަލަންޑަރުގެ ލިޔުންކޮޅު ބުނެ ދެއެވެ.\nއަށާރަސަތޭކައިގައި ހިނގި ސިޔާސީ ގަޑުބަޑުގެ ނަތީޖާއެއްގެ ގޮތުން 1887 ވަނަ އަހަރު އައްސުލްތާން މުހައްމަދު މުއީނުއްދީނުގެ ރަސްކަމުގައި ދިވެހި ދައުލަތާ އިނގިރޭސިންނާއި ދެމެދު ހިމާޔަތެއްގައި މުއާހަދާއެއްގައި ސިއްކަ ޖެހުނެވެ. މިކަން ވެސް ކަލަންޑަރު ކިޔައި ދެއެވެ.\nއަދި އިހުޒަމާނުގައި ސަރުކާރު ހިންގީ ލާމަރުކަޒީ އުސޫލުންނެވެ. އެގޮތުން މައި ސަރުކާރަށް ކޮންމެ ރަށަކުން އައި ވާރު (ޓެކްސް) ދައްކަމުންނެވެ. ކޮންމެ ރަށެއްގައި ހުންނަ "ވާރުގެ" އަށް ވެދުން ހިފައިގެން ދާ ދިއުމަކީ އެ ޒަމާނުގައި ވަރަށް މުހިއްްމު ހަފްލާއެކެވެ.\nފަންނުވެރިކަމާއި އާދަކާދައާ ސަގާފަތް\nސެޕްޓެމްބަރު މަހު، ދިވެހި ރޯނު ބޭރު ކުރުމާއި ގުޅޭ މަންޒަރެކެވެ. ދިވެހިންގެ ހަޔާތުގައި ރޯނަކީ މޮޅު އުފެއްދުމެެކެވެ ގިނަ ކަންކަމަށް ބޭނުން ކުރެވޭ ރޯނަކީ އަގުހުރި އެ ޒަމާނުގައި ނުހަނު އަގުހުރި އެއްޗެއްކެވެ. ކަނޑުގެ ލޮަނަށް ގަދަ، ރޯނު ރަށްރަށުން ދޯނި ދޯނިގައި ރާއްޖެއިން ބޭރު އެެހެން ގައުމުތަކަށް ގެންދިޔަ އެވެ. ބުނެވޭ ގޮތުގައި ރޯނުގެ ބޭނުމުގައި އިންޑިއާ ކަނޑުގައި އޮތް ރާއްޖެއަށް ބޭރުގައުމު ތަކުން ނުފޫޒު ފޯރުވަން ވެސް މަސައްކަތް ކުރެއެވެ.\nދިވެހިންގެ ހުނަރާއި ފަންނުވެރި ކަމަށް ހާއްސަކޮށްލީ ސަފްހާ ގައި ހިމެނެނީ ހިރިގާ ކޮށާ މަށައިގެން ދިވެހިން ކޮށްފައި ހުރި ގަލުވަޑާމުގެ އަޖައިބެއްހާ ފުރިހަމަ މަސައްކަތްތަކަށެވެ. އދ. ފެންފުށީގެ ހިރިގަލު މިސްކިތަކީ ދިވެހި ހިރިގަލުގެ ވަޑާމުގެ ފަންނުވެރިކަން ދައްކައިދޭ ފުރިހަމަ ނަމޫނާއެކެވެ. އޮކްޓޯބަރު މަސް އެ ކަމަށް ދިން އިރު އެ މަސައްކަތް ކުރާ ގޮތް ކަލަންޑަރުން ދައްކާލައެވެ.\nހިއްޗަށް ވަޑައިގަތުމަކީ ދިވެހިންގެ ސަގާފަތުގެ ބައެކެވެ. މިގޮތުން ރޯދަމަހުގެ ވަކި ހާއްސަ ރޭ ތަކެއްގައި ރަސްގެފާނު ޝާހީ އިއްޒަތުގައި ގަނޑުވަރުން ނުކުމެވަޑައިގެން ވަކި ހާއްސަ ތަންތަނަކަށް ޒިޔާރަތް ކުރައްވަ އެވެ. ކަލަންޑަރުގައިވާ ކުރެހުމުން ދައްކާލާނީ ހުކުުރު މިސްކިތް މުންނާރު ކައިރިން ހިއްޗަށް ވަޑައިގަންނަނަވާ މަންޒަރެކެވެ.\nރަސްމީ ކޮށް ދިވެހި ހެވިކަމުގެ ކުޅިވަރު ކުޅެ އުޅޭ ތަނެއް ކަމުގައިވާ "ގުޅަކުޅޭ ފަސްގަނޑު" ނުވަތަ އެއިރުގެ ޝާހީ ގަނޑުވަރުގެ ކުރިމަތީގައި އޮންނަ ބިމަކީ ރައްޔިތުން އެއްވާ ތަނެކެވެ. އެތާނގެ ވާހަކަ ގެނެސްދީފައި ވަނީ އިޖްތިމާއީ ގުޅުންތަކާއި ކުޅިވަރުގެ އެ ޒަމާން ސިފަވާނެ ހެނެވެ.\nތާރީހީ ގޮތުން ރާއްޖޭގެ އެންމެ އުތުރާއި ދެކުނުގެ ހިނގާފައިވާ ކަންކަމަކީ ދިވެހިންގެ ތާރީހާއި ސަގާފަތުގެ ވާހަކަ ދައްކާއިރު މާ އާއްމުކޮށް ފެންނަ އަދި ދެކެވޭ ވާހަކަތަކެއް ނޫނެވެ. އާ ޓެކްނޮލޮޖީގެ އެހީ ހޯދާފައިވާ "ތާރީހުގެ ތެރެއިން ދިވެހިރާއްޖެ" މި ކަލަންޑަރު ވެގެންދާނީ ދިވެހިންނަށް ދިވެހި ތާރީހު ކިޔައިދިން ރީތި އަދި ތާރީހީ ކަލަންޑަރަކަށެވެ. ފޯނުން ސްކޭން ކޮށްލައިގެން 3ޑީ ކޮށް ޑެސްކްޓޮޕް ކަލަންޑަރުގައި ނެތް މަންޒަރުތައް ވެސް ފެންނަ ކަލަންޑަރަކަށެވެ.\nއުރީދޫ ތާރީހު ފަންނު\nދުނިޔެ ދުށް އެންމެ ބޮޑު މަހުޖަނު!\nޔަމަނު "ނަރަކަ ވަޅު"ގެ ހަގީގަތެއް ނޭނގޭ!\nއާޓިސްޓުންގެ ތަހުތުގައި އަފޫ


ވެލާނާ އެއާޕޯޓުގައި ކުރަމުންދާ ތަރައްގީގެ މަސައްކަތްތައް ރައީސް ބައްލަވާލައްވައިފި – Haftha\nSun, 23 February, 2020, 3:27 am\nވެލާނާ އެއާޕޯޓުގައި ކުރަމުންދާ ތަރައްގީގެ މަސައްކަތްތައް ރައީސް ބައްލަވާލައްވައިފި\nރާއްޖޭގެ މައި އެއާޕޯޓު، ވެލާނާ އިންޓަނޭޝަނަލް އެއާޕޯޓް ތަރައްގީ ކުރުމަށް ކުރެވެމުންދާ މަސައްކަތްތައް ކުރިއަށްދާގޮތް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ބައްލަވާލައްވައިފިއެވެ.\nއެ މަސައްކަތްތައް ބައްލަވާލެއްވުމަށް ރައީސް ސޯލިހު މިއަދު މެންދުރުފަހު އެއާޕޯޓަށް ކުރެއްވި ޒިޔާރަތުގައި ވެލާނާ އެއާޕޯޓުގައި ތަރައްގީކުރަމުންދާ ސީ ޕްލޭން ޓާމިނަލްގެ މަސައްކަތާއި ސީޕްލޭން މެއިންޓަނަންސް ރޭމްޕާއި އެއާޕޯޓުގެ އާ ޕަސެންޖަރު ޓާމިނަލާއި އާ އޭޕްރަންއަށް ޒިޔާރަތް ކުރެއްވިއެވެ.\nމީގެ އިތުރުން އާ ކާގޯ އޭރިއާއަށް ޒިޔާރަތްކުރައްވައި އެތަނުގެ މަސައްކަތް ވެސް ރައީސް ބައްލަވާލެއްވިއެވެ.\nއެއާޕޯޓުގައި މިހާތަނަށް ހިންގާ ތަރައްގީގެ އެންމެ ބިޔަ މަޝްރޫއުގައި ހިމެނޭ ޓާމިނަލްގެ މަސައްކަތް ކުރީގެ ރައީސް އަބްދުﷲ ޔާމީންގެ ސަރުކާރުން ހަވާލުކުރީ ސައުދީ އަރަބިއްޔާގެ އެންމެ ވަރުގަދަ އެއް ކުންފުނި، ބިން ލާދިން ގުރޫޕާއެވެ.\nއަހަރަކު ގާތްގަނޑަކަށް ހަތް މިލިއަން ފަސިންޖަރުންނަށް ހިދުމަތް ދެވޭ ގޮތަށް ޒަމާނީ ވަސީލަތްތަކާ އެކު ހަދާ ޓާމިނަލްގެ މަސައްކަތް ބިން ލާދިން ގްރޫޕާ ހަވާލުކުރީ ގާތްގަނޑަކަށް 350 މިލިއަން ޑޮލަރަށް (5.3 ބިލިއަން ރުފިޔާ) އަށެވެ.\nނަމަވެސް މިދިޔަ އަހަރުގެ ވަކި ހިސާބަކުން ތަފާތު ސަބަބުތަކާ ގުޅިގެން އެ މަސައްކަތް މަޑުޖެހިފައި އޮތުމަށްފަހު، މިދިޔަ ޖޫން 27 ވަނަ ދުވަހު އެއްބަސްވުމުގައި އަލުން ސޮއިކޮށް އަމަލީ މަސައްކަތް ވަނީ ފަށައިފައެވެ. މަސައްކަތް ފެށީ އެއްބަސްވުމަށް ބަދަލުތަކެއެް ގެނެސްފައެވެ.\nއަހަރަކު ގާތްގަނޑަކަށް ހަތް މިލިއަން ފަސިންޖަރުންނަށް ހިދުމަތް ދެވޭ ގޮތަށް ގާތްގަނޑަކަށް 78،000 ސްކުއާ މީޓަރުގެ ޖާގަ ހިމެނޭ އާ ޓާމިނަލް ހަދަނީ އެންމެ ޒަމާނީ ހިދުމަތްތައް ލިބޭ ގޮތަށެވެ. އެ ޓާމިނަލްގައި 28 އެރައިވަލް ކައުންޓަރާއި 50 ޑިޕާޗާ ކައުންޓަރު ހިމެނޭއިރު 10 ސްކީރިން މެޝިނާއި 10 ގޭޓް ހުންނާނެއެވެ.\nއޭގެ އިތުރުން ދިވެހި ވަންތަ ސިފަތައް ފެންނާނެ ގޮތަށް ފަރުމާކުރާ އާ ޓާމިނަލުގައި ޓޫރިސްޓު ރިސެޕްޝަންތަކަށް ހާއްސަ ސަރަހައްދަކާއި 19 ރިސޯޓް ލޯންޖާއި 1،800 އަކަމީޓަރުގެ ވީއައިޕީ ލައުންޖެއް ހުންނާނެއެވެ.\nއާ ޓާމިނަލްގެ މަޝްރޫއު 2022 ވަނަ އަހަރު ނިންމާލާއިރު 5.5 ބިލިއަން ރުފިޔާ ހަރަދު ކުރުމަށް ހަމަޖެހިފައިވެއެވެ.\nވެލާނާ އެއާޕޯޓުގައި ހެދި އާ ރަންވޭއަކީ ދިގުމިނުގައި ގާތްގަނޑަކަށް 3،400 މީޓަރު އަދި ފުޅާ މިނުގައި 65 މީޓަރުގެ ރަންވޭއެކެވެ. ހުރިހާ މަސައްކަތްތައް ނިންމާފައިވާ އެ ރަންވޭގައި ފުރަތަމަ ޓެސްޓް ފްލައިޓް ޖެއްސީ މިދިޔަ އަހަރުގެ ސެޕްޓެމްބަރު 18 ވަނަ ދުވަހުއެވެ.\nމި ރަންވޭއަކީ ދުނިޔޭގައި މިހާރު ބޭނުން ކުރާ އެންމެ ބޮޑެތި މަތިންދާބޯޓު ކަމަށް ވާ އޭ-380 މަރުކާގެ ބޯޓު ޖެއްސޭ ގޮތަށް ތަރައްގީ ކޮށްފައިވާ ރަންވޭއެކެވެ.\nއެމްއޭސީއެލްގެ މެނޭޖަރު މުހައްމަދު ސޮލާހު މީގެ ކުރިން ވިދާޅުވީ، އާ ރަންވޭގެ މަސައްކަތް އެއްކޮށް ނިމިފައިވާ ކަމަށާއި ބޭނުން ކުރަން ނުފެށިވަނީ އެ ސަރަހައްދުގައި ސީ ޕްލޭން ޓާމިނަލްގެ މަސައްކަތް ކުރިއަށްދާތީ ކަމަށެވެ.\nއެއާޕޯޓުގެ ތަރައްގީގެ ތެރެއިން ދެން އެންމެ ބޮޑު ޕްރޮޖެކްޓެއްގެ ގޮތުގައި ކުރިއަށްދަނީ އާ ސީޕްލޭން ޓާމިނަލްގެ މަސައްކަތެކެވެ. އެމްއޭސީއެލް އިން 40 މިލިއަން ޑޮލަރު (616 މިލިއަން ރުފިޔާ) ހޭދަކޮށްގެން ތަރައްގީ ކުރަމުން އަންނަ އެ ޓާމިނަލްގެ 73 ޕަސެންޓް މަސައްކަތް ނިމިފައިވާ ކަމަށް އެމްއޭސީއެލް އިން ވަނީ މިދިޔަ އޮގަސްޓް މަހުގެ ތެރޭގައި ބުނެފައެވެ.


Vinod khanna ge janaazaa gai mihaaru ge tharin baiverivefa...\nވިނޯދު ކަންނާގެ ޖަނާޒާގައި މިޖީލުގެ ތަރިން ބައިވެރިވެފައިނުވާތީ ރިޝީ ހިތްމަނުޖެހިފައި\n2 އަހަރު,3މަސް,3ހަފްތާ,7ގަޑި, 23 މިނެޓް, 8 ސިކުންތު ކުރިން 2270ފަތޯނާ ފާއިޒް\nބޮލީވުޑްގެ ކުރީގެ މަޝްހޫރު ތަރި ވިނޯދް ކަންނާގެ ޖަނާޒާގައި މިހާރުގެ ތަރިން ބައިވެރިވެފައިނުވާތީ، ރިޝީ ކަޕޫރް އެކަމާއި ނުރުހުން ފާޅުކޮށްފިއެވެ.\nއެކްޓަރ ރިޝީ ކަޕޫރަކީ ވިނޯދުގެ ގާތް ރަހްމަތްތެރިއެކެވެ. ރިޝީ ވަނީ ބޮލީވުޑްގެ މިޖީލުގެ އެއްވެސް ތަރިއެއް ވިނޯދުގެ ޖަނާޒައިގައި ބައިވެރިވެފައި ނުވާ ކަމަށާއި މިއީ ލަދުވެތިވާން ޖެހޭ ކަމެއް ކަމަށް ބުނެފައެވެ.\nއަދި ކުރީގެ ތަރިންގެ ކިބައިގައި މީހުންނަށް އިހްތިރާމް ކުރުމުގެ ރީތި ސިފަ ހުރި ކަމަށާއި، އެސިފަ މިހާރުގެ ތަރިން ދަސްކުރަން ޖެހޭ ކަމަށްވެސް ރިޝީ ވަނީ ބުނެފައެވެ. ކެންސަރު ބައްޔަށް ފަރުވާ ކުރަމުން ދަނިކޮށް، ވިނޯދު މަރުވެފައިވަނީ އޭޕްރީލްމަހުގެ 27 ވަނަ ދުވަހުއެވެ. ވިނޯދުގެ ޖަނާޒާގައި އަމީތާބް ބަޗަން، އަބީޝެކް ބަޗަން، އަރްޖޫން ރާމްޕާލް، އަދި ދިޔާ މިރްޒާ ވަނީ ބައިވެރިވެފައެވެ.\nވިނޯދް ކަންނާ އަކީ މަގްބޫލް ފިލްމުތައް ކަމަށްވާ ގުރުބާނީ، އަމަރް އަކްބަރް އެންތަނީ، އަދި ދަބަންގެ2ފިލްމުގައިވެސް މަސައްކަތް ކޮށްފައިވާ ފަރާތެކެވެ. ވިނޯދަކީ އަކްޝޭ ކަންނާ އަދި ރާހުލް ކަންނާގެ ބައްޕައެވެ.


SunOnline: Story: #Aharengehihanburaadhee - ep52\nއަހަރެންގެ ހިތް އަނބުރާދީ - 52\n9 މަސް3ހަފްތާ ކުރިން - 29 ސެޕްޓެމްބަރ 2017 26\nސަލްވާ ހައިކަލްއަށް މެސެޖްކުރިއެވެ. ކުރު މެސެޖެކެވެ. އޭނަ ޓެސްޓް ހެދިއިރު ޕޮޒިޓިވްކަމަށެވެ. ހައިކަލްއަށް މެސެޖް ފޮނުވުމަށްފަހު ރިޕްލައިއެއް ނައިސްގެން އިރުއިރުކޮޅާ ބަލައިލެވުނެވެ. އަނެއް މެސެޖްގައި ލިޔުނީ ދުރަށް އައުމުން މާފުކޮށްދިނުމަށާއި ހިތްހެޔޮކުރުމަށެވެ. ހައިކަލްމެން ދެއްކި ވާހަކަތައް އިވިފައި ވަރަށް ބޮޑަށް ހިތުގައި ޖެހިފައިވާކަމުގައި ބުނެލިއެވެ. ހައިކަލް އާއިއެކު އަދިވެސް އުޅެން ބޭނުންވަނީ ދަރިފުޅުގެ ހައްގުކަމުގައިވެސް ލިޔުނެވެ. މެސެޖް ޑެލިވާނުވިކަން އެގުނީމަ ދެލޮލަށް ކަރުނައައީ އިޚުތިޔާރަކު ނޫނެވެ. ހައިކަލް ނަމްބަރުވެސް ބަދަލުކޮށްލީބާވައެވެ. އެހާ އަވަހަށް އޭނަ މަތިން ހަދާން ނައްތާލާފައި ދިރިއުޅުމާއިގެން ކުރިއަށް ދާން ނިންމީކަން ނޭގެއެވެ. ހައިކަލްއަށް މަދުވާނީ ކޯޗެއްހެއްޔެވެ؟ އޭނަފަދަ ކިތަންމެ ސަލްވާއެއް ހައިކަލްއަށް ލިބިދާނެއެވެ.\nނޫނެކެވެ. އެހެންވެގެން ނުވާނެއެވެ. އޭނަގެ ދަރިފުޅުގެ ބައްޕައަކީ ކާކުކަން އެނގުމުގެ ހައްގު ދަރިފުޅަށް ލިބިގެންވާނެއެވެ. ހައިކަލްއަށްވެސް އެހައްގު ދޭން ޖެހޭނެއެވެ. ފާފައިގެ މައްޗަށް ފާފަކުރާކަށް ނުވާނެއެވެ. ހައިކަލް އޭނައާއި ދޭތެރޭ ކޮންމެފަދަ ގޮތަކަށް ދެކުނަސް ހައިކަލްގެ ދަރިއަކު ދުނިޔެއަށް އަންނަން އުޅޭއިރު އެކަން އެންގުމަކީ އޭނަގެ ވާޖިބެކެވެ. ހައިކަލްއަށް އެތައް މެސެޖެއްކޮށް ގުޅުނު އަދަދެއްވެސް ނޭގެއެވެ. ހައިކަލްގެ ފޯނު އޮތީ ނިވާލާފައެވެ. އެހެންވެދާނެކަމަށް ސަލްވާ ފަހަރެއްގައިވެސް ހީކޮށްފައެއް ނުވެއެވެ. ހައިކަލްއާއި މިގޮތަށް ގުޅަންޖެހޭ ހާލަތެއް އަތުވެދާނެކަމަކަށްވެސް އޭނަ ތައްޔާރެއް ނޫނެވެ.\nސަލްވާގެ ނުތަނަވަސްކަން އޭނަ ހިއްސާކުރީ ފާގިޔާއާއެވެ.\nރޯޒްމެހެލްގެ ނަން އިވުމުން ފާގިޔާގެ ހިތަށް ބިރުވެރިކަން ވަނެވެ. ނަމަވެސް ސަލްވާގެ ފިރިމީހާއަކީ ހައިކަލްކަން އެނގުމުން ފާގިޔާ ހީލިއެވެ. އެއީ އެގެއިން އެންމެ ރަގަޅު ކުއްޖާކަމުގައި ފާގިޔާ ބުނެފައި ކޮންމެވެސް ވަރަކަށް ހައިކަލްގެ ވާހަކަ ހިއްސާކުރިއެވެ. ހައިކަލް އޭރު މުޅިންވެސް އުޅުނީ ރާއްޖެއިން ބޭރުގައެވެ. ވާހަކަދައްކާ އުޅުނީ އިނގިރޭސި ބަހުންނެވެ. މަދުފަހަރެއްގައި ރާއްޖެއަށް ޒިޔާރަތްކޮށްލާއިރު ފާގިޔާއާއި ދިމާވިއެވެ. އެހާ ހިތްހެވެވެ. އެހެން ޒުވާނުންފަދައިން އަމުރުކުރުމެއް ނުހުރެއެވެ. އަދި ބެހޭފާޑެއްވެސް ނުހުރެއެވެ. އަންހެންކުދިންނާއި ރުޅިކަހަލައެވެ. އޭރުވެސް އެހެން މީހުން އިހުތިރާމް ކުރާ އަދި ލޯބިވާ ފަރާތެއްކަމުގައި ހައިކަލްވިއެވެ. ފާގިޔާގެ ވާހަކަތައް ސަލްވާ އަހަންއިނީ ނިކަން ޝައުގުވެރިވެފައެވެ.\n"މިވީގޮތުން ކޮންމެވެސް ބަހަނާއެއް ދައްކާފައި މާލެދާން ޖެހުނީ. ވިޝާމްއަކަށް އަދިވެސް ނޭގޭނެ ދޯ ސަލްވާ ބަލިވެއިންކަމެއް........." ފާގިޔާއަށް ސަލްވާ ތާއީދުކުރިއެވެ. އޭނަގެ ހިތާއި ރޫހު މާލޭގައިވާ އިރު މިހާރު މިތާ އުޅުން ދަތިވާން ފަށައިފިއެވެ.\nވިޝާމް އެރޭ ގެއަށް އައިއިރު އޭނަ ހުރީ އަވީގައި އުޅެއުޅެ ރަންކުލައަރާފައެވެ. ވަރުބަލިކަމުގެ ނިޝާންތައް މޫނުމަތިން ފެނުނެވެ. އޭނަ ގެއަށް ވަދެލިޔަސް ކޮންމެވެސް ކަމަކާއި ނޫޅޭ އިރެއް ނުދާނެއެވެ. މަސް ގެނެސް ކަނޑާދީ ކެއްކުމުގައިވެސް އެހީތެރިވެދެއެވެ. މަންމައަށް އަތްގާތްކޮށްލަދީގެން މިއަދު ވިޝާމްއަށް ލިބެނީ ތަފާތު އުފަލެކެވެ.\nފާގިޔާ ދުރުދުރުން ވާހަކަފެށިއެވެ. އޭނަގެ ލޮލަށް ރަގަޅަށް ނުފެންނަ ކަމަށާއި އައިނެއް ހަދާފައި ކުޑަކޮށް ޓެސްޓްތަކެއް ހަދާލަން މާލެދާން ބޭނުންވާކަމުގައި ބުނެލިއެވެ. ރަށުން ލޮލުގެ ޑޮކްޓަރެއްގެ ޚިދުމަތް ނުލިބޭތީ އެކަމާއި ޝަކުވާކުރިއެވެ. ވިޝާމްގެ މޫނުމަތިން އިތުރު ކުލަވަރެއް ނުފެނުނެވެ. ވަގުތުން އެކަން ކޮށްދޭން އޭނަ ބުނީ ހިނިތުންވަމުންނެވެ. ނަމަވެސް މައްސަލައަކީ ފައިސާގެ ދަތިކަމެވެ. މާއިޒްގެ ފަރާތުން ތަކުރާރުކޮށް ފައިސާއަށް އެދުމަކީ އޭނަގެ ޟަމީރު ލަދުވެތިވާކަމެކެވެ. ނަމަވެސް މަންމަ އުމުރު ދުވަހު އެދުނު އެންމެކަމެއްގައި އޭނަ ކޮޅުފައިން ޖަހާނީ ކިހިނެއްހެއްޔެވެ؟ އޭނަގެ ބަދުނަސީބު މަންމައަށް އޭނަ މިފެނުނީވެސް އެތައް އަހަރެއްފަހުން ޒުވާނެއްގެ ގޮތުގައި ހުއްޓައެވެ.\n"ސަލްވާވެސް ދާންޖެހޭނެއްނު. އަދިވެސް ބޯ އަނބުރާ ގޮތްގޮތްވޭތަ؟ " ވިޝާމް އަށް ސަލްވާ ބަލިވެއިންކަން ނޭގޭތީ ސުވާލުކުރީ އޭނަގެ މަންމަ ކައިރިންނެވެ.\n"ފްލައިޓްގައި ދެވޭނެއްނު ދަރިފުޅާ......" ފާގިޔާގެ އަތުގައި ރައްކާކޮށްފައި ހުރި ފައިސާކޮޅެއް ނަގާފައި ދިނުމުން ވިޝާމް އޭގައި ނުހިފާ ބުނީ އޭނަ އަތުގައި ވާވަރަށް އެބަހުރިކަމުގައެވެ.\nދެދުވަސްފަހުން ވިޝާމް ހުރީ އޭނަގެ މަންމައާއި ސަލްވާ ގޮވައިގެން މާލޭގައެވެ. މަންމައާއި ސަލްވާއަށް ކޮޓަރިއެއް ކުއްޔަށް ހިފުމަށްފަހު ހޮޓަލުން ކާއެއްޗެއް ގެނެސްދީފައި ވިޝާމް އުޅުނީ މަންމަ ލޮލުގެ ޑޮކްޓަރަށް ދައްކަން ނަމްބަރުނަގާށެވެ. މާއިޒްއާއި ބައްދަލުކުރަންވެސް އޭނަ ބޭނުމެވެ. ރަށްފުށުގެ ދިރިއުޅުމުގެ ސަބަބުން އޭނަގެ މަންމައާއި ލޯބިވާ ސަލްވާއަށް ދަތިތަކާއި ކުރިމަތިލާންޖެހޭތަން އޭނައަށް ފެނިފައިވެއެވެ. ރަށުން ލިބޭ އާމްދަނީއިން މަންމަމެން އުފަލުގައި ގެންގުޅޭކަށް ފަސޭހައެއްނުވާނެއެވެ. މާއިޒްގެ އަތުން ލޯނެއް ނަގައިގެން ވިޔަސް އޭނަ ގަސްތުކުރީ މަންމަމެން މާލޭގައި ދިރިއުޅޭނެގޮތެއް ހެދުމެވެ. މާއިޒްގެ މަންމައާއިއެކު އުޅޭ އެޕާޓްމެންޓަށް ދިޔުމާއިއެކު މާއިޒް ވިޝާމްގެ ގައިގާ ބައްދާލާފައި ހާލު އަހުވާލު އޮޅުން ފިލުވިއެވެ. މަންމައާއި ބައްދަލުކުރަން ދިޔަމީހާގެ ޚަބަރެއްނުވީތީ އެކަމާއި މާއިޒް މައްސަލަޖެއްސިއެވެ. ވިޝާމް ސިއްރުކުރީ އޭނައާއިއެކު ސަލްވާވެސް އެގޭގައި އުޅޭކަމެވެ. ސަލްވާ އެހާވަރުން ފިލައިގެން އުޅެންބޭނުންވާއިރު މާއިޒްއަށް އެކަން އެނގުމުގެ މާނައެއް ނެތް ނޫންހެއްޔެވެ؟ ވިޝާމް އެދުނީ ލޯނަކަށެވެ. އޭނަ އަށް ވަޒީފާ ލިބުމުން އެބައި ހަމަޖައްސާދޭނެކަމަށް ބުނުމުން މާއިޒް ވަގުތުން އެއްލައްކަ ރުފިޔާގެ ޗެކެއް ލިޔެފާ ދިއްކޮށްލިއެވެ.\nވިޝާމް މާއިޒްގެ ގައިގާ ބާރަކަށް ބައްދައިލިއެވެ. މިޙާ ރަގަޅު އެކުވެރިޔަކު ލިބުނުކަމަށްޓަކާ އޭނަ ހަމްދުކުރިއެވެ. އަދި މާއިޒްއަށް ހިތާހިތުން ދުޢާކުރިއެވެ.\nފާގިޔާ ރޯޒްމެހެލްގެ ދޮރުގައި ބެލްޖަހާލިއިރު އޭނަގެ ހިތްވަނީ ފިނިވެފައެވެ. އެތައް ދުވަސްވާންދެން އަނިޔާލިބި އޭނަގެ އިއްފަތްތެރިކަމަށް އަރައިގަތް މީހަކު ހުރިތަނަކަށް މިގޮތަށް އައުމަކީ އޭނައަށް ފަސޭހަކަމެއްނޫނެވެ. އެހާ ރަގަޅު އަންހެންކުއްޖަކަށް އެހީތެރިކަމުގެ އަތެއް ދިއްކޮށްލުމުގެ ގޮތުން އޭނަގެ އަޒުމްވެސް ފުޑުފުޑުކޮށްލީއެވެ. ދުވަހަކު ނާންނާނެކަމަށް ވައުދުކުރި ގޭގެ ހަތަރުފާރުން އެތެރޭގައި ފައި އެޅިއްޖެއެވެ. ދޮރު ހުޅުވާލާފައި ނުކުތް މެހެރީނާ ފެނުމާއިއެކު ފާގިޔާގެ ނޭވާވެސް ހުއްޓި މޭގައި އަތްއަޅާލެވިއްޖެއެވެ.\n"ތިއީ ކާކު....." މެހެރީނާގެ މޫނަށް ފާޑެއްގެ ކުލައެއް ވެރިވެގެން ދިޔުމާއިއެކު ކުއްލިއަކަށް އެއީކާކުކަން ދެނެގަނެވި މަލާމާތުގެ ވައްތަރަކަށް ބަލައިލިއެވެ. ފާގިޔާގެ ދިގު އެސްފިޔަތަކާއި ރީތި ބުމައަކީ ނާދިރު ސިފައެކެވެ. އެރީތިކަން އޭނަގެ ދިރިއުޅުމަށްވެސް ވިހަލިއެވެ. މި ސިހުރުވެރި އަންހެނާގެ ޖާދޫގައި އަރީން ޖައްސާލައިގެންނެވެ. މެހެރީނާގެ ހިތުގައި ބަދަލު ހިފުމުގެ ރޫހު ވަރުގަދަވެ އަތްދަމާފައި މޫނުމަތީގައި ބާރުހުރި އެތިފަހަރެއް ޖަހަން ހިތާހިތުން އެދެވުނެވެ.\n"ހުއްދަނެތި މިގޭ ގޭޓުން ވަންނަން ކެރުނީތީ ހައިރާންވެއްޖެ. ކަލޭ ބޭނުންވަނީ ކޮންކަމެއް؟ " މެހެރީނާ ހުރީ ދެލޯ އަޅާލައިގެންނެވެ.\n"ކުޑަ ސާހަބު އެބައުޅުއްވާތޯ؟ " ފާގިޔާ ވާހަކަދެއްކީ އަދަބުވެރިކޮށެވެ.\n"ދޮންބެ ހޯދުމުގެ ބޭނުމެއް ނިކަން ބުނެބަލަ...." މެހެރީނާ ތަންކޮޅެއް ބާރަށް ބުނެލިއެވެ.\n"އަޅުގަނޑު މިއައީ ސާހަބުގެ އަންހެނުންގެ މެސެޖެއް ރައްދުކޮށްދޭން....."\n"ރިއެލީ؟ އާޗާ ދެން މެދުވެރިއަކު ފޮނުވައިގެންވެސް އެބަޖެހޭ ދޮންބެއާއިގެން އުޅެން. ދޮންބެ ފެމިލީއާއިއެކު އެމެރިކާގައިވީ. ރައުދާއާއި އަލުން ކައިވެނިކޮށްފި......" މެހެރީނާގެ ޖުމްލައިން ފާގިޔާ ސިހިއްޖެއެވެ. މެހެރީނާގެ ކައިރީ އެވާހަކަ ބުނެފިއްޔާ އެހީވާނެބާވައެވެ. ސަލްވާގެ ބަނޑުގައިވިޔަސް ހައިކަލްގެ ދަރިއެއްނޫންހެއްޔެވެ؟ މެހެރީނާވެސް ރަހުމްކުރާނެއެވެ. ސަލްވާއާއި އަޅާނުލިކަމުގައިވިޔަސް ތުއްތު ދަރިފުޅަށް ބޭނުންވާނެއެވެ.\n"ސަލްވާ ބަނޑު ބޮޑު...." ފާގިޔާ އުއްމީދުން ފުރިގެންވީގޮތަކަށް މެހެރީނާއާއި ހަތަރުކަޅި ހަމަކޮށްލިއެވެ.\n"ކީކޭ....." މެހެރީނާގެ ފައިދަށުން ބިންގަނޑު ދެމިގަތްކަހަލައެވެ. ތަބުގައި ހިފެހެއްޓީ ފައިން ވާގިދޫވެދާނެހެން ހީވެފައެވެ. ދުނިޔޭގައި ގިނި ހިލައެއްޖެހެނީއޭ ބުންޏަސް އޭނަ މިހާ ހާހެއް ނުވާނެއެވެ. މޭގަނޑުވެސް އަނގަޔަށް ނައީ ހަމަކިރިޔާއެވެ. އަނގަޔަށް ނުބައި ގޮތެއް ހަދާލެވުނެވެ. އޭނަގެ ހިތާއި މުޅި ހަށިގަނޑުވެސް ރޫރޫއަޅައިގަތީ ދެން ވެދާނެގޮތަކާއިމެދު ވިސްނާލާފައެވެ. މިގޮތަށް މާޒީގެ ހިޔަނި އެޅި މުސްތަގުބަލްގައި އޭނަ ދެކުނު ފޮނި ހުވަފެންތަށް ބިލާހަކަށްވާތަން ދެކޭކަށް ނުހުރެވޭނެއެވެ. ސަލްވާ ބަލިވެއިންނާންވީ ގޮތެއް އޭނައަކަށް ނުވިސްނުނެވެ. މެހެރީނާގެ ސިކުނޑި ދަތުރުކޮށްލީ އެހެން ދިމާލަކަށެވެ. ރައުދާގެ ވާހަކަތައް އޭނަ ހަދާންކުރިއެވެ. ނޫނެކެވެ. މިހެނެއް ނުވާނެއެވެ.\n"ސަލްވާ އިނީ ބަލިވެ. ޓެސްޓްހެދިއިރު ބަލިވެއިންކަމަށް ދެއްކީ..." ފާގިޔާ އަލުން ބުނެދިނެވެ. މެހެރީނާގެ ބޮޑުވެފައިވާ ދެލޮލާއި ފާގިޔާގެ ލޯ ބައްދަލުވީ ފަޅި ސިކުންތުކޮޅު ގަރުނަކަށް ދެމިގެން ދިޔަހެން ހީވިއެވެ. ފާގިޔާ ހީކުރީ މެހެރީނާގެ ހިތަށް ކުލުނު ވަންނާނެކަމުގައެވެ. އަމިއްލަ ލޭ ވިއްޔާއެވެ. ސަލްވާގެ ބަނޑުގައިވަނީ މެހެރީނާގެ ފުރާނައަށް ވުރެ ލޯބިވާ އެއާއިލާގެ ހުރި އެންމެ ފިރިހެންދަރީގެ ނިޝާނެކެވެ. މި ޚަބަރު ގެނައިމީހަކަށް އުފަލުން އިނާމެއް ދޭވަރުގެ އުފަލަކަށް ވާނެކަމަށް ފާގިޔާއަށް ހީކުރެވުނީ ކުޑަ ވަގުތުކޮޅަކަށެވެ.\nމެހެރީނާ ކުރިއަށް ޖެހިލުމާއިއެކު ފާގިޔާގެ މޫނަށް އެރި ބާރު އެތިފަހަރުން ފާގިޔާ ވިއްސައިގެންދިޔައީ ލުއިފަތެއް ހެންނެވެ. ނިކަމެތިކޮށް ހިމަތޮޅިކޮށް ހުރި ފާގިޔާއަކަށް މެހެރީނާފަދަ ވަރުގަދަ އަންހެނަކާއި ކުރިމަތިލާ ކާމިޔާބެއް ނުވާނެއެވެ. ޖިސްމާނީގޮތުން މެހެރީނާ އެތައް ގުނައެއް ވަރުގަދައެވެ. މަރުމަރުހިލައިގެ ތަޅުންމަތީގައި ޖެހުނުގޮތަށް ފާގިޔާ އޮތީ ހިރިވެސް ނުލެވިފައެވެ. ފާގިޔާގެ ދެލޮލުން ކަރުނައިގެ އަސަރު ފާޅުވިއެވެ.\n"ސަލްވާ ބަލިވެ އިންނާނީ ވިޝާމްގެ ދަރިއަކަށް. ނާޖާއިޒް އައުލާދަކަށް....." މެހެރީނާ ހަޅޭއްލަވައިގަތް އަޑުން ތަން ފަޅައިގެންދާ ވަރުވިއެވެ.\n"ކަލޭމެން ތިއުޅެނީ ނަހަލާލު ދަރިއަކު އަހަރެންގެ ބޭބެގެ ބޮލުގައި އަޅުވަން. ބަލަ ކަލޭގެ ދަރިއާއި ތި ސަލްވާއަކާއި ހިތާވެ އެދެމީހުން ގަތްގަނޑު މިގޭގައި ތިބިހާ ބަޔަކަށް ފެނުނު. ދޮންބެއަށްވެސް ކިތަންމެ މަންޒަރެއް ފެނިފައި ހުރީ. އެވިޝާމް އެންމެފަހުން ބޭބެގެ ދަރިފުޅު ޒެލްވެސް މަރާލީ. މިހާރު މި މުއްސަދިކަމާއި ޝާހީކަމަށް ދަހިވެތިވެ ކަރުހިއްކައިގެން ކަލޭމެން ތިއުޅެނީ ދޮންބެގެ ބޮލަށް އެކުއްޖާ ޖަހާލަން. ތިކަމެއްނުވާނެ. ޚަބަރުދާރު. އިތުރަށް އެހެނޭ ކިޔާފައި އަނގަ ހުޅުވާލިޔަސް ކަލޭމެން ކަނޑަށް ފައްތާލާނަން. ލަދެއްވެސް ނުގަނޭތަ؟ އަދި ބުނެފިއެއްނު ސަލްވާ ބަލިވެއިނީ ދޮންބެގެ ދަރިއަކަށޭ. ދޮންބެ ނޫޅޭ ކަލޭމެންގެ ދޮގުއަޑުއަހާކަށް. ގޮސް ކަލޭގެ ޅީދަރީގެ ކައިރީ ބުނޭ އަނގަ މަޑުން ލައިގެން އިންނާށޭ. ރަށްމެދަށް ނުވިހާ އިއްދައިން ކެނޑުނީމަ ކަލެއަށް ރަގަޅުވާނީ އެދެމީހުން ދެވިއްޔާ. އޯކޭ؟ ނައު ގެޓް އައުޓް. ނޫނީ ދެލޯވެސް އުތުވާލާނަން. އެހާ ރުޅިގަދަވެއްޖެ އަދި ނާޖާއިޒް އައުލާދެއްގެ ވާހަކަ ދައްކަން އައީމަ...." މެހެރީނާ ފާގިޔާގެ މޫނުމަތީގައި ދޮރު ލައްޕާލުމުން ފާގިޔާ ތެދުވުމުން އަތަށް ވީ ތަދުން ކުކުރާލެވުނެވެ. ވަރަށް މަސައްކަތުން ކޮރުޖަހަމުން ނުކުމެގެން ހިގައިގަތްއިރު އޭގައި ކިހާވަރެއްގެ ހަގީގަތެއްވޭތޯ ހިތާހިތުން ސުވާލުކުރިއެވެ.\nއޭނައަށް އެނގޭހާ އެއްޗަކީ ސަލްވާ ހައިކަލްދެކެ ލޯބިވާ މިންވަރެވެ. މިވާހަކަތައް އަހާފައި ސަލްވާއަށް އަސަރުކުރާނެ ވަރެވެ. އޭނަ ބުނެދޭން ޖެހޭނީ ކިހާވަރަކަށް ކަމެވެ.\nފުރަތަމަ އޭނަ ސުވާލުކުރާނީ ވިޝާމްއާއެވެ. ސަލްވާއާއިހެދި ވިޝާމް އުޅޭކަމަށް ވަންޏާ އެކަން އޭނައަށް އެނގުން މުހިއްމެވެ. އެދެމީހުންގެ ގުޅުމެއް އޮތިއްޔާ އެބުނާހެން ހައިކަލް ކައިރިއަށް ދިޔުމުގެ މާނައެއް ނެތެވެ.\nލޮލުގެ ޑޮކްޓަރަށް ދައްކައިގެން ނަމްބަރު އައިނެއް ހައްދަން ސިޓީ ލިބުމުން ވިޝާމްއާއިއެކު ގެއަށް އައިތަނާ ފާގިޔާ ފެނުނީ ދޮރާށި ދޮރާށިކައިރީގައި ބިންމަތީގައި އިންދައެވެ. ފާގިޔާ ބުނީ ކައްސާލައިގެން ވެއްޓި އަތަށް ތަދުވީކަމުގައެވެ. މަންމަ އިން ހާލު ފެނުމުން ވިޝާމްގެ ހިތަށް އަސަރުކުރިއެވެ. ކާރަކަށް ގުޅިއެވެ. މަންމަ އަތްދަނޑިމައްޗަށް ލައިގެންގޮސް ކާރަށް އަރުވައިގެން އޭނަ މިސްރާބުޖެހީ ހޮސްޕިޓަލަށެވެ. ފާގިޔާގެ އަތުގެ ކަށިގަނޑު ބިދިފައި ހުރުމުން ޕްލާސްޓަރު އަޅަން ޖެހުނެވެ. ފައިވެސް ދުޅަވެ ރަތްއަރާފައެވެ.\nގެއަށް އައިއިރު ސަލްވާ ފެންނަން ނެތުމުން ވިޝާމްގެ ބޯ އިތުރަށް ގޮވާވަރުވިއެވެ. ގުޅައިގެންވެސް ސަލްވާ ވާހަކަދައްކާނީއެއް ނޫނެވެ. މެސެޖަށް ރިޕްލައިއެއްވެސް ނުކުރާނެއެވެ. ސަލްވާ އެގޮތަށް ނުކުމެގެން ދާނީ ވަކި ކޮންތާކަށް ހެއްޔޭ އެތައް ފަހަރު ހިތާ ހިތުން ސުވާލުކުރެވުނެވެ. ވިޝާމް އޭނަގެ މަންމައަށް ކޮފީއެއް ގިރާފައި ސެންޑްވިޗެއް ގެނެސްދިނެވެ. ވިޝާމް މަންމަގެ އަނގައިގާ ލައްވާފައި ކާންދިނުމުން ފާގިޔާ އިނީ ހިނިތުންވެފައެވެ. ނަމަވެސް ދޭތެރެއަކުން މެހެރީނާގެ ނުރައްކާތެރި ލޯ ކައިރިން ފެންނަހެން ހީވެފައި އެހިނިތުންވުން ގެއްލިދެއެވެ. އެއާއިއެކު ސަލްވާއާއި ވިޝާމްގެ އޮތް ގުޅުމާއި ބެހޭގޮތުން މެހެރީނާ ދެއްކި ވާހަކަ ހަދާންވިއެވެ.\n"ވިޝާމްއަށް ސަލްވާ ބަލިވެއިންކަން އެނގޭތަ؟" ފާގިޔާ ވިސްނުންތެރިކަމާއިއެކު ވިޝާމްގެ މޫނަށް ބަލައިލިއެވެ.\n"މަން..މަންމައަށް ކިހިނެއް އެނގުނީ؟ "ވިޝާމް އިސްތަށިގަނޑުގައި އަތް ހިންގައިލިއެވެ. ވިޝާމްގެ މޫނުގެ ޝުއޫރުތައް ފާގިޔާގެ ހިތުގައި ޝައްކު އުފެއްދިއެވެ.\n"ސަލްވާ މަންމަ ކައިރީ ބުނީ. ދަރިފުޅު ތިހިރީ މަންމައަށް ވަރަށް ގިނަކަންތައް ސިއްރުކޮށްލައިގެން. މީހަކާއި އިން ވާހަކަވެސް ނުބުނަމެއްނު. އަދި އެއީ ރޯޒްމެހެލްގެ މާމަ ދަރިއަކާއި. އެކުއްޖާ މަރުވީޔޯ. ނޫން ވިޝާމް އެކުއްޖާ ކޮށްޕާ ވައްޓާލީއޯ. އަދި........ދަރިފުޅާ. މަންމަގެ ބޯ ގޮވާފާނެ. މަންމަ މިއައީ އެގެއަށް ގޮސް މެހެރީނާއާއި ވާހަކަދައްކާފައި. މެހެރީނާ ބުނިގޮތުން ހައިކަލް ރައުދާއާއި ކައިވެނިކޮށްގެން ވީ އެމެރިކާގައި. މަންމައަށް ސިއްރުނުކޮށް ހުރިހާ ވާހަކަތަކެއް ކިޔާދީބަލަ ވިޝާމް............." ފާގިޔާގެ ޖުމްލަތައް އަޑުއަހަން ވިޝާމް އިނީ އިސްޖެހިފައެވެ.\n"މަންމަ ކައިރީ ނުބުނީ އަޅުގަނޑުގެ އަންހެނުން މަރުވީމަ. އެވާހަކަ ދައްކައިގެން މަންމަ ހިތްދަތިކުރުމުގެ މާނައެއް ނެތް. މަންމާ އެކަންތަކާއިމެދު ނުވިސްނާ..........." ވިޝާމް ކުޑަކޮށް ހީލިޔަސް އަބަދުވެސް އެލޮލުގައި ރިހުމެއް ހުންނަކަން ފާގިޔާ ފާހަގަކުރިއެވެ. އުފާވެރި ކަމެއްނެތް ހިނިތުންވުންތަކެވެ. ވިޝާމްގެ އުފާވެރިކަން ފޭރިގަތީ ކާކުބާވައެވެ.\nވިޝާމްގެ ހިތުގައި ރޯޒްމެހެލްއާއިމެދު އޮތް ނަފްރަތު ހައްތަހާ ބޮޑުވިއެވެ. ސަލްވާފަދަ އަންހެންކުއްޖަކަށް ދުވަހަކުވެސް އެގެއިން މަގާމެއް ނުލިބޭނެއެވެ. މެހެރީނާފަދަ އަންހެނުންގެ ނުފޫޒުގެ ސަބަބުން ސަލްވާގެ ދިރިއުޅުމަށް އުފާވެރިކަމެއް ނުލިބޭނެއެވެ. އެހުރިހާކަމަކުން އޭނަ ސަލްވާ ރައްކާތެރިކޮށްދޭނެއެވެ. ސަލްވާދެކެ ހައިކަލް ލޯބިވާނަމަ އެނބުރި އަންނާނެއެވެ. އަންނަންދެން އޭނަ ހައިކަލްގެ އަމާނާތް ބަލަހައްޓާދޭނެއެވެ. ސަލްވާގެ ހިތުން ހައިކަލްގެ ނަން ފޮހެވިއްޖެއްޔާ އޭނަ މިހިރީ ސަލްވާއަށްޓަކައެވެ. ނިމުމެއްނެތް އިންތިޒާރެއްގައެވެ. މުސްކުޅިވިޔަސް ހެވެވެ. އޭނަ ހުންނާނީ ސަލްވާ އޭނަ ކައިރިއަށް އަންނާނެކަމުގެ އުއްމީދުގައެވެ.\nމީހެއްގެ ހަޔާތް ބަދަލުވާން ވެއްޖެއްޔާ ފަޅި ސިކުންތުކޮޅަކުންވެސް އެފަދަ ކަމެއް މެދުވެރިވެދާނެއެވެ.\nއަރީން ވަޒީފާ ނިންމާލާފައި އައިމަގުމަތީގައި ފާގިޔާ ގޮވައިގެންގޮސް ވިޝާމް ކާރަށް އަރުވާފައި ދޮރުފަތް ލައްޕާލަދިންތަން ފެނި ހައިރާންކަމެއް ލިބުނެވެ. ވިޝާމްގެ މޫނުމަތިން ދަންނަ ފާޑުޖަހަނީ ކީއްވެކަން ވަގުތުން އަރީން ދެނެގަތެވެ.\n"ޔަގީން އެވާނީ ފާގީގެ ދަރިފުޅަށް. އަހަންނަށް ކުރެވުނު ފާފައިގެ ބަދަލުގައި ފާގީގެ މާފު ލިބޭނީ އެންމެ ގޮތަކަށް ކަން ނޭގޭ. އަހަރެން ވިޝާމްއަށް އެހީތެރިވާނީ. ކިޔަވަން ބޭރު ގައުމެއްގެ ޔުނިވަސިޓީއަކުން ޖާގަ ހަމަޖައްސާދޭނީ. އާއިލާމީހުންނަށް އެނގިއްޖެއްޔާ ގިޔާމަތްވާނެ. ސޯ މާޒްއަށް ފައިސާ ހަވާލުކޮށްފައި ބުނާނީ މާޒްގެ ފްރެންޑަށް ކިޔަވާދޭށޭ....." އަރީން ލޯގަނޑުންވެސް ފާގިޔާއާއި ދިމާލަށް ފުންކޮށް ބެލިއެވެ. އަދިވެސް އެހަށިގަނޑު ހާދަ ފުރިހަމައެވެ. ހާދަ އަންހެންވަންތައެވެ. އަރީންގެ ހިތުގައި ވިންދު ޖަހައިލީ ފާގިޔާއާއިއެކު އުޅެވުނު ދުވަސްތައް ހަދާންވެފައެވެ.\nހައިކަލް ޓެރެސްއަށް ނުކުމެ ހުރިއިރު އެދެލޯ ހުއްޓިފައިވަނީ ފަލަކުގައި ރަނިކަންކުރަމުން ދިޔަ ހަނދަށެވެ. ވަށައިގެން ފެންނަ ކޮންމެ އެއްޗެއް އަޒަލްގެ މަތިން ހަނދާންކުރުވާއިރު އޭނަގެ ހަދާނުން ސަލްވާވެސް ފިލައިގެނެއްނުދެއެވެ. އެރީތި އަންހެންކުއްޖާގެ މަތިން ހަނދާން ނައްތާލާ ދިރިއުޅުމާއިގެން ކުރިއަށްދާން ކުރިހާ މަސައްކަތްވީ ބޭކާރެވެ. އޭނަގެ ޚިޔާލުގައި ސަލްވާ ނުވާ އެންމެ ހިދުކޮޅެއްވެސް ނުވެއެވެ.\n"މޮޔަކަމެއް. ސަލްވާކަހަލަ އަންހެންކުއްޖަކާއިދޭތެރޭ ވިސްނުމަކީ ބޭކާރުކަމެއް. އެކަހަލަ ކެހިވެރި އަންހެންކުއްޖެއްގެ ފަރާތުން ސަލާމަތްވެވުނުކަމީ ނަސީބެއް. އެހެންނޫންނަމަ ދެން ދޭނެ ގެއްލުމެއް އެނގެނީއެއްވެސް ނޫން..." ހައިކަލްގެ ޟަމީރު ވިސްނާދޭން އުޅުނަސް އޭނަގެ ހިތް އެކަމާއި ދެކޮޅެވެ. ސަލްވާގެ ކުށެއްނެތޭ ހިތަށް އަރަނީ ކީއްވެބާވައޭވެސް ހިތަށް އެރިއެވެ. އޭނައަށް ހުރިހާ ހެކިތަކެއް ފެނުމުންވެސް ސަލްވާއަކީ ކެހިވެރި ދޮގުވެރިކުއްޖެއްކަމަށް ގަބޫލެއްނުކުރެވުނެވެ. އެހިތުން ސަލްވާ ނެރެ އެއްލައެއްވެސް ނުލެވުނެވެ. ނަމަވެސް ސަލްވާ ނެތަސް އޭނަގެ ދަރިފުޅު އާޒީންއަށްޓަކާވެސް ދިރިއުޅުމުގެ ރާސްތާގައި ކުރިއަށް ދާން މަޖުބޫރެވެ.\nތިން އަހަރު ފަސް...\nމެހެރީނާގެ އެކުވެރިއަކު ދައުވަތުދީގެން ވިލިމާލެއަށް ގޮސްފާ އެއާއިލާއާއިއެކު ބީޗަށް އެރިލަން މެހެރީނާ ދިޔައެވެ. އުޑުމަތީގައި ބޯވިލާތައް ހެދިފައިވުމާއިއެކު ނިކަން ހިތްފަސޭހަ ވައިރޯޅިތައް ޖެހި ފިނިވެފައިވިއެވެ. މަޑުމަޑުން ބީއްސާލާ ރާޅުތައް ދޮންވެލިތަކާއި ސަމާސާކޮށްލާފައި ދުރަށް ފިރުކިގަންނައިރު އެއިއްވާލާ ރާގުން ހިތްތަކަށް ދިރުމެއް ލިބޭނެއެވެ. މެހެރީނާ ވިލިގިއްޔަށް އައީ ދުވަސްވީ އެކުވެރިއަކު ސަޔަށް ދައުވަތުދިނުމުންނެވެ. ސްޕެއިން ފިރިހެނަކާއި ކައިވެނިކޮށްގެން ދެމީހުން ވަގުތީގޮތުން ދިރިއުޅެނީ ވިލިމާލޭގައެވެ. ދެމީހުންވެސް ކުރު ޓޮޕްއާއި ޖިންސްލައިގެން ޒަމާނީގޮތަށް ތިބިއިރު މެހެރީނާގެ ބޮލުގައި ތޮތްޕަކާއިއެކު ލޮލުގައި ހުރި ރޭބަން އައިނުން އޭނަގެ ޝާހީކަމާއި ހައިބަތު ދައްކުވާދޭކަހަލައެވެ. އެމޫނުމަތިން އަދިވެސް ފެންނަނީ އިންތިހާ ބޮޑާކަމެވެ. ނިކަމެތިންނާއި ދޭތެރޭ އޭނަ ދެކޭގޮތަށް ކުނޑިފުކެއްގެ ބަދަލެއްވެސް ނާދެއެވެ.\nމެހެރީނާގެ ދެއަހަރަށް ދާ ކުޑަ އަންހެންދަރިފުޅު ދާލިޔާ ބިކިނިކޮޅެއް ލައްވާފައި ހުރިއިރު އެ ދޮންމޫނަށް ޖަންބުކުލަ އަރާފައި ހުއްޓެވެ. ކުދި ބުޅި އިސްތަށިކޮޅަށް ކުޑަ ރަންކަމެއްވެރިވެފައިވުމުން ވަކިން ލޯތްބެވެ. އެތަނުގައި ތިބި ޖަރުމަން ޓޫރިސްޓް ކުދިންނަކާއި މާ ބޮޑުތަފާތެއްނެތެވެ. މެހެރީނާ އެކުވެރިޔާއާއި އަނގަތަޅާލަން ދޮންވެލިގަނޑުމަތީގައި ޖައްސާލައިގެން އިންއިރު ދަރިފުޅާއިމެދު ފަޚުވެރިވިއެވެ.\n"އެހާ ރުޅިއަންނަ މީހަކާއި އެންމެފަހުން ހަމަ އިންނާކަށް ނު ޖެހުނީ. މަގޭ ހިތަކަށްނާރާ އެ ޕްލޭބޯއިއާ މެހެރް އިންނާނެއޭ....އަދިވެސް ގަބޫލުނުކުރެވިފައި މިހިރީ..." މެހެރީނާގެ އެކުވެރިޔާ ކިޔައިލިއެވެ.\n"ދެން ވާގޮތަކީ އޭނަ ކޮންމެ ވައްތަރަކަށް އުޅުނަސް އެންމެން ގަދަރުކުރާ މީހެއް. މަޝްހޫރު އާއިލާއެއް. ރިޗް. އެއްފެންވަރެއްގެ މީހުންނާއި ގުޅުނީމަ އުޅެން ފަސޭހަވާނީ. މަ ދަންނަމޭ އާއިލީ ގަދަރު ހިފަހައްޓަން. ރޯޒްއަށްވެސް މާފަހުން ވިސްނުނީ. މިހާރު އެނގޭނެ އެކަހަލަ މީހަކާއި އިނީމަ ރޯޒްއަށް ޖެހުނު ހާލާއި ދިރިއުޅުން ވީރާނާވުން ނޫންކަމެއް ނުވިކަން. މަންމަމެންނާއި ހަމަޔަށް އައިއިރު ރޯޒް ހުރީ ސައިކޯވެފައި. އެމެރިކާއަށް ގެންދިޔައިރު ހަމަ މޮޔައެއްހެން އުޅުނީ. މިހާރު ޓްރީޓްކޮށް ކިހާވަރަކުން ރޯޒް ތަހުޒީބު މީހުންގެ ތެރެއަށް އެ އާދެވުނީ. ލަދުވެސް ގަނޭ މިހެން ބުނަން.ރޯޒް ގުޅުނީ އަހަރެމެންގެ ސިކިއުރިޓީއަކަށް ހުރި މީހާއާއި.......މާޒްއަށްވެސް ކިހާ ބޮޑު ދެރައެއް އެދެވުނީ........" މެހެރީނާ އަނގަޔަށް ގޮތެއް ހަދައިލިއެވެ.\nމެހެރީނާ ވާހަކަދައްކަ ދައްކައި އިނދެފައި ކުއްލިއަކަށް މޫނުގެ ކުލަވަރު ބަދަލުވީ ދާލިއާއި އާއިއެކު ކުޅެން ބައިވެރިވި ކުޑަ ކުޑަ ފިރިހެންކުއްޖާގެ ރީތިކަން ފެނިފައެވެ. ދާލިއާއަށްވުރެ ކުޑަތަންކޮޅެއް ދިގު ފިރިހެންކުއްޖާ އެ އުމުރުގައިވެސް އެހެރަ ރީތި ކަމެކެވެ. ލޮލުގެ ރީތިކަން އެހާ ދުރުންވެސް ފާހަގަކުރެވުނެވެ. ލާނެތްކަމެއްވެސް ހުއްޓެވެ. ދާލިޔާގެ އިސްތަށިކޮޅުގައި ހިފާ ދަމާލުމުން ދާލިޔާ ތުންކޮޅު އޫކޮށްފައި ރޯވައްތަރު ދައްކާލާފައިވެސް ހީލިއެވެ. ދާލިއާ އުޅުނީ އެފިރިހެންކުއްޖާގެ އަތުގައި ހިފާށެވެ. ދެކުދިން އެހެން އެކަކު އަނެކަކަށް ކުރި ގޯނާގައި ދެކުދިން އެކީ ގުޅައަކަށް ދޮންވެލިގަނޑު މައްޗަށް ތިރިވިއިރު ލޯބިކަމުން އަދި މެހެރީނާ އިނީ ވީޑިއޯކުރާށެވެ.\nކުއްލިއަކަށް އެދިމާލަށް ނުކުތް ފިރިހެނަކު ފަހަތުން ފެނިފައިވެސް މެހެރީނާއަށް އެނގިގެން ހިތް ތެޅިގަތީ ބިރުވެރިގޮތަކަށެވެ.\n"ވިޝާމް......" މެހެރީނާ އަވަހަށް ފޯނު ބާއްވާފައި ތެދުވާން އުޅުނެވެ.\nދާލިއާއާއިއެކު ކުޅެން އުޅުނު ރީތި ފިރިހެންކުއްޖާއަށްވެސް މިކޮޅަށް ބަލައިލެވުމާއިއެކު "ޕާޕާ" ކިޔާފައި އެޒުވާނާއާއި ދިމާލަށް ދުއްވައިގަތީ ނިކަން ލޯބިކޮށެވެ. މެހެރީނާގެ މޫނުމަތީގައި ވި ހުރިހާ ހިނިތުންވުންތަކެއް ނެތިގެން ގޮސް ރުޅިވެރިކަން އެދެލޮލުގެ ކުލަވެސް ބަދަލުކޮށްލައިފިއެވެ. އޭނަގެ ދަރިފުޅާއި އެ ފިރިހެންކުއްޖާ ކައިރިވީކަމަށްޓަކާ އެއްޗެހި ގޮވާލާން ހިތަށް އެރިއެވެ. ވިޝާމް ގަސްތުގައި އޭނަ ރުޅިއަރުވާލަން އޭނަގެ ދަރި ފޮނުވައިލީނޫންހެއްޔެވެ؟ ހަސަދަވެރިހިތަކަށް އެފަދަ ނުބައި އެއްޗެއް ނޫނީ ނާރާނެއެވެ. މައުސޫމް ކުޑަކުދިންތައް އެއްވެސް ފިކުރެއް ޚިޔާލެއްނެތި ސަކަރާތްޖަހަން އުޅުނު އެ މަންޒަރުވެސް މެހެރީނާ ސިފަކުރީ އޭގެ އެންމެ ނުބައިގޮތުގައެވެ.


Enme Maslahathu Bodu Gothakee Maaraamaaree Hingi India Meehaa Deport Kohlun: PG - Vaguthu\nއެންމެ މަސްހަލަތު ބޮޑު ގޮތަކީ މާރާމާރީ ހިންގި އިންޑިއާ މީހާ ޑީޕޯޓްކޮށްލުން: ޕީޖީ\nހުޅުމާލޭގައި ހުންނަ މަސްޖިދުލް އަޒީޒާ މިސްކިތް ތެރޭގައި ދިވެއްސަކަށް ހަމަލާ ދިން އިންޑިއާ މީހާ ފުރުވާލަން ނިންމީ އެއީ އެ މައްސަލާގައި އެންމެ މަސްލަހަތު ބޮޑު ގޮތް ކަމަށް ފެނުމުން ކަމަށް ޕްރޮސެކިއުޓާ ޖެނެރަލް (ޕީޖީ) ގެ އޮފީހުން ވިދާޅުވެއްޖެއެވެ.\nޕީޖީގެ އޮފީހުގެ މީޑިއާ ގްރޫޕްގައި ނޫސްވެރިން އަމާޒު ކުރި ސުވާލުތަކަށް ޖަވާބު ދެއްވަމުން ޕީޖީގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓަރު ޝަފީއު ވިދާޅުވީ އެ މައްސަލައިގެ ޒާތާއި ބާވަތަށާއި، ލިބިފައިވާ ގެއްލުމާއި، ތުހުމަތުކުރެވޭ މީހާގެ ކުށުގެ ރެކޯޑާއި، މައްސަލައިގައި ކަން ހިނގާފައިވާ ގޮތަށް އެ އޮފީހުން ރިޢާޔަތް ކުރި ކަމަށެވެ.\nއަދި އެ ނިންމުން ނިންމުމުގެ ކުރިން މައްސަލާގައި އަނިޔާ ލިބުނު ފަރާތާ އެ އޮފީހުން މަޝްވަރާކޮށް މައްސަލަ ކުރިއަށް ގެންދިއުމާ މެދު ދެކޭ ގޮތް ބަލާފައިވާނެ ކަމަށް ވެސް ޝަފީއު ވިދާޅުވިއެވެ. އަދި މައްސަލަ ހުށަހެޅި ފަރާތާއި ތަހުގީގު ކުރި ފަރާތުގެ ވިސްނުމަކީ ވެސް އެ އިންޑިއާ މީހާގެ މައްޗަށް ޖިނާއީ ދައުވާއެއް ކުރުމަށް ވުރެ މަސްހަލަތު ބޮޑު ގޮތަކީ އޭނާ ފުރުވާލުން ނުވަތަ ޑީޕޯޓް ކޮށްލުން ކަމަށް ޝަފީއު ވިދާޅުވިއެވެ.\n"މިއީ ރާއްޖޭގައި ދިރިއުޅޭ ބިދޭސީން ކުރާ ކުށްތަކުގެ ބާވަތާއި ލިބުނު ގެއްލުމާއި މައްސަލައިގެ ވަށައިގެންވާ އެންމެހައި ކަންކަމަށް ރިއާޔަތްކޮށް ކުރިން ވެސް އަމަލުކުރާ ގޮތެއް. މި ބާވަތުގެ ނިންމުންތައް ނިންމުމުގައި ކުށުގެ ތުހުމަތު ކުރެވޭ މީހާ ވަކި ޤައުމަކަށް ނިސްބަތް ވުމަކީ ނިންމުމަށް އަސަރުކުރާނެ ކަމެއް ނޫން." ޝަފީއު ވިދާޅުވިއެވެ.\nޖެނުއަރީ 15 ވަނަ ދުވަހު ހިނގި މި ކަމާ ގުޅިގެން ބިދޭސީ މީހާ މިއަދާ ހަމައަށް ވެސް ހުރީ ފުލުހުންގެ ބެލުމުގެ ދަށުގައެވެ. މި މާރާމާރީ ހިނގީ އަސްރު ނަމާދުގެ ޖަމާއަތް ނިމުނު ފަހުންނެވެ. އިންޑިއާ ރައްޔިތެއް އެ މިސްކިތަށް އަރާ އެ ވަގުތު ނަމާދަށް ހުރި ދޮށީ އުމުރުގެ ދިވެއްސެއްގެ ކަރުގައި ހިފުމުން އެ މިސްކިތުގައި ތިބި މީހުން އެ ކަން ހުއްޓުވީއެވެ.\nމި އިންޑިއާ މީހާ ފުރުވާލަން ޕީޖީއިން ނިންމާފައިވާއިރު، ދާދި ފަހަކުން މަސްތުގެ ހާލަތުގައި ހުރެ ދީނަށް ފުރައްސާރަ ކުރި އިންޑިއާ މީހަކު ވެސް ދައުވާނުކޮށް ފުރުވާލަން ނިންމިއެވެ. އަދި ރިސޯޓެއްގައި އަންހެނަކަށް ޖިންސީ ގޯނާ ކުރި ކަމަށް ތުހުމަތު ކުރެވުނު އިންޑިއާ މީހެއްގެ މައްސަލަ ވެސް ފުލުހުން ތަހުގީގު ކުރަން ފެށުމުގެ ކުރިން އޭނާ ރާއްޖެއިން ފުރައިގެން ގޮސްފައިވެއެވެ. އެހެންވެ އާންމުންގެ ބައެއް މީހުން މި ކަންކަމާ ކަންބޮޑުވުން ފާޅުކުރަމުން އެބަ ދެއެވެ.\nޖެނުއަރީ 28, 2021 12:41\nހުސްގަޔާ ކުރު ޓައިޓު ލައިގެން ފިރިހެނުންނާއެކު ގައިގޯޅިކޮށް ބެންކޮކުގަ މޫދަށްއެރޭ މީހަކަށް ޕީޖީކަން ދިނީމަ ވާނެގޮތް މިފެންނަނީ.\nޖެނުއަރީ 28, 2021 16:45\nމިކަހަލަ ހިޔާނަތްތެރީންނާއި ހެދި ގައުމުގެ އަމާންކަން ގެއްލެނީ. މި ކަޅުބެ ކައިރިން އަހާބަލަ ރާއްޖެއިން ބޭރު ގައުނެއްގައި އެކަހަލަ ކުށެއް ކޮއްފިއްޔާ ޑީޕޯޓުތޯ ކުރަނީ ނޫނީ އެގައުމެއްގެ ގާނުނުގައި އޮންނަ އަދަބެއް ތަންފީޒުކުރަން ޖެހޭތޯ ގަމާރެ\nޖެނުއަރީ 28, 2021 17:15\nތިބުނަނީ ފިނިފެންމާދޯނިވެސް ތަންޑުއަޅުވައޭތަ.\nކުއްކޮށްފައި އިންޑިޔާމީހުން އެމީހުންގެ ޤައުމަށް ފޮނުވާލުން އެއީ މަސްލަހަތު ގޮތްކަމަށްވަންޏާ ކީއްވެބާ މީރާއްޖޭގެ ރައްރަށުގެ މީހުން މާލޭގައި ކުއްކުރީމާ އެމީހެއްގެ ރަށަށް އެމީހަކަށް ނުދެވެނީ! އެއީ މާބޮޑު މަސްލަޙަތެއް ނޫންތޯ!!!\nޖެނުއަރީ 28, 2021 13:10\nނުވެސް ކެރޭނެ އެނޫންގޮތެއް ހަދާކައް ހަދާ ފިއްޔާ ގެރިމޯދީ ފޮޑިއެއް ޖަހާއިރައް ސޯލިބޭ އޮރިޔާން ކޮއް ފަލީހަތް ކޮއްލާނެވިއްޔަ ދެން ބަޔަކު އަޅުވެތި ވާނީ މިވަރަކައްތާ މިއެތި ފަހަރު ތަކައް ވޯޓދިންމީހުންގެ ކަރުބުަޑުގަ ރަނގަޅައް ހިތިރަހަލުން މަގޭ ދުވަ އަކީ\nޖެނުއަރީ 28, 2021 13:33\nކޮން މަސްލަހަތެއް .......... ހައިކަމިޝަނުން ހުކުމް ކަނޑައެޅީ ...... ކަލޭ ކަހަލަ އަޅުދާސްވެފައިތިބި މީހުންނަށް ދެން އެނޫން ޗޮއިސްއެއް ނޯންނާނެ! ކެކެކެކެކެކެކެކެކެ\nޖެނުއަރީ 28, 2021 13:37\nޑީޕޯޓްކޮށްލުން އެއީ ކުއްކުރަންލިބޭ ބާރަކައްވެސްވެދާނެ ތިޔަނޫން އަދަބެއް ދިނުން ބުއްދިވެރި\nޖެނުއަރީ 28, 2021 13:47\nތީ މާހެއްވާ ގޮތެއް. އިންޑިއާ މީހެއްވީމަ މާރާމާރީ ހިނގީމަ ގައުމަށް. ދިވެއްސެއް ބޭރުމީހެއް ނޯންނާނެ ގާނޫނުގަ އޮތްގޮތަށް އަމަލު ކުރަންޖެހޭނީ އޭނަޔާއި މެދު ދައުވާ ކުރަން ޖެހޭނެ.\nކޮބާ ގާނޫތައް އެއްފަރާތް ކުރީ ތާ ކޮބާ އައެތް މީހާ ހައްގުތައް މިމީހުން އަގަފުރާފައި މިކިޔަނީ ކޯއްޗެއްތަ\nޖެނުއަރީ 28, 2021 14:11\nސަމީމަށް ރަނގަޅުވެދާނެ. އެކަމަކު އެހެންގައުމެއްގެ މީހަކަށްވިނަމަ، މަސްލަހަތު އޮންނާނީ ތަފާތުކޮށް. އެހެންނޫނިއްޔާ ސަމީމަކަށް އިންޑިޔާއަކަށް ނޭރޭނެ. މިގައުމަކީ އަމިއްލަވަންތަކަމެއް ނެތް ގައުމަކަށްވީތަ؟ ގާނޫނެއް ގަވާއިދެއް ސަރިއަތެއް ނެތީތަ؟ ހާލަތު ބަދަލުވީ ދޮގެއްތޯ؟ މަސްލަހަތަށް، ދެން ކަރުގައި ހިފުނުމީހާއަށްވެސް މަސްލަހަތު އޮންނާނީ އިންޑިޔާއަށް ފޮނުވައިގެން އެސަރުކާރުގެ ޚަރަދުގަ ބޭސްކޮށްދިނުން ދޮގެއްތޯ؟\nޖެނުއަރީ 28, 2021 14:35\nއިންޑިއާގައި ދިވެއްސަކު ފައްޅިއެއްގައި އިންޑިއާ މީހަކަށް ހަމަލާދީފިނަމަ އަނބުރާ ރާއްޖެ ފޮނުވާނެތަ؟ ޕީޖީ އަކީ އަޅެ މޮޔައެއްތަ؟\nޖެނުއަރީ 28, 2021 17:04\nފައްޅިއެއް ފޮޓޯނަގާލި ކަމަށްޓަކާ އެތަނުގައި ތިބި ރައްޔިތުން އަޅުގަނޑު ރޮލާ ކާނުލީ ކިރިޔާ. ޢިންޑިޔާ ފުލުހުން އަޅުގަނޑު ޖަލަށް ނުލާ ސަލާމަށްވީ ﷲގެ ކުޅަދުން ވންތަކަމުން. ޢަޅުގަނޑުގެމެންގެ މުގައްދަސް މިސްކިއްތަކަށް އަރާ އަނިޔާ ދިންމީހާ ޑީޕޯރޓްކޮށްލަން ލާދީނީ އެމްޑީއެންގެޕަޕެޓް ޕީޖ އެއްކަންކުރުމުން ހައިރާން ނުވޭ. މިސްކިއްތަކާ އިސްލާމް ދީނަށްވުރެ ކާފަރު ކަލޭގެ މި ލާދީނީ ބއިގަނޑަށް މުހިންމުވާނެ\nޖެނުއަރީ 28, 2021 15:09\n18، 19 އަހަރުގެ ދިވެހި ޒުވާނުން އެބަތިބި ރައްޓެހިވެގެން އުޅޭ 17 އަހަރުގެ އަންހެން ކުއްޖާއާ އެކީ ޒުވާންކަމުގެ ޖޯޝުގަ ކޮށްލާ ކަމަކުންވެސް ކުޑަކުއްޖަކާ ބެހުނުކަމަށް ހަދާފަ 25 އަހަރުގެ ހުކުމުކޮއްފަ. ތިބުނާ މަސްލަހަތަށް ނުބަލާ.\nޖެނުއަރީ 28, 2021 15:34\nހައްގު ހޯދަން ދައުވާ ކުރަންޖެހެނި ސަމީމުގެ މައްޗަށްތޯ؟ ބިދޭސި އަކަސް ދޭސީއަކަސް ޖިނާއީ ކުށެއް ރާއްޖޭގެ ސަރަހައްދުގަ ހުރެގެން ކޮށްފިނަމަ ރާއްޖެގެ ގަނޫނުގައިވަގޮތުގެ މަތިން އަދަބު ކަނޑައެލެންވާނެ. ބިދެސީ މީހާ ފުރުވާލެވޭނީ އޭގެފަހުން،\nއޭރުވެސް އިގޭ އަދަބެއް ނުދެވޭނެކަން އަމުދުން އިންޑިޔާ މީހެއް ވެއްޖެޔާ\nޖެނުއަރީ 28, 2021 16:44\nކަލޯ ދަށުވެ ،އަޅުވެތިވެ ،ކަރުބޮޑުގައި ރަހަލައިފަ ފިތިފަ ތިއްބަވާ؟ގާނޫނޫ އެންމެނާ ވެސް އަރާހަމަކުރާނެ ދުވަހެއް އަންނާނެ.މިއަދު ހައިކޮމިޝަނުން ހުކުމް ނެރެވިދާނެ.މާދަމާ ވާނެ ގޮތެއް ނޭގޭނެ އެކަކަށްވެސް..ހާމާނުވެސް ވަރަށް ގަދަވެފަ އުޅުނު. ދުނިޔަވީ ފިލާވަޅުތަކުން އިބުރަތް ހާސިލުކުރޭ!.\nޖެނުއަރީ 28, 2021 16:49\nދީނީ ފިކުރެއް ނެތްތާ ގައު މީ ފިކުރެއްވެސް ނެތް ސަރުކާރެއް މިއީ !\nއެހެން މައްސަލައެއްގަނަ މަ ބުނާނެ ސަރުކާރުން ތޮޔޮތީ އަނިޔާލިބުނުފަރާތަށް ނުފޫޒު ފޯރުވާފައޭ.\nކާކުގެ މަސްލަހަތަކަށް ތިބަލަނީ ؟ ކޮބާ ޒީރޯ ޓޮލަރަންސް ؟\nގައްދާރުން އިސްތިއުފާދީފަ ރަށަށްދޭ ! މިކިޔަނީ ކަލޭ މެންގެ ރަށަށް އިންޑިޔާއަށް ދާށޭ ! ތިއީ ދިވެހިިންނެއް ނޫން !\nޕީޖީއަށް ލިބިގެންވާ ޙައްޤެއް ނޫން. މުޖްތަމަޢުގެ މަޞްލަޙަތުގައި ދަޢުވާކުރަންޖެހޭ.\nއަދި އަނިޔާ ލިބުނު މީހާ ދަޢުވާ ދޫކޮށްލީތޯ.\nޖެނުއަރީ 28, 2021 20:16\n"އަނިޔާ ލިބުނު ފަ ރާތާ އެ އޮފީހުން މަޝްވަ ރާކޮށް މައްސަލަ ކު ރިއަށް ގެންދިއުމާ މެދު ދެކޭ ގޮތް" ބެލިއްޔޯ.\nއެގޮތަށް ގޭންގުތައްވެސް އާންމުމީހުން މައްސަލައެއްޖެއްސީމާ މަގުމަތިން ދިމާކޮށް ފޯނުންގުޅައި "މަޝްވަ ރާކޮށް މައްސަލަ ކު ރިއަށް ގެންދިއުމާ މެދު ދެކޭ ގޮތް" ބަލަ. އަދި މަސްލަހަތު އެންމެ ރަނގަޅުވާނީ މައްސަލަ އިތު ރަށް ނުބެލީމަކަމަށް "ވިސްނާދެ".\nޖެނުއަރީ 28, 2021 18:25\nމަސްލަހަތު ބޯޑު ގިތަކީ ޔުނާންއާއި އަންގެނުން ރިހުލާވެސް ދޫކޮއްލުން.ނިކަންދޫކޮއްލަބަލަ.ސަދޫމު އިންސާފް.\nއިންޑިޔާމީހަކާ ދޭތެ ރޭ ތިނޫން އެހެން ގޮތަކަށް އަމަލެއް ނުކު ރެވެން. ދީނަށް ފު ރައްސާ ރަ ކޮށް ރަސޫލާ މސއވ އަށް ހަޖޫޖެހިމީހާ ވެސް ރަށް ފޮނުވާލީ.ދެނަވެސް އެހެން މައްސަލަ ތަކުގަ ހައްޔަ ރު ކުރާ މީހުން ވެސް ފޮނުވާލަނީ ނޫނީ ބުނާނެ އެމީހާ ވީ ފުރާއިގެން ގޮއްސައޭ.ގިނަ ދިވެހިން މިހާރުވެސް ހަދާން ހުއްނާނެ ތި އިންޑިޔާއިން މަރިޔަމްރަޝީދާ މެންނާ ދުތެރެޭކަނތައްކުރިގޮތް\nޖެނުއަރީ 28, 2021 19:10\nކުއްކު ރާ މީހާއަށް އަދަބު ދިނުމުގަ މަސްލަހަތައް ބަލަން ޖެހޭ ކަމަށް އިންނަނީ ކޮން ޤާނޫނެއްގަތޯ? އަޅުގަނޑަށް ވެސް ކަމެއް ދިމާވެދާނެތީ އެވާހަކަ ކޯޓުގަ ބުނެލަން މި އަހާލީ.\nޖެނުއަރީ 28, 2021 19:34\nއައްޑޫ މީހަކުވެސް މާލޭގައި ވައްކަމެއް ނުވަތަ މާރާމާރީއެއް ހިންގައިފިނަމަ އައްޑުއަށް ފޮނުވާލަދެއްޗޭ.\nޖެނުއަރީ 28, 2021 20:04\nއެންމެ މަސްލަހަތު އޮތްގޮތަކީ ކަލޭ އިސްތިއުފާ ދީފަ ގޭގަ ހުރުން. ކޮބާ ދިވެހި މީހާގެ ހައްގު އޭނައަށް އިންސާފް ލިބުނު ކަމަށް ވާނެ އޭނަ ފޮނުވާލުން އޭނަލިބު ގެއްލުން ބަދަލު ވަރައްސަޅި.\nޖެނުއަރީ 28, 2021 23:20\nއެއަށްވުރެ މަސްލަހަތު ބޮޑު ގޮތަކީ ކަލޭ ޑީޕޯޓު ކޮށްލުން.


ވަނަވަނަ – ޕާޓް 02 – Esfiya – Dhivehi Vaahaka Site\n- by Alfaalil Jaju - 32- December 2, 2019\nމިއީ އަޅުގަނޑު “އަޞްފާލިލް ޖަޖު” އެސްފިޔަ ސައިޓަށް ބޭފުޅުން އަޕްލޯޑު ކުރައްވާފައިވާ ވާހަކަތަކުގެ ތެރެއިން ކިޔުންތެރިންގެ މަދުގައި އެންމެ ބޮޑަށް މަގުބޫލު ވެފައިވާ ވާހަކަތަށް ކިޔުންތެރިންނަށް އަންގައިދިނުމަށް ތައްޔާރު ކުރަމުން ގެންދާ ސީރީޒެކެވެ.\nމިފަހަރުގެ ވަނަވަނަ ރިޕޯޓުގައި ވާދަ ކޮށްފައިވާނީ 21 ނޮވެމްބަރުން ފެށިގެން 25 ނޮވެމްބަރުގެ ނިޔަލަށް އެސްފިޔަ.ކޮމް އަށް އަޕްލޯޑު ކުރެވިފައިވާ ވާހަކަތަށް އެކުލަވާލައިގެން މުޅި ޖުމްލަ 31 ވާހަކައެކެވެ. ވަނަވަނަ ހޮވިފައިމިވަނީ އަޕްލޯޑު ކުރެވިފައިވާ ވާހަކަތަކަށް 30 ނޮވެމްބަރުގެ ނިޔަލަށް ލިބިފައިވާ ވިއުސް، ލައިކްސް އަދި ކޮމެންޓުން ޕަސެންޓޭޗް ނަގައިގެންނެވެ. ކޮމެންޓް ގުނާއިރު ވާހަކަ އަޕްލޯޑު ކުރި ފަރާތުން ވާހަކައަށް ކޮށްފައިވާ ކޮމެންޓްސް ނުގުނޭނެ ވާހަކަވެސް ދެންނެވީމެވެ.\nމިހާހިސާބުން މިފަހަރުގެ ގަދަ ފަހެއް ބަލާލަމާ ހިންގަވާށެވެ.\n05ވަނަ: ލޯބި ނުވެވުނު ނަމަ -8\nމިވާހަކަ އަކީ ލޯބީގެ ރަހަތަށް ހިމެނޭގޮތަށް –ޝާ- އަޕްލޯޑު ކުރައްވަމުން ގެންދަވާ ސިލްސިލާ ވާހަކައެކެވެ. މިހާތަނަށް ގިނަ ބަޔަކު ޝައުގުވެރިކަމާއެކު ކިޔަމުންދާ މިވާހަކައިގެ މިބައި ނިމިފައިވަނީ ވަރަށް ކުރުގޮތަކަށެވެ. ނަމަވެސް ޔޫން މަރުވިކަން ސުހާއަށް އެނގުމުން ސުހާގެ އަމަލުތަށް ދެން ހުންނާނެ ގޮތް ބެލުމަށް ހުރިހާ ކިޔުންތެރިން ތިބޭނީ ވަރަށް ކެތްމަދުވެފައިކަން ޔަގީނެވެ.\n21 ނޮވެމްބަރުގައި އަޕްލޯޑު ކުރެވިފައިވާ މިވާހަކަ 30 ނޮވެމްބަރުގެ ނިޔަލަށް ވަނީ އާންމުންގެ 91 ލައިކްސް އާއި 12 ކޮމެންޓްސް ހޯދާފައެވެ. އަދި 1494 ވިއުސްވެސް މި ވާހަކައަށް ލިބިފައި ވެއެވެ.\nމިއަދުވެ5ވަނައިން މިވާހަކަ ޖާގަ ހޯދާފައި މިވަނީ %77.62 މާރކްސް އާއިއެކުއެވެ.\n04ވަނަ: ރާސްތާ2 ސަތާރަވަނަ ބައި\nމިވާހަކަ އަކީވެސް އެސްފިޔައިގެ ގިނަ މަގުބޫލުކަން ހޯދާ ވާހަކަ ތަކެކޭ އެއްފަދައިން ވަރަށް ލޯބީގެ ވާހަކައެކެވެ. –ކިޔާރާ- އަޕްލޯޑު ކުރައްވަމުން ގެންދަވާ މިވާހަކަ ސީރީޒަކީ ވަރަށް ގިނަ ބައެއްގެ ޝައުގުވެރިކަން ދަމައިގަނެފައިވާ ވާހަކައެއްކަން މިވާހަކައަށް ލިބިފައިވާ ކޮމެންޓްތަކުން ވަރަށް ރަނގަޅަށް އެނގެއެވެ.\n30 ނޮވެންބަރުގެ ނިޔަލަށްވެސް އާންމުންގެ 11 ކޮމެންޓް މިވާހަކައަށް ލިބިފައި ވެއެވެ. މީގެ އިތުރުން މިވާހަކަ ވަނީ 1752 ވިއުސްއާއި 93 ލައިކްސްވެސް މި ކުރު މުއްދަތުގެ ތެރޭގައި ހޯދާފައެވެ.\nމިއަދުގެ 04 ވަނައިގައި މިވާހަކަ މިއޮތީ %77.93 މާރކްސް އާއި އެކުގައެވެ.\n3ވަނަ: ވަޢުދު (އެއްތިރީސްވަނަ ބައި)\nމިވާހަކަ އަކީވެސް ލޯބީގެ ހާދިސާތަކެއް ހިމެނޭ ގޮތަށް –ޖަނާ- އެކުލަވާލައި އަޕްލޯޑު ކުރަމުންދާ ސިލްސިލާ ވާހަކައެކެވެ. މިވާހަކައިގައި ލޯބީގެ އިތުރުން ދީނީ ކަންތަށްތަށްވެސް ހިމެނިފައިވެއެވެ. އެހެން ގިނަ ވާހަކަތަކާ އަޅާ ބަލާއިރު މިވާހަކައިގެ ކޮންމެ ބަޔަކަށްވެސް އާންމުންގެ ވިއުސް މާ އިތުރެވެ. އެގޮތުން މިބަޔަށްވެސް މިހާތަނަށް 3474 ވިއުސް ލިބިފައި އެބަވެއެވެ. މިވާހަކައަކީ މިއަދުގެ ވަނަވަނަ ރިޕޯޓުގައި ހިމެނުނު ވާހަކަ ތަކުގެ ތެރެއިން ދެވަނަޔަށް އެންމެ ގިނަ ވިއުސް ލިބިފައިވާ ވާހަކަވެސް މެއެވެ.\nމީގެ އިތުރުން މިހާތަނަށް މިވާހަކައަށް 96 ލައިކްސް އާއި 12 ކޮމެންޓްސް ވެސް ލިބިފައިވެއެވެ. މިއަދުގެ ފަހުރުވެރި ތިންވަނަ މިވާހަކަ ހާސިލް ކޮށްފައި މިވަނީ %84.84 މާރކްސްއާއި އެކުގައެވެ.\n2ވަނަ: ކީއްވެހޭ؟ – 1\nމިއީ ހިތާމަޔާ ލޯބި ހިމެނޭ ގޮތަށް –މަލްސާމަލްކކޮމަލް- އަޕްލޯޑު ކޮށްފައިވާ ވާހަކަ އެކެވެ. ކުރުގޮތަކަށް މި ސިލްސިލާ ވާހަކައިގެ މިބައި ނިންމާލާފައި ވާއިރު ގިނަ ބަޔަކު ދަނީ ދެން ވާނެގޮތަކާއިމެދު ސުވާކު އުފައްދަމުންކަން މިވާހަކައަށް ލިބިފައިވާ 105 ކޮމެންޓް ތެރެއިން ގިނަ ކޮމެންޓުން ހާމަވެއެވެ.\n%94.69 މާކްސްއާއި އެކު މިވާހަކަ މިއަދުގެ ޗާޓުގެ 2ވަނައިގައި އޮތް ނަމަވެސް މުޅި ޗާޓުންވެސް އެންމެ ގިނަ ކޮމެންޓް ހޯދާފައިވަނީ މިވާހަކައެވެ. މީގެ އިތުރުން 1488 ވިއުސްއާއި 83 ލައިކްސްވެސް މިވާހަކަ ހޯދާފައި ވެއެވެ.\n01ވަނަ: ވަޢުދު (ތިރީސްވަނަ ބައި)\nމިއަދުގެ ޗާޓުގެ ފަހުރުވެރި އެއްވަނަ ހޯދާފައި މިވަނީ ޗާޓުގެ ތިންވަނައިންވެސް ޖާގަ ހޯދި މިރީތި ސިލްސިލާ ވާހަކައިގެ ބައެކެވެ.\nމިވާހަކަ ވަނީ މިހާތަނަށް 22 ކޮމެންޓްސް ހޯދާފައެވެ. ކޮމެންޓްގެ ގޮތުން އެންމެ ކުރި މިވާހަކައަށް ނުލިބުނު ކަމުގައިވިއަސް މިއަދުގެ ޗާޓުގެ އެންމެގިނަ ވިއުސް އަދި ލައިކްސްވެސް ހޮދާފައިވަނީ މިވާހަކައެވެ. އެއީ 112 ލައިކްސް އާއި 4007 ވިއުސްއެވެ.\nމިވާހަކައަށް ލިބިފައިމިވާ ފަހުރުވެރި ވަނަތަކާއެކު މިވާހަކަ އަޕްލޯޑު ކުރަމުންދާ –ޖަނާ- އަށް ވަރަށް ހޫނު މަރުހަބާއެއް ކިޔަމެވެ.\nމިއަދުގެ ވަނަވަނައަށް ދިޔަ ހުރިހާ ވާހަކައެއް ލިޔުއްވި ބޭފުޅުންނަށްވެސް ވަކިވަކިން މަރުހަބާ ދަންނަވަމެވެ.\nCongratss all 😘😘😘 esfiya.com ge faraathun vrh edhevey kameh mii… alfaalil jajah vx bunelan othy vrh bodah thank you ey… mihaa insaafu veri koh kanthah kohdheh va vaathy ☺☺😚\ncongratss all… idea eh dhiifaanan… monthly top5or weakly top5hovan v nun… vrh salhi vaane eyrun… esfiya teamge faraathun vrh edhevey kameh mii 😊😊😊\nAlfaalil Jaju says:\nthee varah ragalhu idea eh. monthly koh jahsaanama varah gina story hunnaane. v udhagoo vaane. ehenveema konme5dhuvahakun jassan mi visnanee


Miladhoo school ge thijooreen gellunu faisaa hoadhai meehaku hayyarukohfi\nމިލަދޫ ސްކޫލްގެ ތިޖޫރީން ގެއްލުނު ފައިސާ ހޯދައި މީހަކު ހައްޔަރުކޮށްފި\nނ. މިލަދޫގެ ހިދާޔާ ސްކޫލް ތިޖޫރީ ފަޅާލައިގެން ވަގަށް ނެގި ލައްކަ އަކަށްވުރެ ގިނަ ރުފިޔާގެ ތެރެއިން 94,705 ރ. ވައްކަމުގެ އެހެން މައްސަލައެއްގައި ތުހުމަތުވެގެން ބަލައި ފާސް ކުރި ގެއަކުން ފެނިއްޖެ އެވެ. އަދި އެ ދެ މައްސަލާގައި މީހަކު ވެސް ވަނީ ހައްޔަރުކޮށްފަ އެވެ.\nފުލުހުން ބުނީ މިލަދޫ ގެއަކުން 19،000ރ. ވަގަށް ނެގި މައްސަލައެއްގައި ކޯޓް އަމުރެއްގެ ދަށުން އެ ރަށުގެ ގެއެއް ބަލައި ފާސްކުރި އިރު އެގޭގެ އެއް ކޮޓަރިއެއްގެ 94,705 ރ. ފެނުނު ކަމަށެވެ. އަދި އެގޭގެ އެހެން ކޮޓަރިއެއްގެ ތެރެއިން 1315 ރ. ފެނުނު ކަމަށެވެ.\nއަދި ބުނީ އެ ފައިސާތަކުގެ ތެރޭގައި ހިމެނޭ 94,705ރ. އަކީ ހިދާޔާ ސްކޫލްގެ ތިޖޫރީ ފަޅާލައިގެ ނެގި ފައިސާތައް ކަމަށް ބެލެވޭތީ ދެ މައްސަލައާ ގުޅިގެން ހައްޔަރު ކޮށްފައިވާ މީހެއްގެ މައްޗަށް ތަހުގީގެއް ފަށާފައިވާ ކަމަށެވެ.\nހިދާޔާ ސްކޫލްގެ ތިޖޫރި ފަޅާލައިގެން ފައިސާ ވަގަށް ގެންގޮސްފައިވަނީ ވެސް އިއްޔެ ރޭގައެވެ.\nމިލަދޫ ފާމަސީ ފަޅާލައި ތިޖޫރީ ވަގަށް ނަގައިފި\nކާޑެއް ވަގަށް ނަގައި ފޯނުތަކެއް ގަތް މީހަކު ހޯދަނީ\n1.4 މިލިއަން ރުފިޔާ ފޭރުނު މީހާގެ ބަންދު އިތުރުކޮށްފި\nމިލަދޫ ބޭރުތޮށީގެ މަސައްކަތް ނިމިއްޖެ


Magu hedhumuge masahkaiy roadha mahu kuraanee6gadiru: Ministry\nރިންގް ރޯޑް ހެދުމުގެ މަަސައްކަތް ކުރިޔަށް ދަނީ: މަގު ހަދާ މުއައްޒިފުން މަސައްކަތް ކުރަން ޖެހޭނީ6ގަޑިއިރު ކަމަށް މިނިސްޓްރީ އިން ބުނި -- އަހުމަދު ޝުރާއު | އަވަސް\nޗައިނަ މޯލްޑިވްސް ފްރެންޑްޝިޕް ބްރިޖަށް ދާ "ރިންގް ރޯޑް" ހަދަމުން އަންނަ މުވައްޒިފުން މަސައްކަތް ކުރަން ޖެހޭނީ ހަ ގަޑިއިރާ ބައި ކަމަށް ހައުސިން މިނިސްޓްރީ އިން ބުނެފި އެވެ.\nހައުސިން މިނިސްޓްރީ އިން މިހެން ބުނީ، މި ރޯދަ މަހުގައި ވެސް ހައުސިން މިނިސްޓްރީގެ ޕަބްލިކް ވޯކްސް ޑިޕާޓްމަންޓްގެ މުވައްޒަފުންނަށް ލުޔެއް ދިނުމެއް ނެތި އަށް ގަޑިއިރަށް މަސައްކަތް ކުރަން ޖެހޭ ކަމަށް ބުނެ ބައެއް މުވައްޒިފުން ކަންބޮޑުވުން ފާޅުކޮށްފައި ވަނިކޮށެވެ.\nނަމަވެސް "އަވަސް"އާ ވާހަކަދައްކަވަމުން ހައުސިން މިނިސްޓްރީގެ އިސް އޮފިޝަލަކު ވިދާޅުވީ އެއީ ހަގީގަތާ ހިލާފު ވާހަކައެއް ކަމަށާއި ރޯދަ މަސް ތެރޭގައި އެއްވެސް މުވައްޒިފަކު ލައްވާ އަށް ގަޑިއިރަށް މަސައްކަތް ކުރުވަން ނިންމާފައި ނުވާނެ ކަމަށެވެ.\nއޮފިޝަލް ވިދާޅުވީ އަށް ގަޑިއިރަށް މަސައްކަތް ކުރާ ގޮތަށް ވާހަކަދެކެވިގެން އައީ ރޯދަަ މަހުގެ ގަޑިތައް ރޭވިގެން އައިއިރު ކަމަށާއި ނަމަވެސް ގަޑިތަކަށް އެ ބަދަލު ގެންނަން ނިންމާފައި ނުވާ ކަމަށެވެ. އޭގެ ބަދަލުގައި ނިންމާފައި ވާނީ ހަތަރު ޝިފްޓްއަކަށް ބަހާލައިގެން ކޮންމެ މުވައްޒިފަކު ވެސް އޯވާ ޓައިމްއާއެކު ހަ ގަޑިއިރާ ބައި މަސައްކަތް ކުރާ ގޮތަށް ކަމަށެވެ. އަދި ރޭގަނޑު މަސަައްކަތް ކުރާ މުވައްޒިފުން އޯވަ ޓައިމްއާއެކު ހަތް ގަޑިއިރު މަސައްކަތް ކުރަން ޖެހޭ ގޮތަށް ނިންމާފައިވާ ކަމަށް އޮފިޝަލް ވިދާޅުވި އެވެ.\n"އަޅުގަނޑުމެންގެ މުއައްޒިފުން ވަރުބަލިވާނެ ކަމަށް ވިސްނާފައި ގްރޫޕްތަކަކަށް ބަހާލައިގެން ކުރިޔަށް ގެންދަން ނިންމާފައި ވަނީ، އަށް ގަޑިއިރަށް ހަދާ ވާހަކައަކީ ޕްލޭނިން ސްޓޭޖުގައި ޑްރާފްޓް ކުރެވުނު އެއްޗެއް، އެގޮތަކަށް މަސައްކަތް ކުރާކަށް ނުޖެހޭނެ،" އޮފިޝަލް ވިދާޅުވި އެވެ.\nއޭނާ އިތުރަށް ވިދާޅުވީ މުއައްޒިފުން ޝިފްޓްތަކެއްގައި މަސައްކަތް ކުރާއިރު، ރޯދަ މަހުގެ ތެރޭގައި ވެސް ރިންގް ރޯޑްގެ މަސައްކަތް 24 ގަޑިއިރަށް ކުރިޔަށް ދާނެ ކަމަށެވެ. އެ މަސައްކަތް މެދުކަނޑާލާނީ އިރުއޮއްސި 5:00 އަކުން ފެށިގެން 9:00 އަކާ ހަމަޔަށާއި ރޭގަނޑު 3:00 އަކުން ފެށިގެން ފަތިހު 5:30 އާ ހަމަޔަށް ކަމަށް އޮފިޝަލް ވިދާޅުވި އެވެ.\nހައުސިން މިނިސްޓްރީ އިން ނިންމާފައި ވަނީ ބްރިޖުގެ މަސައްކަތް ނިމުމުގެ ކުރިން މަގުތައް ފުޅާކޮށް ތާރު އެޅުމުގެ މަސައްކަތް ނިންމާލުމަށެވެ. ބްރިޖުގެ މަސައްކަތް އަންނަ އޮގަސްޓު މަހުގެ ތެރޭގައި ނިންމާލެވޭނެ ކަމަށް އިއުލާންކޮށްފައިވާ އިރު މިހާރު މަގުތަކުން ކުރިޔަށް ދަނީ ޕޭމަންޓު ގާ އެތުރުމާއި ނަރުދަމާގެ މަސައްކަތެވެ.\nއަޝްމަލީ ސަރުކާރުގެ ހުރިހާ މަގާމަކުން އިސްތިއުފާ ދެއްވައިފި